
VAJDA  JÁNOS 

(,827-1897). 

A  forradalom  utáni  magyar  lyrának,  nem  számítva  ide  ter- 
mészetesen a  múltból  átvett  örökséget,  sokáig  nem  volt 
határozott  jelleme.  Petőfi  nagy  egyénisége  szinte  szédítőleg 
hatott  a  kisebb  tehetségekre.  Ezek  az  ő  fényében  vergődtek 
s  nem  birva  sem  tudását,  sem  ízlését :  a  népies  fintort,  a 
hazafias  duhajkodást,  az  ízetlen,  pőre  handabandát  tették  meg 
művészeti  elvnek.  Ezekben  a  komoly  időkben  az  ő  szerepök 
nem  volt  komolyabb,  mint  vásott  gyermekek  hanczuzása  va- 
lamely gyászszertartás  közelében.  Zsinóros  és  sallangós 
érzelmek,  mély  honfibút  szenvelgő  üres  hazugságok,  a  belső 
és  külső  formák  teljes  elhanyagolása,  sőt  megvetése  :  íme, 
ebből  állt  művészetök.  Ráadásul  a  népies  örve  alatt  becsem- 
pészték a  vidékiességet  is  s  úgy  tüntették  fel  a  dolgot, 
mintha  a  költészetnek  még  eddig  ki  nem  aknázott,  új  kincses 
bányáira  bukkantak  volna. 

Roppant  tévedés  volt,  —  de  hát  odakünn  az  utczán  a 
sujtás,  a  czifraszűr,  a  fokos,  a  krinolin  járta,  —  mért  ne  le- 
hetett volna  ezeknek  megfelelő  módi  az  irodalomban  a  tet- 
szelgés,  a  nagyokatmondás,  a  káromkodás  ?  Szerfelett  olcsó 
eszközökkel  nagy  hatásokat  lehetett  elérni  s  az  ötvenes 
évek  gombamódra  felszaporodott  lyrikusai  éppenséggel  nem 
vetették  meg  ezeket  az  eszközöket.  A  magyar  irodalom  pár- 
tolása politikai  tüntetés  számába  ment  s  a  lyrai  hagymáznak 

sohasem  volt  oly  vidám,  gondatlan  szüretje,  mint  ezekben  a 
reménykedő,  lázas  napokban.  Az  új  múzsa  lobogós  ingujj- 
ban, röpködő  csikós-jelmezben,  czifra  pruszliban,  árvalány- 
hajas kalapban,  pattogó  karikással  s  nem  kevésbbé  pattogó 
szitkokkal  a  rakonczátlanságok  szilaj  paripáján  belevágtatott 
az  alföldi  puszták  délibábos  ködébe  s  vad  rohamában  ma- 
gyar mentének  nézte  az  alkony-eget,  arany  gomboknak  a 
csillagokat,  égi  szabómesternek  az  atyauristent,  azt  hivén, 
hogy  ezzel  az  őrült  képzel ődéssel  a  költészet  igazságait 
szolgálja. 

Vajda  János,  a  ki  már  a  forradalom  előtt  belesodródott  az 
irodalmi  élet  erős  áramlatába  s  mint  honvédtiszt  végigküz- 
dötte  és  végigszenvedte  a  szabadságharcz  viszontagságait,  — 
sokkal  férfiasabb  egyéniség  volt,  hogysem  a  « hazájáért  bú- 
sulós komlókerti  írói  társaság  levegőjében  sokáig  jól  érez- 
hette volna  magát.  Nemesebb  szenvedélyek  izgatták,  nagyobb 
ambicziók  égették,  nem  akart  meghódolni  az  uralkodó  divat- 
nak s  csakhamar  különvált  tőlük,  nem  azért,  hogy  félreálljon, 
de  hogy  harczoljon  ellenök.  Ifjú  volt,  erős  volt,  és  minden 
küzdelemre  hajlandó,  mely  az  igazságot  szolgálja.  Azt  hitte, 
hogy  a  forradalom  vihara  megtisztította  a  társadalmi  élet 
levegőjét  is  s  fogékonyabbakká  tette  a  kedélyeket  a  dveritasD 
befogadására.  Csak  néhány  év  választotta  el  azoktól  a  lelkes 
napoktól,  melyekről  szinte  meghatottsággal  irja  naplójába : 
a  A  legnemesebb  verseny  uralkodott  az  emberek  közt  s 
egyedül  az  érdem  volt  irányadó.  A  ki  bármi  csekély  ténynyel 
bizonyította  jóakaratát  mint  ember  és  hazafi,  vagy  csak  re- 
ményt nyújtott  arra,  hogy  a  köznek  hasznos  tagja  lesz,  szá- 
mot tarthatott  a  jobbak  barátságára,  lettek  légyen  azok 
bármi  nagynevűek,  népszerűek. » 

E   közhangulatból  volt   magyarázható,    hogy   a   még  csak 

tizcnkjlcncz  éves  Vajdát  egy  Jl  nemzethez  czímzett,  külön- 
ben meglehetősen  gyenge  versének  ezért  a  két  soráért : 

Gazdag  vagy,  haj,  de  zsíros  konczaid' 
Idegen  föld  kutyái   viszik  el   .  .  . 

a  « közvélemény!)  asztala  tárt  karokkal  fogadta  tagjai  sorába 
s  Petőfi  is  megtisztelte  barátságával.  Szivesen  gondolt  ezekre 
a  rajongással  és  őszinteséggel  telített,  nagy  elhatározásoktól 
s  tettvágytól  forrongó  napokra,  melyeknek  romantikája  és  ve- 
szélyei mintha  egészen  az  ő  szilaj  képzelődésének  világából 
szakadtak  volna  át  a  valóságba.  A  szokatlan,  a  különös,  a  rend- 
kívüli már  serdülő  korában  erősen  vonzotta  magához  s  foglai- 
koztatta  képzelő  tehetségét.  Gyermekségét  a  vaáli  rengeteg 
vadonában  töltötte,  hol  atyja,  a  kiben  az  ő  érzése  szerint  egy 
Napóleon  veszett  el,  erdész  volt.  Az  erdők  komor,  mély 
magánya,  a  nagy  természet  szűzies  költészete,  a  titokzatos, 
a  félelmes,  a  megdöbbentő  voltak  a  gyermekpoéta  első  im- 
pressiói,  melyeket  az  élettől  kapott.  Atyját,  kiben  az  erő  és 
a  férfiasság  mintaképét  látta,  imádta,  —  anyját  azonban  —  a 
mi  költő  embernél  bizonynyal  a  különlegességek  közé  tar- 
tozik —  nem  szerette.  Nyiltan  bevallotta,  hogy  apját  c  saj- 
nálja ettől  a  közönséges  cselédtől »  s  bámulta,  hogy  az  mégis 
féltette  a  feleségét.  Nagy  legény  korában  egyszer  meg  is 
mondta  neki  :  « Ugyan  mit  félt  rajta,  apám,  hisz  fiatalon  sem 
kellett  az  senkinek,  nemhogy  most  járnának  utána,  d 

Gymnasiumi  tanulmányait  Székes-Fehérvárott  kezdte, 
majd  Pesten  folytatta,  hol  két  évig  Vajda  Péternél  lakott, 
kinek  magánéletében  is  megvolt  az  a  sajátos  hatása,  a  mi 
műveinek  természetimádó  szelleméből  árad  az  olvasóra. 
Fiatal  és  fogékony  kedélyét  szinte  magával  ragadta  a  kor 
romantikus  áramlata  s  szakítva  az   iskolával,  színésznek  állt. 

Életének  ez  epizódjáról  nem  találok  semmiféle  följegyzést, 
de  az  bizonyos,  hogy  ebben  a  minőségben  tizennégy  hó- 
napon át  barangolt  Magyarországban  és  Erdélyben  s  nagy 
illúzióit  valószínűleg  egy  csomó  csalódás  s  végül  teljes  ki- 
ábrándulás követte.  Fordítani  akart  a  sorsán  s  kenyérkere- 
seti pálya  után  nézett.  Mint  gazdasági  gyakornok  Alcsuthon 
nyert  alkalmazást.  De  sokáig  itt  sem  volt  maradása.  Minden 
vágya  az  irodalmi  központ  felé  vonta,  hol  napról-napra 
pezsgőbb,  elevenebb  lett  az  élet.  Tele  élénk  és  heves  fantá- 
ziával, mely  mindent  kedvére  színezett,  nem  volt  kevesebb 
ambitiója,  mint  beállni  azok  sorába,  kik  a  megindult  nagy 
mozgalomban  cselekvő  szerepet  játszanak  s  tenni,  a  mit 
lehet,  a  nemzeti  cultura  érdekében.  Ott  hagyta  hát  állását 
és  Pestre  költözött,  a  hol  Vahot  Imre  ajánlatára  Török  Já- 
nos a  Gazdasági  Egyesületben  adott  neki  alkalmazást.  Né- 
hány versének  megjelenése  után  Jókai,  Vas  Gereben,  Degré, 
Lauka,  Lisznyai  örömmel  fogadták  baráti  körükbe.  Min- 
dennapos lett  a  Pilvaxban  s  részt  vett  a  márczius  1 5-diki 
nap  lelkes  mozgalmaiban,  sőt  az  a  kitüntetés  érte,  hogy  az 
egyetemi  ifjúság  a  bécsi  forradalmi  ifjúság  üdvözlésére  me- 
nesztett küldöttség  tagjai  közé  —  bár  Vajda  nem  volt  az 
egyetem  tagja  —  egyetlen  kivételkép  beválasztotta. 

A  fiatal  költő  teljes  gyönyörrel  vetette  bele  magát  az  élet 
hullámaiba  s  megkezdte  azokat  a  küzdelmeket,  melyeknek 
diadalában  föltétlenül  bízott.  1  848  júliusától  a  világosi  fegy- 
verletételig honvéd,  majd  besorozott  császári  közkatona  volt, 
mely  minőségben  egy  évet  töltött  Olaszországban.  A  kato- 
naságtól megszabadulva,  hogy  élhessen,  kataszteri  hivatal- 
nokká lett.  1855-ben  állandóan  Pestre  költözött.  Az  átélt 
küzdelmek,  az  élet  gondjai,  keserű  tapasztalatok,  sanyarúság, 
betegség  nem  törték  meg,  sőt  megedzették,  s  java  erejével  — 

úgy  hitte  —  megharczolhatja  harczát  az  irodalomban  is.  Az 
az  irodalmi  mozgalom  azonban,  mejylyel  Pesten  találkozott, 
mint  már  fentebb  említettük,  nem  volt  egészen  kedve  sze- 
rinti. A  fiatal  költői  nemzedék,  melyhez  ő  is  tartozott,  nem 
tűzött  komolyabb  czélokat  maga  elé,  csak  beleélte  ma- 
gát a  világba,  adta  a  bús  magyart  s  keveset  tett,  de  annál 
többet  ivott  a  hazáért.  Vajda  egy  ideig  úszott  az  árral,  de 
aztán  —  ellene.  Míg  társai  ittak-ettek,  mulattak,  s  a  vett 
jókért  a  lyra  apró  pénzével  fizettek :  ő  egy  nagyobb  költői 
elbeszéléssel,  a  hat  énekes  "Béla  király fi\2L\  lépett  a  nyilvános- 
ság elé.  Kétségkívül  fiatalos  munka,  tele  a  romantikus  tör- 
ténetek ismert  motívumaival,  de  elég  közvetlen  és  meleg 
hatású.  Meséje  is  jól  kikerekedik,  hangjában  van  eredetiség 
s  a  mi  csekély  subjectivitás  itt-ott  megcsillan  benne,  nem 
válhatik  szégyenére,  mert  azt  az  embert  láttatja,  ki  nemesebb 
ideálokért  akar  küzdeni.  Szinte  programmszerűleg  hangzanak 
következő  sorai  : 

Ám,  ha  lenni   kell,  hát  hadd  legyen  gyűlölség ! 
Az  ok  cs  a  fegyver  —  ebben  a  különbség. 
Egykoron  gyűlöltek  szerelem-  s  hazáért. 
Most  gyűlöl   az  ember  egyenest  magáért. 
Kaczér  hölgy,  jövendő  !  fátyolos  képeddel 
S  te  sivatag  jelen,  alattam  sűlyedj   el  ! 
Szebb  a  múlt !  legalább  hős  volt  benn'   az  ember. 
Nem  pénz  volt  a  bálvány,  nem  csalás  a  fegyver  I 

Ha  Arany  Toldijz  után  ez  az  elbeszélés,  mely  egy  Szent 
István  korában  külföldre  menekült  Arpádházi  berezegnek, 
Bélának  hősi  kalandjait  regéli  el,  nem  is  bukkant  fel  tüne- 
ményszerűen,  —  kezdetnek  mindenesetre  oly  mű  volt,  mely 
gyengéi  daczára  Vajdát  mint  izmosabb  költői  tehetséget 
mutatta  be  s  nevét  szélesebb  körökben  tette  ismertté. 

Mint  hidapíró  a  Magyar  Sajtó-hsin  tűnt  fe]  először, 
melynek  kezdetben  újdonság-  és  tárczaírója,  később  rövid 
ideig  szerkesztője  is  volt.  A  közönség  annál  nagyobb  figye- 
lemmel kisérte  működését,  minél  derekasabban  küzdött  Vajda 
a  divatos  áramlatok  s  kivált  az  irodalmi  klikkrendszer  elJcn. 
Támadásai  hevesek  és  sokszor  kiméletlenek  voltak,  mert  úgy 
észlelte,  hogy  a  meddők,  a  tehetetlenek  le  akarják  szorítani 
az  irodalom  teréről  a  termékenyeket  és  tehetségeseket.  A  lát- 
szat részben  tán  igazat  adott  neki,  de  az  is  bizonyos,  hogy 
ebbe  a  felfogásba  erősen  belejátszott  a  képzelődés  és  az  el- 
fogultság is.  Még  bizonyosabb,  hogy  ellenségeinek  száma 
megszaporodott  s  a  sűrű  és  heves  támadások  sokakban  föl- 
keltették az  elkeseredést  és  gyűlölséget  ellene.  Mindezt  be- 
tetőzte egy  váratlan  fordulat,  mely  a  hirlapiró  Vajdát  —  az 
egyenes  és  majdnem  naiv  lelkű  publicistát  —  teljesen  ki- 
zökkentette erősségeiből.  Történt,  hogy  lapjában  emlegetni 
kezdte  a  kiegyezés  szükségességét.  Nosza,  nem  kellett  több  ! 
Hogy,  hogy  nem,  csakhamar  hire  terjedt,  hogy  Vajdát  a 
bécsi  körök  megvesztegették.  Az  alaptalan  gyanúsítások  és 
rágalmak  e  korában  könnyen  hitelre  talált  minden  mende- 
monda. Ezt  is  elhitték.  Nem  akadt  egyetlen  lap  sem,  mely  e 
rágalom  terjesztése  ellen  felszólalt  s  Vajdát  igazolta  volna. 
Maga  a  költő  csak  akkor  vett  róla  tudomást,  midőn  egy 
Ízben  Szelestey  László  és  Reviczky  Szevér  a  Pesíi  J\aplóha.n 
nyílt  gyanúsítással  léptek  föl  e'lene.  Rögtön  elégtételre  szó- 
lította fel  mindkettőt,  de  az  illetők  néhány  nap  múlva  a  leg- 
határozottabban visszavonták  vádjukat.  A  rágalom  azonban 
tovább  terjedt  s  a  láthatatlan  ellenséggel  szemben  védtelenül 
álló  Vajdát  e  kínos  helyzetből  kifolyólag  heves  vérmérsékc 
néha  oly  tettekre  ragadta,  melyek  semmiesetre  sem  használ- 
tak népszerűségének.  Megundorodva  a  politikai  szerepléstől. 

az  JrodaJomhoz,  a  költészethez  menekült,  j  856-ban  kiadta 
lyrai  költeményeinek  első  gyűjteményét,  mely  két  év  múlva 
az  ÚJ  dalok  cziklusával  bővítve  második  kiadásban  jelent 
meg.  Közben  megindította  a  J\Ővildg  czimű  szépirodalmi 
divatlapot,  melyet  i  864-ig  szerkesztett.  1  860-ban  Vészhan- 
gok czímmel  új  költemény-kötetet  adott  ki,  i  862-ben  pedig 
Arisztides  álnéven  két  publicisztikai  röpiratot  (Önhirálat, 
Polgárosodás),  melyek  a  Széchenyi  szellemében  stilizálva, 
a  jövendő  magyar  cultura  ügyéért  lelkesen  buzogva  s  kemé- 
nyen elitélve  minden  virtuskodást  és  duhajságot,  nagy  fel- 
tűnést keltettek,  de  viszont  erős  támadásokban  is  részesültek. 

Ily  sokoldalú  s  minden  tekintetben  tiszteletre  méltó  mun- 
kásság után  (mert  Vajda  meggyőződésből  és  ihlettel  dolgo- 
zott) méltán  várhatta,  hogy  nemes  törekvései  szélesebb  kö- 
rökben keltenek  visszhangot,  s  a  magyar  olvasóközönségnek 
legalább  egy  jelentős  része  fogja  őt  támogatni  erkölcsi  el- 
ismerésével. Nem  így  történt.  A  lapok  agyonhallgatták  vagy 
ledorongolták.  Versei,  ezek  a  mély  szenvedélytől  égő  dalok, 
sokkal  súlyosabbak  és  sötétebbek  voltak,  hogysem  a  korabeli 
lyra  könnyebb  termékei  közt  közkeletűekké  válhattak  volna. 
Publiczisztikai  dolgozatainak  hangját  merésznek,  erősnek, 
eredetinek,  de  felfogását  túlhajtottnak  találták  s  a  rátámadó 
kritika  minden  lehetőt  elkövetett,  hogy  szerzőjük  iránt  el- 
idegenítse a  közönséget.  Ennek  a  szinte  mesterségesen  szí- 
tott ellenszenvnek  aztán  az  lett  az  eredménye,  hogy  a  költő 
hivei  mindjobban  meggyérültek  s  végül  a  T^ővilág  közönsége 
is  annyira  elpártolt  tőle,  hogy  a  csak  nemrég  szépen  virágzó 
váilalatot  meg  kellett  szüntetnie. 

Közben  (1863)  szülei  is  meghaltak.  Vajda  magára  maradt. 
Mindazt,  a  mi  hirtelenében  körülötte  történt,  erős  érzékeny- 
ségével és  sötét  phantasiájával  egyenesen  az  ő  személye  ellen 

indított  pusztító  hadjáratnak  gondolta  s  csalódástól,  keserű- 
ségtől, majd  betegségtől  is  leverve,  sok  időre  visszavonult 
minden  nyilvánosságtól.  Ha  nem  csalódom,  ez  az  az  időszak, 
mely  irodalmi  pályafutása  két  végletét  határolja.  Mert  élete 
csakugyan  két  végletből  állt.  Szilaj  ifjúság,  komor  férfikor. 
Amaz  tele  szines  romantikával,  heves  indulatokkal,  harcz- 
vágygyal  és  főleg  vérmes  reményekkel,  melyekből  a  való  nem 
sokat  váltott  be ;  emez  tele  melancholiával,  pesszimizmussal, 
haraggal  és  elégedetlenséggel,  mely  aztán  lassanként  teljesen 
elborította.  A  ki  hajlott  korában  ismerte  őt,  mint  e  sorok 
Írója,  az  alig  birta  elképzelni  Vajda  fiatalságának  merész  és 
féktelen  különlegességeit.  Ez  a  magába  zárkózott,  megtört- 
nek látszó  alak,  a  ki  szinte  félve  beszélt  az  emberrel,  —  ez 
taiirott  utczai  szónoklatokat  a  márcziusi  napokban  ?  Zimankós 
téli  éjszakán,  erős  jégzajláskor,  egy  hitvány  csónakon  ez  kelt 
át  a  Dunán,  főnökét.  Török  Jánost  kisérve  a  budai  partokra 
s  társaival  ugyanazon  az  úton  térve  vissza  a  pesti  oldalon 
álló  közönség  hurrázása  közt  ?  Ez  küzdötte  végig  a  forra- 
dalmat s  szenvedte  át  minden  lehetetlennek  tetsző  viszontag- 
ságát és  sanyarúságát,  mert  ha  a  becsület  nem  kívánta  volna, 
hát  muszáj  volt  ?  Csakugyan  ő  volt  az,  a  ki  kataszter-hivatal- 
noki minőségében  négy  éven  keresztül  (1851  — 1855)  bo- 
lyongott éjjel-nappal  az  Alföld  síkjain,  egyes-egyedül,  Sze- 
gedtől Miskolczig,  oly  időszakban  és  területeken,  melyeken 
akkor  a  Pesttől  Hortobágyig  uralkodó  lovas  betyárság  még 
a  császári  katonai  őrjáratokat  is  megtámadta  ?  Mindig  sóvár- 
gott egy  regényes  találkozás  után  a  földi  kárhozat  e  tiagikai 
alakjaival,  —  bízott  abban,  hogy  őt  nem  bántják,  ki  honvéd 
korában  Becskereken  egy  egész  éjen  át  poharazott  Rózsa 
Sándorral  és  embereivel. 

Hova  tűntek  ezek  a  romantikus,   szép  idők,  és  hova  a  be- 

lőlük  pompázón  felröppentyűző  ilíuziók  ?  !  A  kiábrándulás 
sötétsége  borított  el  körülötte  mindent.  Nem  birt  szabadulni 
egy  keserű  gondolattól,  melynek  több  izben  s  különböző 
formában  adott  nyilt  kifejezést  s  mely  végű]  egészen  úgy 
hangzott,  mint  legkomolyabb  meggyőződése:  tEz  a  kor  a 
szervezkedett  középszerűség  összeesküvése  a  rendkívüli,  a 
nagyszerű  ellen  ;  a  korlátoltságé  a  lángelme  ellen  ;  a  kontárok 
sokaságáé  a  tüneményszerű  mesterek  csekély   száma   ellen. » 

Nem  így  volt.  Rosszul  látta,  helytelenül  Ítélte  meg.  Hiszen 
szeme  előtt  ment  végbe  Petőfi  nagy  költői  diadala,  s  nem 
jutottak  teljes  érvényre  dicső  kortársai  :  egy  Széchenyi,  egy 
Kossuth,  egy  Deák  s  a  többi  nagyok  és  kiválók  sorra  mind  ? 
Vajda  kedélyében,  túlhajtott,  beteges  érzékenységében  volt  a 
baj  kútforrása.  Csüggedésre,  lemondásra  hirtelen  hajló  termé- 
szet, —  cselekvésre,  kitartó  harczra  nehézkes,  alkalmatlan 
egyéniség.  Hiába  volt  kitűnő  vadász,  pompás  vívó,  a  sport 
minden  fajtájának  kedvelője,  jól  megtermett,  izmos,  szálas 
a]ak,  —  mind  ezek  daczára  nem  volt  erős  ember.  De  sok 
tekintetben  naiv,  elfogult  és  korlátolt,  magában  évődő  és 
emésztődő,  a  kit  túlhevített  képzelődések  és  végzetes  ellágyu- 
lások  gyöngítettek  meg  s  tettek  lassanként  nem  világgyű- 
Jölővé,  csak  kissé  zorddá,  haragossá  s  különczködővé. 

Ettől  az  időtől  kezdve  úgy  élt  a  fővárosban,  mint  vaJamely 
rengeteg  közepében  :  magányosan,  elhagyatottan,  vagy  mint 
ő  szokta  mondogatni  :  társtalanul  és  átkozottan.  Halálra 
sebzett  vad  volt  s  vérző  sebeivel  —  a  képzeletében  meg- 
nagyított csalódásokkal  —  visszavonult,  elbujt  az  emberek 
elől  rideg  magánya  csöndjébe.  Nem  volt  dicsszomj  és  élet- 
vágy nélkül,  de  szerencsétlennek  érezte  magát.  Helyesen 
jegyzi  meg  róla  egyik  kritikusa  :  kivert  bikánál  bizonynyal 
jobban  szeretett  volna  fejedelmi  szarvas  lenni,  kit  félénk  sze- 

relémmel,  rajban  követnek  a  barna  szemű  nőstények,  —  de 
hát  az  élet  megtagadta  tőle  az  idylli  örömöket  s  kínszenve- 
désekre kárhoztatta.  Ám  éppen  ez  a  szomorú  helyzet,  ez  a 
sem  barátság,  sem  szerelem  által  nem  enyhített  egyedüliség 
fakasztotta  fel  költészetének  legdúsabb  forrásait.  Mert  a 
költészet  szeretetéről  nem  tudott,  nem  akart  lemondani. 
Magányában,  elhagyatottságában  ez  volt  egyedüli  menedéke, 
vigasza,  s  hosszú,  majdnem  tíz  évig  tartó  hallgatás  után, 
tisztultabb  érzéssel,  tökéletesebb  formákban  s  határozottan 
több  munkakedvvel  folytatta  megszakított  költői  működését. 
1 869-ben  jelent  meg  Egy  honvéd  naplójából  czímű 
könyvecskéje  a  Corvina-társulat  kiadásában.  Könnyedén, 
szinte  vázlatosan  írt  munka,  mely  forradalmi  éleményeinek 
ugyancsak  szófukaron  elmondott  történetét  szorítja  együvé, 
egyéni  bátorságának  vagy  hősködésének  minden  fitogtatása 
nélkül,  de  nem  érdektelen,  sőt  közvetlen  hatású,  kellemes 
olvasmány.  íróját,  mintha  a  sírból  támadt  volna  fel,  újra 
emlegetni  kezdték.  A  Kisfaludy-társaság  tagjai  sorába  vá- 
lasztotta s  1872-ben  kiadta  összegyűjtött  J(isebb  költemé- 
nyeit, melyeket  1876-ban  Ujabb  költeményei  követtek. 
A  következő  évben  Találkozások  czímmel  egy  elbeszélő  köl- 
teményt adott  ki,  majd  1881-ben  Összes  költemény einzV.  két 
vaskos  kötete  jelent  meg  Aigner-Abafi  kiadásában.  Ezt  kö- 
vette Dal  és  beszély  czímmc]  1884-ben  egy  új  kötet,  1887-ben 
pedig  Ujabb  munkáinzk  két  kötete  (egy  kötet  próza,  egy 
kötet  vers),  melyeket  barátai  rendeztek  sajtó  alá.  1  895-ben 
megrostálva  és  válogatva  adta  ki  egy  kötet  költeményét,  csak 
azokat  véve  fel  e  gyűjteménybe,  melyeket  egy  vagy  más 
okból  maradandóbb  értékűeknek  gondolt.  A  jelen  gyűjte- 
mény összeállításánál  főkép  ezt  a  Méhner-Franklin-féle  ki- 
adást vettem  irányadóul,   hogy   lehetőleg  a  boldogult  költő 

gondolatának  értelmében  járjak  el.  Mégis  néhány  általa  föl- 
vett darabot  kihagytani  s  helyeket  régebbi  gyűjteményeinek 
egy-egy  jobb  darabjával  pótoltam.  Helylyel-közzel  pedig 
némely  versében,  melyet  utólagosan  átjavított,  visszaállítot- 
tam az  eredeti  szöveget,  mert  úgy  éreztem,  hogy  az  színe- 
sebb, jobb. 

A  mi  Vajda  életének  külső  történetét  illeti,  ezek  után  már 
kevés  a  mondani  valónk.  Nagyon  hozzászokott  az  egyedüJi- 
séghez  s  leszámítva  rövid  ideig  tartó  szerencsétlen  házassá- 
gát, mindvégig  megmaradt  magának  ;  visszavonult,  zárkózott 
életet  élt.  Hivatalos  elfoglaltsága  csak  egy  volt :  a  Vasárnapi 
Z//Sí7^ál  és  mclléklapjainál  25  éven  át  (1879 — 1890)  mint 
belső  munkatárs  dolgozott.  Hajlott  korában  kénytelen  volt 
felhagyni  a  hirlapirás  robot-munkájával  s  ekkor,  hogy  mégis 
ne  maradjon  kenyér  nélkül,  Csáky  Albin  cultusminister 
kegydíjjal  látta  el,  melyet  később  utódja,  Eötvös  Lóránt  báró, 
a  költő  irói  működésének  félszázados  jubileuma  alkalmából 
ezer  forinttal  fölemelt.  Ugyanekkor  barátai  és  tisztelői,  köz- 
tük a  politikai,  társadalmi  és  művészi  világ  számos  kitűnősége, 
meleghangú  üdvözlő  irattal  lepték  meg,  melyet  küldöttségileg 
akartak  neki  átnyújtani.  Mikor  ezt  megtudta,  hozzám  sietett : 

—  Az  istenért,  ne  tegyetek  csúfPá,  nekem  nem  kell  semmi- 
féle küldöttség,  hanem  vedd  magadhoz  azt  az  iratot  és  én 
majd  eljövök  érte,  átveszem  tőled. 

így  is  történt.  A  jelzett  időben  megjelent  nálam  és  én 
néhány  meleg  szó  kíséretében  tudattam  vele,  hogy  mindazok, 
a  kiknek  nevét  az  üdvözlő  irat  szövege  alatt  olvassa,  szív 
szerint  ünnepeljük  írói  működése  félszázados  évfordulóján. 
Kezeibe  vette  az  iratot  és  hosszan,  meghatva  nézegette.  Az- 
tán szótlanul  egy  zsöllyébe  ereszkedett,  a  papírlapokat  a 
térdére    helyezte    s    szemei    lassanként    könybe    lábbadtak- 

Szinte  dúltan,  szenvedőn  nézett  rám,  mintha  valami  mar- 
czangolta  volna.  Végre  majdnem  csukló  hangon  megszólalt : 

—  Egy  vallomással  tartozom  neked,  édes  barátom.  Én 
körülbelül  harmincz  év  óta  azzal  a  gondolattal  járok  föl-alá 
a  világban,  hogy  itt  mindenki  gazember.  J\em  volt  igazam  .  . . 

Egy  köny  futott  le  vonagló  vonásain.  Talán  örömköny 
volt,  de  bizonyos,  hogy  neki  ez  is  fájdalmába  került. 

Nem  volt  igaza.  Ebben  a  néhány  szóban  van  összefoglalva 
az  ő  boldogtalan  életének  sötét  tragikuma.  Sokban  nem  volt 
igaza,  mert  képzelődése  még  java  férfikorában  megmérgezte 
jobb  hitét,  s  mikor  ezt  belátta,  már  késő  volt  minden.  Roncs 
volt,  helyrehozhatatlan  ember.  Az  utolsó  öröm  is  keserű- 
séggé, váddá  torzult  benne.  De  viszont,  ez  a  sötét,  meg- 
mérgezett képzelődés  volt  a  főrugója  annak,  hogy  a  magyar 
lyrát  új  és  sajátos  vonásokkal  gazdagíthatta.  A  Gittához  írt 
rhapsodiák  legszebb  darabjai  nem  egyebek,  mint  e  félelmes 
és  végzetes  képzelődés  termékei.  Lehetetlen,  szertelen  hely- 
zetek költői  kizsákmányolása.  Voltakép  nem  is  szerelem, 
csak  maga-magát  tépdeső,  pusztító  s  végül  egy  élet  romjain 
fuldokló  vágyakozás,  égés  az  elérhetetlenért,  a  minden  földi- 
ségtől  ment,  tiszta,  felséges  nőiségért,  egy  eszményért,  kit 
a  birhatatlanság  mindennél  fénylőbb  glóriája  borít  el  s  kit 
még  a  bukás  szennye  sem  sötétít  el  előtte,  mert  rajongásának 
annyi  ereje  van,  hogy  újra  fölemelheti  és  istenítheti.  A  szen- 
vedélynek és  fájdalomnak  oly  mélységes  és  megrázó  hangjai 
búgnak  itt  fel  (csak  a  Harmincz  év  után  czímű  költeményt 
kell  olvasnunk),  melyeket  más  költőnk  lantjáról  nem  hall- 
hatunk. Ez  a  költő  nem  annyira  a  világgal,  mint  inkább 
magával  állt  örökös  és  vészes  harczban.  Nincs  az  a  fanatikus 
középkori  askéta,  a  ki  korbácscsal  és  töredelemmel  jobban 
sanyargatta  volna  testét,  mint  a  hogy  megmérgezett  képzc- 

lődése  tüzes  vasaival  ő  sanyargatta,  gyötörte  Jclkét.  Es  szinte 
kéjelgett,  tombolt  ezekben  a  vad  fájdalmakban,  ezekben  a 
képtelen  gyötrődésekben. 

Mit  a  világ  !  A  körülötte  létezőt  félreismerte,  kicsinyelte, 
torznak  látta  és  megvetette.  Neki  külön,  kivételes  világa 
volt,  egy  lehetetlen,  rettentő  világ,  a  melynek  bizarr  teremtési 
processusa  mindent  szétrobbantással  fenyegető,  colossális 
tűzijáték  képében  ott  foly  le  előttünk  az  Jlífréd  regénye 
czimű  poémája  első  fejezetében.  Ha  valaki  látni  akarja  Vajda 
képzelő  tehetségét  s  azokat  a  kínszenvedéseket,  melyek  azzal 
együtt  járnak  :  olvassa  el  ezt  az  égő,  világokat  felforgató 
rhapsodiát,  nézze  meg  ezeket  a  lángban,  vérben  höm- 
pölygő képeket,  ezeket  az  emberiséget  elsöprő  és  új  teremtés 
jogát  követelő  rémes  viziókat  s  köztük  a  költő  fuldokló 
szivét. 

Mindenütt  nagy  erő,  mély  megindulás  s  viharos  pathos 
emeli.  Zordságában  sok  van  a  fenségesből.  Röpte  méltósá- 
gos, komoly  és  merész,  mint  a  sasoké.  Egész  lényében  any- 
nyira  külön  álló,  egyedüli,  hogy  szinte  megdöbbent.  Köl- 
tészete a  borongós  ég,  a  zúgó  oczeán  vagy  a  roppant  nagy, 
komor  hegyek  hatását  teszi  ránk.  Nem  közönséges,  nem 
hétköznapi,  de  ritka,  rendkívüli,  szertelen.  Nem  tartozik 
azok  közé  a  költők  közé,  kik  thémákat  dolgoznak  ki,  de  azok 
közé,  kiket  egy-egy  probléma  összeráz  s  alkotásaik  nagy 
része  a  fájdalom  túláradása.  Duzzad  az  erőtől,  ég  a  szenve- 
délytől s  keserűségében  néha  úgy  tud  süvölteni,  mint  a  vihar 
vagy  Shakespere  hősei. 

A  Petőfi  utáni  korszaknak   kétségkívül   legönállóbb,    leg- 
tartalmasabb lyrikusa.  Van  benne  valami  tüneményszerű,  va- 
lami rendkívüli.   Talán   a    diabolikus,   talán    a   szertelen,    de 
bizonyos,  hogy  az  a  sajátosság  kizárólag   az  övé.    Heves  in- 
Vajda  János  kis«bb  költeményei.  2 

ddatok,  erős  szenvedélyek  megrázó  hangú  költője  ő-  Min- 
den költeménye  egy-egy  szilánk  égő  agyából,  egy-egy  darab 
vérző  szivéből.  Az  ő  glóriája  csakugyan  oly  fény,  mely  egy 
tövissel  koszorúzott  homlok  körül  ragyog.  Magát  dúlja  fel, 
hogy  teremthessen.  Mint  az  igazi  nagy  költők,  ő  is  képes 
volna  mindent  föláldozni  a  művészetért.  Ha  meghat,  ha 
megráz,  ha  megdöbbent :  meg  lehetünk  róla  győződve,  hogy 
ennek  a  lelkünkben  támadó  hatásnak  keserves  árát  az  ő  szive 
százszorosan  fizette  meg.  Tépelődő,  vívódó,  magát  emésztő 
lélek.  Szomjúhozza  a  nagyot,  a  fenségest,  a  különöset,  mert 
valami  ujjal  akarná  meglepni  a  világot.  A  művészet  áldó  és 
engesztelő  világában  a  legzordabb  utakat  kereste,  a  hol 
minden  lépését  köny  és  vér  jelöli.  A  mulandó  élet  csak  arra 
való  volt  neki,  hogy  az  örökké  valók  után  törhessen.  Költői 
vagy  művészi  becsvágy  sohasem  lobogott  tündöklőbben  és 
vészhozóbban,  mint  az  övé.  ((Forogni  körbe  nem  tudott, 
nem  akart,  hát  örökké  társtalan,  boldogtalant)  maradt.  A  har- 
mónia, mely  életéből  teljesen  hiányzott,  mintegy  kárpótlásul, 
vigaszul  annál  jótékonyabban  és  meghatóbban  ömlik  el  egy- 
egy  kiváló  mesterművében.  A  Viraszfók,  a  Luzitdn  dal,  Ta- 
vasz felé,  Gina  emléke,  Vaáli  erdőben,  T^yári  les,  Tíusz  év  múlva, 
tístökös,  fíarmincz  év  után  stb.  czímű  költeményei  a  magyar 
lyra  legszebb  termékei  közé  fognak  tartozni  mindenkon 
Nem  népszerű  költő,  mert  félelmesen  komor  és  fenyegetően 
elégedetlen.  Mint  egyik  kortársa  írja  róla  :  olyan  keresztes- 
háborúbeli  vitéz,  előbb  levágja  az  embert,  aztán  megénekli. 
Indulatos,  zord,  lázadozó  természet.  Pesszimizmus  a  szárnya, 
felhő  a  levegője.  A  forradalom  utáni  lyrát  erős  bölcseimi 
tartalommal  mélyítette  s  új  hangokkal  gazdagította.  Olyan 
dolgok  bántják,  a  miken  nem  lehet  segíteni.  Ha  a  maga  nyo- 
morúságairól  beszél  :   az  egész  emberiségen  elkövetett  igaz- 

ságtalanságok  vérzik  meg  szivét.  Nem  az  én  feladatom  : 
megillető  helyét  kijelölni  a  magyar  lyra  történetében.  Én 
csak  egy  véleményt  akarok  róla  mondani,  mely  az  ő  egyé- 
nisége nagy  arányaihoz  mérve  kisszerűen  és  tán  közönsé- 
gesen hangzó,  de  a  melylyel  én  mégis  maradandóságát  akarom 
aposztrofálni  :  nem  lehet  őt  mély  megindulás  nélkül  olvasni. 

UtoJsó  műve  a  Magyarság  és  nemzeti  önérzet  czímű 
könyve  volt,  melyben  sok  előszeretettel  foglalkozott  a  nyelv 
ügyével  és  sok  gúnynyal,  keserűséggel,  de  sok  elfogultság- 
gal is  ostorozta  a  modern  társadalmi,  politikai  és  művészeti 
élet  fonákságait.  Mert  —  bár  nála  szinte  paradoxonnak 
tetszik,  —  az  ő  különczködő,  egyedüliségben  élő  lelke 
mindvégig  híve  maradt  a  magasabb  culturának,  a  vad  erköl- 
csöket átfinomító  civiíizácziónak  s  nemzetét  szerette  volna 
minden  fonákságtól  menten  elsőnek,  legtökéletesebbnek  látni 
valamennyi  nemzet  között.  A  Magyarság  és  nemzeti  önérzet 
tehát  lényegében  nem  más,  mint  régebben  írt  röpiratainak, 
az  Önbirálatnak  és  Polgárosodásr\2i\i  kiegészítő  része,  fűg- 
gclék-kötete  s  végső  elemzésében,  mint  azok,  nemesebb 
czéJzatú  agitatori  munka.  De  míg  amazokban  a  fiataJ  vér 
ereje  lüktet,  addig  ebben  már  a  hajlottabb  kor  mogorva- 
sága,    sőt  zsörtölődése  a  túlnyomó  elem. 

Vajda  befejezte  pályafutását. 

1 896-ban  betegeskedni  kezdett  s  rohamosan  fogyott. 
Néhány  hónap  alatt  tíz  kilónyit.  Érezte,  hogy  közeledik  a 
avégD-hez.  Egészsége  helyreállítása  czéljából  Abbáziába 
készült,  de  a  kór  ágyhoz  szegezte,  nem  mozdulhatott.  Az 
egykori  izmos,  erős  Vajda  roncscsá  lett  teljesen.  ((A  kard))  — 
a  lélek  —  ((kiröppenni  készült  hüvelyéből.))  És  ő,  a  ki  életé- 
ben annyiszor  dörömbölt  a  rejtelmek  és  titokzatok  kapuján, 
készen    állt  a  nagy  útra.  Nyugodt  volt,  mint  a  ((hős,  a    ki   a 

halál  gondolatát  agyában  viselJD.  Szemeit  —  mint  ezt  a  ha- 
lála előtt  pár  nappal  irott  s  a  jelen  kötet  legvégén  olvasható 
verse  is  bizonyítja  —  szinte  rászegezte  arra  a  rémre  s  nem 
vette  le  róla  tekintetét  az  uto.'só  élő  pillanatig. 

Halála  1897  január  17-én  következett  be.  Két  nap  múlva 
a  közoktatásügyi  ministerium  költségén  temették  el  örökre 
megnémult  lantjával  és  ((üres  kezéveb. 

"Endrődi  Sándor 

SIRÁMOK. 


Száll  a  hegyre  barna  felhő, 
Tixg  alatta  már  az  erdő. 
Észrevétlen  langy  lehellet 
Rázza  a  faleveleket. 

Hajaszáli  a  vadonnak: 
Hervadt  levelek  szállongnak, 
Fecske  földet-szántva  röpdes, 
Minden  oly  merengő,  csöndes. 

Erdő,  mező,  merre  nézek, 
Egy  nehéz,  bús  előérzet. 
Hosszú  árny  kisért  a  réten, 
Szél  sóhajt  az  erdőn,  mélyen . . 

Valami  nagy,  rejtett  bánat 
Fogja  el  az  egész  tájat; 
Az  a  bánat,  mit  az  ember 
Erez  és  nevezni  nem  mer  — 

Az  a  nagy  bú,  a  mely  téged 
Vádol,  örök  nagy  természet ; 
Mely  kiégett  szívvel  kérdi  : 
Mért  születni?  minek  élni?.. 

Szól  a  zene,  harsog 

Mint  diadalének . . . 

El  in  cn,  el  innen! 

Ne  őrüljek  még  meg. 

Ne  halljam  azt,  a  mi  másnak 

Dicsőséget  hirdet; 

Nekem  halált,  vagy  a  mi  több  : 

Feledékenységet ! 

Oh  hogy  a  mit  egykor 
Oly  igen  szerettem, 
A  mi  vigasztalt,  most 
Az  is  ellenségem! 
Mintha  ebek  csaholnának, 
Mire  a  vadállat 
Sebeivel  neki  ront  a 
Legsűrűbb  magánynak. 

Hova  nem  hallatszik 

Semmi  hír  harangja. 

Ebek  vonítása : 

Néma  sivatagba 

Rohanok  én;  de  mi  haszna? 

Nyugtom'  nem  találom ; 

Mit  ér,  hogy  nem  látok  embert, 

Ha  —  magamat  látom . . . 

Szól  a  zene,  harsog 
Mint  diadalének. . . 
Én  oly  búsnak  érzem. 
Mintha  temetnének; 

Mintha  temetnének  ifjú 
Koránhunyt  haJottat; 
Mintha  hallanám  zörögni 
Saját  koporsómat ! . . . 

111. 
Föltámadni,  mint  a  felhő, 
Mely  az  égre  derülten  jő, 
Azután  könyekre  törve 
Száll  alá  a  szomjú  földre ! 

Mint  a  szellő  bujdokolni, 
Mást  altatva  nem  nyugonni  ; 
Nyomorúság  ablakában 
Siránkozni  —  mindhijában ; 

Megfejtetlen,  mint  egy  álom, 
Átsuhanni  a  világon, 
Kinevetett,  ismeretlen 
Fájdalomtól  üldözötten  .  . . 

Ugy-e  keserű  egy  pohár? 
Itta  ezt  több  jó  bolond  mári 
S  mind  azt  hitték,  üdvözítnek ; 
—  Nekem  már  e  hitem  sincs  meg! 

IV. 
Hova  lett  a  nap  az  égrűl  ? 
Hirtelen  hogy'  elsötétül ! 
Mintha  állana  Ítélet, 
Valakit  kivégeznének.  .  . 

Hideg  szellő  száll  a  fákra, 
Tövig  átborzadnak  rája ; 
Mintha  hóhér  keze  volna, 
Mely  szemeiket  befogja. 

Hal  ál  csöndesség  az  erdőn  ; 
Néha  hull  alá  rezzentőn 
Egy-egy  levele  a  fáknak, 
Mintha  könnyet  hullatnának. . . 

Mit  simának,  könyeznének? 
Hiszen  ők  virultak,  éltek. 
Az,  hogy  mostan  elhervadnak, 
Hogy  szerettek:  jele  annak. 

Volt  bimbójuk,  volt  viráguk. 
Szerelemnap  sütött  rájuk ; 
Ölelkeztek  a  szellővel. 
Susogtak  az  éneklővel . . . 

Kétségbeesetten  arczra 
Hullok  én  is  a  harasztra; 
Száraz  haraszt,  födj  el  engem! 
Volt  nyaram,  s  én —  nem  szerettem ! 


Mily  vidám,  örömtelt 
A  nap  nyugovása! 
Talán  most  pillant  be 
Abb'  a  szebb  hazába?. 

Fekete  rom  néz  le 
A  hegy  tetejérőJ ; 
Ijesztő  kisértet 
A  muIt  éjjeléből. 

Ülj  fel,  if^u  ábránd, 
Arra  a  sugárra, 
Menj  el  innen,  menj  el 
Boldogabb  határra . . . 

Vörös  az  ég  alja, 
Szélvihar  lesz  holnap  : 
Azok  a  vén  romok 
Mind  mind  leomolnak.. 


VI. 

Erezem,  hogy  sírni  fogok  egykor. 
Majd  midőn  a  kihűlt  képzelet 
Együtt  látja  mind  a  boldogságot, 
A  mit  nem  birt,  s  mégis  elveszett . . 

S  ekkor,  miért  becseréltem  minden 
Igaz  életkincset  botoron  : 
A  koszorút,  a  gúny  koronáját, 
Összetiprom  és  megátkozom! 

S  érezem,  hogy  örülök  majd  egykor, 
És  hajamat  tépvén,  kaczagok ; 
De  e  kaczajon  —  ha  volt,  ki  engem 
Igazán  szeretett  —  sírni  fog ! . . . 

VIL 

Én  a  borjúnak  megint 
Paripája  lettem. 
Taliánország  felé 
Mentem  mendegéltem. 

Oly  nehéz  volt  vállamon 
Puska  és  tarisznya, 
Veritékem  volt  a  só 
Sótalan  marczimba'. 

De  szivem  még  nehezebb 
Volt  a  balfelembe', 
Kedvesemnek  képe  volt 
Ebb'  a  kis  szekrénybe. 

Mindazáltal  pörg  a  dob, 
És  a  dobszó  mellett 
Csatatér  és  győzelem 
Képein  merengek. 

Mint  egy  új  Napóleon 
Verem  a  világot ; 
Fejemen  véres  babér- 
Koszorúkat  látok. 

Majd  lecsöndesül  a  dob ; 
A  hegy  oldalában 
Ringatón  zörgő  malom 
Dörömböl  magában. 


Sirámok- 

TávoJabb  füves  lapon 
Kecskék  fürge  nyája, 
És  a  kecskepásztor  egy 
Bogárszemü  lyánka. 

S  mintha  e  kis  lyány  az  én 
Szeretőm  lett  volna  . . . 
Isten  veled  csatatér 
Fényes  koszorúja! 

Golyó  ide  vagy  oda, 
Tovább  nem  mehettem, 
A  kicsiny  malomba  én 
Legénynek  szegődtem. 

Feleségem  Jett  a  kis 
Kecskepásztor,  és  én 
Lettem  vó'n  legboldogabb 
A  föld  kerekségén. 

Megtanultam  a  való 
Élet-bölcsességet ; 
Megtanultam,  miből  áll 
Boldogságod,  életi 

Elfeledtem  s  tán  azért 
Birtam  a  világot. 
Elfeledtem,  a  mi  több, 
A  mulandóságot. 

Mulandóság  és  világ, 
Ah  ezek  jó  népek! 

Feledékenységemért 
Nem  is  nehezteltek. 

Ah  de  még  ezek  fölött 
Nagyobb  hatalom  van  : 
A  katona-fegyelem! 
E  miatt  lakoltam. 

Felfödöztek;  dördül  a 
Halálos  Ítélet 
Szerelemtől  lángoló 
Szivem  közepének .  . . 

—  Oly  nehéz  és  mégis  oly 
Édes  volt  ez  álom. 
Valómat  egy  nyomorék 
Koldusképnek  látom  . . . 

Szerelemmel  halni  is 
Sokkal  többet  érhet; 
Nem  szeretve  senkitől 
Mit  ér  ez  az  élet?... 

VIU. 
Elhallgass,  mert  zivatar  van, 
Mert  alattad  ing  az  ág? 
Dalod'  a  vihar  túlzengi. 
Nem  figyel,  nem  ismer  senki, 
S  gúnyol  a  hideg  világ? 

Dalnokok  martir-halála, 
Éhhalál  vár  egykoron ; 


Sirámok- 

És  a  mi  teremti  a  dalt, 

Mit  dalod  kért,  lesz-e  az  majd  - 

Szerelem  —  a  jutalom? 

—  Csak  dalolj !  Szerelem  és  dal 
Önmagának  jutalom. 
És  a  világ?  -     Majd  megtapsol. 
Koszorút  ad  -     ottan  a  hol 
Nem  kérsz  enni  —   sírodon ! .  . . 

JX. 

Mikor  a  nap  süt  az  égen, 
Kigyó  jár  a  zöld  levélen, 
És  irigyen  sziszeg  alant ; 
Búg  fölötte  a  vadgalamb. 

Mikor  nyári  nap  süt  rátok : 
Szedjétek  meg  a  virágot, 
S  élvezzétek  —  nem  gondolva 
Se  tövisre,  se  kigyóra  . . . 

Elmegy  a  nap  —  melegével, 
Megjön  a  hűs  őszi  éjjel ; 
Kigyó  nem  lesz  a  virágon. 
De  galamb  se  szól  az  ágon .  . . ! 

X. 

Viszonszerelem !  te  égből 
Leikeinkre  hulló  csillag  1 
Nem  örültem,  s  ne  örüljek 
Soha  égő  sugaradnak  ?  . . . 

Czéltalan  bolyongjam  én  át 
A  sivatag  életet  — 
Te  lehullj  és  elenyészszél  — 
S  ne  találj  meg  engemet? 


SZERELEM  ÁTKA. 

1.? 

Én  gyötrelmem,  szép  leányom  1 
Hogy  te,  mint  a  nap,  olyan  vagy. 
Oh  az  való !  —  de  nem  csupán 
Mivelhogy  szépséged  oly  nagy. 

A  te  pályafutásod  is 
Ahhoz  olyan  hasonlatos : 
Szeszélyesen  derűs  borús, 
Egynek  égő,  másnak  fagyos. 

És  mint  a  nap,  midőn  fölkél. 
Lenyugszik  egy  más  világnak : 
Mikor  nekem  föltámadtál. 
Lenyugodtál  —  hűtlen !  —  másnak ! 

11. 

Szeretlek  én  téged  nézni. 
Mikor  észre  nem  veszed; 
Ha  máson  merengve,  rajtam 
Feledkezik  el  szemed, 

S  benne  egy  édes  titokra 
Megvillámlik  az  öröm.    . 


Szerelem  átka.  ^3 


Egy-egy  tőr  minden  sugara, 
S  én  azt  szivembe  töröm. 

Szeretlek  én  téged  nézni 
Mikor  észre  nem  veszed : 
Hogy  szivem  mélyére  látva 
Meg  ne  tudd,  mit  érezek. 

Ne  tudd,  hogy  szerelmem  olyan, 
Mire  nem  vagy  érdemes ; 
Ha  magam'  ki  kell  nevetnem, 
Legalább  te  ne  nevess. 

Szeretlek  én  téged  nézni. 
Oly  szép  lánggal  ég  szemed ; 
Eloszlatja  búmat,  mint  a 
Nap  a  sötét  felleget . . . 

• —  Se  szép  szemek  napvilága 
És  ez  izzó  tűz-ajak, 
Mindezek  a  bitorolt  kéj 
Oltárán  lobogtanak  ? ! .  . . 

Hazudság,  kaján  hazudság! 
Hol  venné  e  fényt  szemed? 
A  teremtő  nem  hazudhat, 
Hazudnak  az  emberek! . .  . 

Én  hiszek  szemed  tüzének, 
Mely  hajnalfényben  ragyog. 
Vagy  van  ember,  a  ki  most  is 
Megrabolja  a  napot?  . ,  . 

Vajda  János   kisebb  költeményei. 

És  ha  mégis,  és  ha  még  is !  — 
Oh  ez  átkos  gondolat, 
Mint  a  villámlás  az  éjben 
Fölriasztja  a  vadat, 

Midőn  az  kétségbeesve 
Szöki  át  a  völgyeket. 
De  mi  haszna,  bárhová  fut. 
Ég,  lobog  a  rengeteg : 

Úgy  e  gondolat  szünetlen 
Űzi  hajtja  szivemet  — 
Oh  hogy  még  enyim  se  voltál, 
S  mégis  későn  féltelek ! . . . 

Nem  voltál  —  és  nem  lehetsz  már 
Soha  enyim,  jól  tudom; 
Oh  tudás,  megátkozott  fa! 
Elveszett  paradicsom  1 . . , 

]]]. 
Van-e  még  egy  oltár,  van-e  még  egy  bálvány, 
Hova  térdepelvén,  buzgón  imádkozván. 
Kétségbeesésem  enyhülését  várnám? 

Mit  én  épitettem,  ékes  templomodat, 
A  hol  szinről  szinre  imádtam  arczodat. 
Haragod  üszkével  magad  fölgyújtottad. 

Bg  az  Isten  háza  magasan  lobogva. 
Hitszegő  bélpoklos  híveid  csoportja 
Kárörvendve  nézi  és  egyik  sem  oltja. 

Oh  hogy  az  embernek,  gyarló  halandónak 
Sarától  magok  az  istenek  sem  óvnak! 
Oh,  hogy  az  égiek  magok  is  csalódnak ! 


Kihozom,  megmentem  képed  a  lángokbul, 
Elhajtom  a  füstöt  fényes  homlokodrul  — 
Oh  hogy  rajt'  a  szégyen  újra  lángba  borul 


Hallod-e,  hallod-e  kaczaját  azoknak. 

Kik  téged  megcsaltak,  engem  megraboltak? - 

ök  most  téged  szánnak,  engemet  gúnyolnak 

IV. 
Látlak  én  még  s  látni  foglak, 
És  szünetlen  gondolok  rád. 
El  nem  válok  soha  tőled ; 
Mégis,  mégis  . . .  Isten  hozzád  I 

Oh  nem  a  könyörtelen  sors. 
Nem  a  beérhetlen  távol, 
Nem»  az  élet,  nem  a  halál, 
Nem  az  választ  el  egymástól . . . 

Van  reménye  a  távolnak, 
A  halálnak  van  emléke : 
Hit  vigasztal  a  balsorsban... 
-    Ennek  is  mind  vege,  vége. 

Mondd  nekem  majd,  hogy  enyim  vagy. 
Hogy  szeretsz  :  leborulok  rád 
Véghetetlen  fájdalommal . . . 
S  azt  felelem:  isten  hozzád! 

Feltámadás  van  a  sírban, 
Újulás  a  természetben  ; 
Csak  az  halt  meg  mindörökre, 
A  mit  benned  én  vesztettem. 

S  én  elhagyni  mégse  tudlak! 
Hozzád  járok  és  rád  nézek 
Szótalan  és  iszonyún,  mint 
Gyilkosára  a  kisértet. . . 

S  valami  fáj  mindkettőnknek : 
Neked  a  bűn,  nekem  a  vád. 
Pásztoróra  kéje  helyett 
Szellemóra! . . .  Isten  hozzád! 


Szeretlek,  szeretlek  régen, 
Meg  kell  végre  vallanom ; 
Szeretlek,  bár  téged-e,  vagy 
Érted  a  kínt?  nem  tudom. 

Bár  a  hideg  ész  pirongat. 
És  kigúnyol,  kinevet, 
S  annál  hangosabban,  mennél 
Szentebb  az,  mit  érezek : 

Nincs  ok  a  teremtő  észben, 
Égen  földön  hatalom. 
Oly  erős,  mint  a  mit  érzek 
Miattad,  a  fájdalom. 


Szeretem  átka.  37 

Szeretem  éretted  a  kínt, 
S  viselem  a  gúnykaczajt, 
Mint  a  harczos  a  rongyot,  mit 
A  csatagolyó  szakajt. 

És  hiába  félek  tőled, 
Hiába  kerültelek ; 
Bármit  tettem,  végre  megvan, 
Miről  már  nem  tehetek. 

Mért  kerülném  még  tovább  is 
Mi  ndenhatóságodat  ? 
Egyszer  látni  nem  elég-e, 
Hogy  örökké  lássalak? 

Szeretlek  —  bár  tőlem  e  szót 
Nem  fogod  te  hallani ; 
Hogy  te  ezt  nem  értenéd  meg. 
Súgja  nekem  valami. 

A  mit  a  te  szíved  óhajt; 
A  diadal,  győzelem, 
Arra  elég  hideg  szó  is  — 
Mit  neked  az  érzelem! 

Minek  mondjam,  hogy  szeretlek? 
Ha  szived  örülni  tud 
Hízelgőn  csengőbb  szavakra. 
Tudva  jól,  hogy  mind  hazug?  . . . 

Minek  mondjam,  hogy  szeretlek? 
Jobban  szánlak,  érezem. 

Örömiden  szánakozom 
Jobban,  mint  gyötrel miden. 

Nézz  tükörbe  mosolyogva, 
Tekints  végig  magadon  — 
Gyönyörű  vagy . .  az  vagy,  az  vagy . 
Oh  hisz  én  jobban  tudom. 

(íSzebb  vagy  a  csilJagos  égnél. 
Szemed  oly  szépen  ragyog. 
Tán  az  égből  is  miattad 
Hullanak  a  csillagok . . . 

Szép  ajakad  ingerébe 
Belehal  a  gondolat. 
Legszebb  vagy  a  teremtésben. 
Azért  nincs  rád  hasonlat.)) 

Tetszenek  a  czifra  bókok? 
Ládd,  mi  könnyűk  e  szavak; 
Mi  sokat  akarnak,  mégis 
Mi  keveset  mondanak. 

Tán  magam  is  tudnám  ezt,  mint 
Holmi  udvaroncz  legyek. 
De  nem  fáj,  vagy  nem  tudod  tán, 
Hogy  mindez  nem  a  tied? 

Nem  kérded-e  meg  szivedtől. 
Van-e  benne  érzelem? 
Boldog  vagy  boldogtalan  bár, 
De  —  egy,  örök  szerelem  ? 

Halaványul  majd  a  szép  arcz, 
ElvJrágzik  a  tavasz ; 
Érzed  majd,  hogy  a  mit  érzünk, 
Az  mienk,  csupán  csak  az  . . . 

De  késő  lesz  minden  immár. 
Mit  majd  akkor  érezesz, 
Az  a  késő  megbánásnak 
Keserű  fájdalma  lesz. 

S  én  nyugodt  leszek  már,  mint  a 
Tűzhegy,  mely  maga  mögött 
Uszkeivel  betemette 
Mindörökre  a  mezőt... 

Te  előtted  pedig  a  múlt, 
Mint  hazajáró  halott 
Emelkedik  rémes  váddal  — 
Keserű  lesz  hallanod . . . 

S  egyedül  lészsz,  elhagyatva ; 
Csak  e  vád  ül  le  veled 
Szembe . . .  szörnyű  számvetésre 
Az  elmúlt  idők  felett. 

Mondja  majd :  a  tavasz  elmúlt, 
Hol  belőle  a  virág? 
És  a  meleg  nyár  gyümölcse  — 
Tolvajok  megrabolák? 

Szeretlek...  de  van  erőm  rá, 
Hogy  ne  valljam  meg  neked. 

Ápolod  tc  hiúságod', 

Én  meg  —  büszkeségemet. 

Szép  ajkad  egy  mosolyával 
őrültté  tehetd  fejem; 
De  azért  nevetni  nem  fogsz 
Oktalan  érzelmimen. 

Az  én  átkom,  hogy  szeretlek. 
Még  sem  olyan  mostoha, 
Mint  e  szót  igaz  kebelből 
Meg  nem  hallanod  —  soha ! 

Szeretlek,  mint  egy  szép  szobrot, 
Mit  a  lázas  szenvedély 
Átölel,  de  szerelméről 
Vele  sohasem  beszél . . . 

VI. 
Mint  egy  szép  halott  élsz 
Emlékezetemben, 
Kit  sohasem  birtam. 
Még  is  elvesztettem. 
Éjjel  fönn  virasztlak, 
Nappal  megsiratlak! 

VII. 

Ne  húzzátok,  ne  húzzátok! 

Nekem  minden  hangja  átok. 

Átok  nekem  az  is,  a  mi  másnak  áldás  — 

JLegyen  áldott  a  kéz,  a  mely  nekem  sirt  ás! 

Virrasztok  az  éjszakában, 

Sötétségben,  némaságban. 

Sötétség,  némaság . . .  menyországa  soknak  ; 

Szivemben  lobogó  Jángja  a  pokolnak! 

Mi  történhetett  a  nappal  ? 

Talán  soha  sem  lesz  hajnal ! 

Oh  ha  vele  volnék,  talán  imádkoznám, 

Hogy  akár  a  hajnal  soh'se  virradjon  rám! 

Hajnali  szép  édes  álom  — 

Ideje  már  —    légy  halálom. 

Ne  ébredjek  én  föl,  róla  álmodozva, 

Hadd  vigyem  el  képét  magammal  siromba! 

VIU. 
Jár  utánad,  jár  a  képzelet. 
Mint  szivárvány  után  a  gyerek. 
Ölelő  karoddal 
Oly  közelre  látszol  : 
vVlért  vagy  nekem  mégis 
Elérhetlen  távol? 

lígy  tetszel  valóban  énnekem. 
Mint  egy  szép  szivárvány  keleten. 
Mely  vidám  derűt  fest 
Sötétült  vidéken, 
Jobb  reményt  elbúsult 
Emberek  szivében. 

Jár  utánad  hegyen-völgyeken 
Fölhevült  lázongó  képzetem. 

S  majd  ha  mély  örvénybe 
Hull  alá  imádód. 
Tova  tűnsz,  s  hogy  érted 
Halt  el  — azt  se  látod  I 


IX. 

Nem  szeretlek . . .  mért  hazudnám, 
Hitegetném  magamat? 
Ohajtlak,  de  nem  szeretlek ; 
És  szivem  majd  megszakad. 

Elhamvaszt  miattad  a  vágy. 
Megtébolyít  a  titok, 
Mit  nem  bírok  már  viselni, 
És  ki  még  sem  mondhatok. 

Ugy  szeretnélek  szeretni  1 
De  nem  szabad,  nem  lehet : 
Te  nem  érted,  mit  jelent  ez ; 
Te  e  kínt  nem  ismered. 

S  ha  ismernéd,  kinevetnéd; 
És  mint  égő  napsugár 
Fáj,  ha  a  még  nyitva  álló 
Be  nem  forradt  sebre  száll : 

Mosolyod  ugy  fájna  nékem, 
S  volna  gúnyod  mosolya 
Keserű,  de  gyógyító  ír : 
Ne  gyógyuljak  én  soha! 

Oh  hogy  a  láz,  a  halálos, 
Midőn  végkép  elgyötör 
—  Mert  utolsó  a  mit  érzünk  — 
Már  utóbb  az  is  gyönyör. 

És  van  elme,  a  mit  mégis 
Józan-épnek  mondanak, 
Rajongóbb  a  lázasénál. 
Őrültnél  oktalanabb ! . . . 

Jól  tudom,  hogy  nincs  a  földön 
Hatalom,  mely  betemet 
Multakat  és  nem  történtté 
Teszi  a  történteket ; 

S  érezem,  hogy  vágyaimnak 
Nincsenek  reményei ; 
Jövőm  üres  végtelenség  — 
S  nem  tudlak  felejteni ! 

Nem  szeretlek . . .  édes  volna 
Ezt  előtted  mondanom ; 
De  mit  érne?  Jekaczagná 
Szavamat  a  fájdalom. 

És  te  mégse  hinnéd  el,  hogy 
Büszke  lelkem  c  szava 
Több,  mint  minden  «szeretlekD,  mit 
Hallani  fogsz  valaha. 

Nem  szeretlek  I  de  ne  tudd,  hogy 
Drága  ez  a  diadal, 

És  rövid  —  hogy  ebbe  lelkem 
Előbb-utóbb  belehal . . . 


X. 

Nem  tudok  én  semmit  rólad, 
Csakhogy  szép  vagy,  szép  nagyon. 
Szépségedet  látom  én  csak, 
Szivedet  nem  kutatom. 

Feledem  vagy  nem  is  hallom, 
Mit  beszél  a  sokaság; 
Szép  vagy,  arra  gondolok  csak, 
S  a  szépség  tündérvilág. 

Nézd  az  égen  a  borúból 
Kimosolygó  csillagot: 
Még  előbb  felhő  takarta, 
S  mégis  oly  szépen  ragyog! 

Láthatom-e  ott  a  multat, 
Hol  vakító  a  jelen? 
Gondolhatok-e  jövőre. 
Ha  lázban  szédelg  fejem? 

Szép  vagy,  azt  beszéli  rólad 

És  imád  mind,  a  ki  lát; 

De  hogy  milyen  szép  vagy  —  oh  azt 

Még  sem  tudja  a  világi 

Hogy  mi  szép  vagy,  azt  hiszem,  hogy 
Én  —  csupán  én  tudhatom. ; 

És  oJy  édes  ~     bár  egyetlen  — 
Szivemnek  e  jutalom! . . . 

Oh  e  kétszinű  világ,  mely 
Még  bűnöket  emleget 
Szépséged  napfénye  mellett  — 
Mi  hideg,  vásott  lehet! . . , 

Szegény  volt  örömben,  és  tán 
Az  is  marad  életem ; 
De  ez  alakos  csoportot 
Szánom  én  és  megvetem ! . . . 

Marczangolja  széjjel  a  vágy, 
Feszítse  meg  szivemet  — 
Oda  adom ...  de  belőle 
Ki  nem  tépi  képedet . . . 

Ne  tudjak  én  semmit  rólad, 
Csak  hogy  szép  vagy,  szép  nagyon  ; 
Szépségedet  lássam  én  csak. 
Én  szived'  nem  kutatom. 

És  szeretlek  ismeretlen 
Tégedet  és  a  napot ; 
Egyitekben  sem  kutatva: 
Mi  lakik  benn,  mi  ragyog? 

GINA  EMLÉKE. 

1. 
Szcrctsz-e  te,  vagy  szeretél-e  már  — 
S  ha  nem  —  szeretsz-e  valaha? 
Forró-é  a  nap  keble,  vagy  csupán 
Visszaverődő  sugara? 

Lehet-e  az,  hogy  csak  egyet  szeress 
Te,  kit  egész  világ  szeret? 
Talán  —  talán  —  hisz  csak  az  bizonyos  : 
Szeretni  nem  fogsz  engemet. 

Méltatlanabbat  fogsz  szeretni  majd, 
Mint  ez  történik  rendesen ; 
Ez  átok  az,  mi  végett  soha  nincs 
Egész  mennyország  ide  lenn . . . 

Ha  engemet  szeretnél !  —  oh  hisz  ugy 
Kijátszanád  a  végzetet : 
Az  örökkévaló  is  irigyel 
Ilyen  mulandó  örömet  1 . . . 

il. 
Szeretsz-e  te,  vagy  szeretél-e  már, 
S  ha  nem  —  szeretsz-e  valaha? 
Oly  pazar  a  fény  arczodon !  —  s  nekem 
Valami  súgja:  nem,  sohal 

Sötét,  de  édes  a  tapasztalás. 
Mely  vigasztalja  vágyamat! 

Te  senkit  sem  szeretsz  -     oh  mert  hiszen 
Hideg  a  sziv  a  fény  alatt. . . 


ni. 

Elfogy  a  nap,  az  én  napom .  . . 
Közeleg  a  sötét  óra. .  . 
Oh  ne  kérdezz,  mi  bajom  van? 
Oh  ne  nézz  most  homlokomra  I 

Szép  vagy  és  hatalmas  —  hányszor 
Mondtalak  mindenhatónaki 
Üres  bók,  édes  hazugság . . . 
Menj,  kerülj,  hogy  el  ne  hervadj . . 

Ne  tudd,  hogy  ez  óra  zUcn 
Tehetlen  minden  bübájod ; 
Hogy  van,  a  mi  nagyobb  annál : 
A  lelkemen  fekvő  átok. . . 

Ne  kutass,  ne  nézz  lelkembe . . . 
Isten  őrizzen  meg  attól! 
Légy  kaczér,  víg,  csapodár,  csak 
Óvd  magad  a  gondolattól ! 

Nézd  a  jégfelhőt  az  égen  : 
Észrevétlen  hideg  árnya 
Halványan  száll  a  gyanútlan 
Örömben  égő  virágra ; 

Keble  áthül,  megrázkódik... 
Alig  sejti,  hogy  mi  érte  ; 

Ragyog  a  nap,  ragyoghat  már! 
A  virágnak  vége . . .  vége ... 

őrizkedj  a  gondolattól ! 
Ne  nézz  most  lelkem  mélyére ; 
Ha  forrong,  ha  zúg  a  tűzhegy, 
Vigyázz,  hogy  ne  menj  szélére  — 

Ne  fürkészd  baját,  epéjét. 
Kétségbeejt  a  sötétség  — 
Rémeitől  megőrülsz,  vagy 
Előbb  megfojt  a  nehéz  lég. 

Álmodozzál,  ábrándozzál, 
Szemlélődjél,  csak  ne  kérdezz ; 
Alkoss  magad  uj  világot. 
Csak  ne  kérdd :  hogy  mind  miért  ez  ? 

Hull  a  levél,  hull  a  csillag, 
Még  se  fogy  el,  tele  föld,  ég; 
Mi  közöd  van  hozzá,  féreg  I 
Hogy  mi  végre  teremtették? 

Ne  játsszál  a  gondolattal ! 
Ha  bejársz  e  rengetegbe, 
Benn  egy  kérdő  szörnyeteg  van ; 
Ne  kerülj  —  vigyázz  —  elejbe. 

Meg  nem  fejti  soha  senki, 
A  mit  e  szörny  kérdez  tőled. 
Bár  izenkint,  apródonkint 
Szíja  el  fájó  velődet. 

Isten  veled  szép  sudárfák 
AndaJító  suhogása! 
Árnyatokban  volt  szivemnek 
Annyi  édes  áJmodása! 

Ár  yatok  sötétül  egyre, 
Közeleg  az  éj  immáron  l 
Kiszenvedve,  tévedésben 
Fáradottan  itt  bevárom. 

Adtál  mézet,  virágot  is ; 
Megátkozzalak-e  téged. 
Hogy  te  sem  adsz  ingyen  semmit 
Ernyőd  ára  :  kigyó,  méreg . . . 

—  Légy  hiú,  én  gyöngyvirágom, 
Légy  hamis,  begyes,  rátartó : 
Nyújtsd  magasra  fejecskédet. 
Szökdelj,  mint  egy  kis  pillangó; 

És  ne  kérdezz,  mit  morogtam ; 
Badar  beszéd...  kaczagj,  kérlek., 

—  Ah !  ha  birhatnám  kis  üres 
Boldogságos  fejecskédet! 


JV. 

Ver  az  Isten  engem 
Mind  a  két  kezével, 
Tüzes  ostorával. 
Tüzes  szerelemmel. 


Vajda  János   kiícbb   költeményei. 

El  nem  gondoJhatom, 
Mivel  érdemeltem ; 
Csak  szenvedtem  eddig 
Ebben  az  életben. 

Szerelem :  mennyország ; 
Legalább  ugy  mondják. 
Én  csak  azt  tudom,  hogy 
Nekem  mártiromság. 

Két  szép  szemefénye 
A  csalóka  méreg; 
Olyan  erős,  mégis 
Olyan  soká  éget. 

Akár  hogyan  éget, 
El -elnézegetem: 
Hogyan  lehet  oly  szép  s 
Mégis  oly  kegyetlen? 

Én  uram  teremtőm 
Ijesztenél  rája; 
Tedd  szivére  szivem 
Csak  egy  minutára : 

Tudom,  ugy  hozzá  ég 
Egyszerre  az  övé : 
Magad  sem  veszed  le 
Soha  onnan  többé! 

V. 
Tied  a  dicsőség,  hatalom  ; 
Csak  mulass  emésztő  kínomon. 
Kegyetlen  fény  ragyog  szemedben. 
Halálra  ítélt  rab  —  szerelmem. 

Rab  vagyok  én,  rab,  de  olyan  rab, 
A  ki  zsarnokánál  szabadabb. 
Enyim  az  igazság  s  szenvedés, 
Tied  az  önkény  s  a  büntetés. 

Szenvedek,  de  nékem  nyugtot  ad 
Vigasztaló  csöndes  öntudat. 
Téged  fogva  tart  a  nagy  világ 
Enyim  az  örökkévalóság. 

Összetépted  az  én  szivemet, 
A  magadét  el  nem  tépheted. 
Megmarad  az  igaz  birónak, 
Szerelemért  bosszúállónak! 

VI. 
De  azért  ne  hidd,  hogy  nyugtot  ad 
—  Oh  nagyon  is  fáj  a  gondolat, 
Hogy  te  magad,  édes  kedvesem. 
Hogy  te  sem  lesz  boldog  sohasem. 

Nem  tudom  én,  hogy  mit  gondoljak? 
Örömest  látnálak  boldognak. 
Fájna  szivem  úgy  is;  de  talán 
Csak  a  magam  baját  siratnám. 

Aíjg  merem  én  azt  mondani. 
Azzal  ijeszt,  üldöz  valami : 
Boldog  lesz  majd  egykor  kebleden 
Más  valaki  —  csak  te  magad  nem. 

Legyen  átkozott  e  sejtelem  1 
Mint  a  szív  az,  melyben  megterem. 
Szívnek,  melyet  bánt  e  gondolat. 
Maga  a  halál  csak  nyugtot  ad! . . . 


Vll. 

Oh  ha  bájaidat  szereted, 
Szeress,  kérlek,  akkor  engemet. 
Mert  hiszen  legszebb  vagy  lelkemben, 
Mint  a  nap  a  kristálytengerben. 

Napvilágom,  kelj  föl  én  fölém  1 
Nézd  magadat  lelkem  tükörén, 
Mint  a  nap  a  miljom  habokban. 
Képed  ragyog  minden  dalomban. 

—  Vagy  igen  —  csak  menj  az  utczára, 
Ismerj  rá  e  hitvány  világra; 
És  azután  vesd  meg  a  sarat. 
Mely  nem  fogja  föl  a  sugarat  1 

VIU. 
(cLégy  vidám,  kétségbeesve; 
Maradj  büszke,  megalázva. 
Légy  hideg,  ha  lánggal  éget 
Átkos  szenvedélyed  láza.í) 

((Meg  se  rezzenj,  ha  velődbe 
A  féltés  villanni  ütnek. 
Maradj  józan,  mikor  ég  föld 
Tánczol  és  forog  körülted. » 

((Fojtogasd  el  minden  üdvöd', 
S  ha  tudod,  felejtsd  el  őket, 
Mikor  éjjel  siránkozva 
Szellemeik  hozzád  jőnek.D 

((És  örökké  sírod  ássad 
S  mégse  halj  meg!))  Én  gyötrelmem, 
Mert  ohajtlak,  mert  szeretlek. 
Ezzel  átkoztál  meg  engem  ? . . . 


IX. 

Mivel  engem  megátkoztál, 
Viszont  én  megáldlak  téged. 
(Csak  elmondom,  hogy  mi  sors  ér 
Vágyaid  ha  mind  beteltek.) 

((Érjen  annyi  jó  szerencse, 
Hogy  ne  tudj  örülni  rajta. 
Környékezzen  oly  magas  fény, 
Hogy  szegyeid  magad  miatta. » 

((Majd  ha  szived  lángért  lángol. 
Hideg  kigyó  érintsen  meg. 
Ne  gyötörjön  féltés  másért, 
Féltsd  magadat,  gyúlt  szivedet. » 

(íLáss  körülted  boldogságot, 
S  erezz  gúnyt  magadra  benne. 
Keress  a  múltban  vigaszt  és 
Ne  találj  emlékezetre.)) 

« Óhajts  örök  életet,  ha 
Majd  jövődet  halva  látod)) . . . 
—  Oh  szeress !  és  átveszem  mind 
A  mi  ez  áldásban  átok! . . . 

X. 

Szegény  öreg  koldus . . . 
Csak  az  inség  tartja. 
Könyörülő  világ, 
Könyörülj  meg  rajta! 

Valakinek  csendül 
A  lélekharangja. 
Könyörülő  Isten, 
Könyörülj  meg  rajta. 

Az  én  szép  szeretőm 
Kiadott  én  rajtam. 
Könyörülő  halál, 
Könyörülj  meg  rajtam! 

XI. 
Legyek  lealázva  a  porba. 
Ottan  elgyötörve,  tiporva. 
Akkor  sem  tiéd  a  győzelem  ; 
Büszkén  emelem  föl  még  fejem', 

Élj  Örömben,  én  meg  bánatban  ; 
Kedvnek,  búnak  egyszer  vége  van. 
Azt  tanítják  mind  a  vértanúk : 
Halhatatlan  az,  ki  halni  tudl 


Xll. 

Szól  a  zene,  olyan  szépen  szól, 
Csodálatos  búból  bánatból. 
Oly  szomorú,  mint  az  őszi  szél. 
Fogy  a  sugár,  hull  a  falevél. 

Honnan  e  bús  hangok,  mely  tájról? 
Messze,  nagyon  messze  világból  ? 
Fekete  és  gyászos  üzenet. 
Vége  immár,  vége  mindennek! 

Nem  is  szomorú  már,  de  szilaj ; 
Nem  is  sóhajtás,  de  kínos  jaj ; 
Szivem'  tépik,  fejem'  ingatják. 
Mint  a  szél  a  fának  sudarát. 

Ide  hamar  azt  a  poharat! 
Egyre  vadabb,  egyre  szilajabb  . . . 
Majd  sikoltva  fölkaczag,  nevet  — 
Egybe  szétveti  a  fejemet. 

Most  megint  oly  csöndes  búsan  szól, 
Mintha  jőne  mélyből,  föld  alól. 
Oh,  de  mért  is  marad  életbe' 
A  ki  egyszer  el  van  temetve ! . . . 

Xlll. 
Egyszer  megölcJni,  Kedvesem,  szerelmem! 

Egyszer  megcsókolni ;         Az  élet  mulandó  — 
Örökké  ölelni,  Játsszuk  ki  a  halált, 

Örökké  csókolni !  Az  örökkévaló. 

Mit  nekem  e  rövid  Ölelj  meg,  csókolj  meg, 

Elmúlandó  élet?  S  élek  beléd  halva  — 

Örökkévalóság  Örökké  ölelve, 

A  mit  tőled  kérek.  Örökké  csókolva  1 

XIV. 
Szerelem,  szerelem... 
Édes  ölő  méreg; 
Mulandó  istenség. 
Halhatatlan  féreg... 

Ég  vigasztalása : 
Gyönyörű  szivárvány; 
Teremtő  láng  hidja. 
Rajt'  a  földre  szállván . . . 

Balzsama  a  sírnak, 
Mely  az  enyészettel  — 
Egy  perez  üdve  alatt 
Mi ndenf  kiengesztel  -- 

Áldott  az  a  szál  is, 
Melyet  emléked  sző. 
Sírba  koporsónkat 
Szelidcn  eresztő. 


Gin  a  emléke. 

Szerelem  —  örök  nap, 
Öröme  mindennek  — 
Egyedül  szivemben 
Ostora  Istennek ! . . . 


XV. 

Mint  az  erdő  napsugártól, 
Én  szemedtől  meggyúl  adtam  ; 
És  elégek,  mint  az  erdő 
Melynek  lángja  olthatatlan. 

Láttatok  már  erdőt  égni  ? 
Oh  ez  igen  ritka  látvány. 
Szikrafényes  füstje  fölszáll 
Magasan,  mint  a  szivárvány; 

És  a  fojtó  füstborúban 
Ezer  a  sikoltás,  a  jaj. 
Fészke  fölött  vijjong,  rí  a 
Kétségbeesett  madárraj. 

Oda  minden,  oda  minden  1 
Annyi  boldogság  reménye. 
Maga  a  nap  sirathatná. 
Mennyi  kárt  tesz  örök  fénye. 

A  hol  egykor  a  vidámság 
Édes  epret  szedett  volna, 
Kéri  el  hetién  mérgű  tűzláng 
Legel  a  gyepen  ropogva  . , . 

Erdő,  erdő!  nem  marad-e 
Égett  fádnak  egy  zöld  ága, 
Hol  egy  madár  cldalolja : 
Átkozott  a  nap  sugara! 

Átkozott  a  romboló  láng. 
Mely  nem  úgy  hervaszt  el  kéjben, 
Együtt  élve,  ott  elhalva 
Virágaid  mézkelyhében. 

S  minden  önző  és  hiú  fény, 
Mely  nem  érez,  mégis  éget. 
Nem  érez,  hogy  ragyoghasson : 
Legyen  átkozott  tevéled! 

Erdő,  erdő!  fiatal  szép 
Égő  erdő,  hamvadozó! 
Hozzád  én  szivem,  szerelmem, 
Be  hasonló,  be  hasonló ! . . . 


XVI. 

Oh  hagyj  békét  a  húroknak! 
Ne  is  érintsd  ujjaiddal. 
Ha  velőmet  meggyújtottad, 
Ne  éleszd  a  szélviharral. 

A  te  zenéd  épen  átkos, 
Legalább  nekem  magamnak. 
Tán  a  húrok  ujjod  alatt 
Elváltoznak,  elkárhoznak . . . 

Mikor  a  te  zenéd'  hallom, 
Velőm  ég,  de  szivem  megfagy ; 
És  egy  gondolat  rohan  meg, 
Mitől  ugy  fáj  a  szegény  agy. 

Mert  ki-utat,  szót  nem  lel  rá, 
Csak  ugy  zsong,  mint  a  szélhárfa. 
És  talán  jobb !  —  sejtem,  e  szó 
Vég  gyászt  hozna  a  világra. 

Mintha  a  vén  idő  mélyen 
Azt  sóhajtaná  el  benne  : 
Elég  volt  már!  és  azután 
Többé  a  nap  föl  nem  kelne ! . . . 

XVIJ. 

Ha  szerelem  nincs  szivedben, 
—  Én  a  mennyről  már  lemondtam ; 
De  a  föld  sem  ad  nyugalmat. 
Jobb  nekem  már  a  pokolban. 

Oh,  gyűlölj,  utálj  meg  engem, 
Tiporj  édes  lábaiddal ; 
Szörnyeteg  az  én  szerelmem, 
Mennykövezd  le  vad  haraggal. 

Diadalban  kaczagjon  föl 
Rá  a  világ,  —  mit  én  bánom! 
Kívüled  nem  látok,  hallok 
Semmit,  semmit  a  világon. 

Szent  Györgyi  irtsd  ki  ezt  a  sátánt, 
Me]y  szivem  lángjából  támadt ; 
Ne  teremjen  tüzes  ostort 
Ennek  a  jámbor  világnak. 

Nem  való  az  én  szerelmem 
Sem  az  égbe,  sem  a  földre, 
Nincsen  az  teremve  csöndes. 
Olvadó,  szeli d  gyönyörre. 

Pallos  és  tűzláng  kell  annak, 
Egyik  átkos  vérét  ontja, 
Mig  a  másik  szünet  nélkül 
Megemészti  sustorogva. 

Gyűlölj  hát,  —  oh  csak  ne  hagyj  el ! 
Szemedben  a  pallos  és  tűz. 
Öld  vele  kínért  sóvárgó 
Szivemet,  és  gyötörj  és  űzz  — 

Ne  hagyj  itt  a  földi  kínnak, 
A  közönynek,  a  mely  nékem 
Utálatosb,  mint  minden  kín 
Lenn  a  pokol  fenekében,  — 

S  majd  ha  a  kínzást  eluntad, 
Gyuladjon  cl  szép  szemedben 
Az  Isten  gyilkos  haragja  — 
Mert  csak  te  ölhetsz  meg  engem! 

XVJU. 

Mikor  éj  van,  sötét,  néma  — 
Oh  gonosz,  oh  szörnyű  átok!  — 
Senki  sem  lát,  senki  nem  haJJ, 
Csak  én  hallok,  csak  én  Játok! 

A  mi  van,  azt  látom,  hallom, 
De  nem  az  fáj,  nem  az  gyilkol. 
A  mi  nincs,  az  kisért  engem. 
A  mit  izzó  velőm  gondol. 

A  pillangó  szárnya  rezdül, 
A  virág  kelyhében  alva. 
Azt  gondolom,  ő  sóhajtott, 
Gyönyörökben  haldokolva... 

És  fölöttem  a  sötét  ég 
Ketté  hasad,  nagyot  csattan. 
Üt  a  villám  egyre  másra 
Vétkes,  átkos  gondolatban. 

Megnyílik  a  föld  alattam. 
A  pokol  rám  ölti  nyelvét. 
Azt  a  lángot,  mitől  ugy  ég 
Lélek  és  test,  —  de  el  nem  ég. 

Leggonoszabb,  legfeketébb 
Ördögei  a  pokolnak, 
Kínáimhoz  vad  zenéül, 
Szintúgy  harsog,  úgy  kaczagnak 

Hívok  Istent,  hívok  embert, 

De  nem  segít  rajtam  semmi. 

Egy  szelíd  hang  szól  a  mennyből : 

Higyj !  —  de  én  nem  tudok  hinni . . . 

—  Oh  mért  nem  mered  meg  a  föld, 
S  rajta  minden  ugy,  a  mint  van. 
Pillangó,  virág  maradna 
Mindörökre  mozdulatlan ! . . . 


XIX. 

Ha  Istenben  hinni  tudnál, 
Mondanám,  hogy  Isten  áldjon  ; 
De  az  ugy  sem  hallgat  már  rám, 
Mert  te  vagy  az  én  bálványom. 

Mit  kívánjak  én  neked  jót?  — 
Hogy  beteljék  legfőbb  vágyod? 
Isten  őrizz  1  —  Én  tudom,  hogy 
Az  a  legsötétebb  átok. 

Oh,  pedig  áldásom  fogna. 
Érezem,  hogy  fogna  rajtad. 
Minden  Isten  meghallgatja 
Áldását  a  haldoklónak. 

Megbocsátnám,  hogy  hideg  vagy, 
Mig  szivem  érted  elvérez ; 
De  hiába  áldanálak  : 
Hogy  azt  érezd,  a  mi  érez. 

Mégis,  ha  áldásom  nem  kell, 
Vedd  búcsúmat,  vég  búcsúmat; 
Azután  menj,  rátapodva 
A  vérre,  mit  szivem  hullat. 

Majd  ha  egykor  körülötted 
Rád  nevet  és  gúnyol  a  fény. 
Fagyosan,  mint  most  te  engem  : 
Akkor  jussak  eszedbe  én. 

Ha  gyémántod  mind  elszórtad, 
S  megátkoztad  mindazokkal. 
Kik  hazudtak,  hogy  szeretnek, 
Istenkáromló  ajakkal : 

Ha  majd  egykor  egy  igazán 
Hűn  szerető  szivre  vágyói, 
S  keresed,  de  nem  mutatja 
Sem  a  közel,  sem  a  távol : 

Akkor  emlékezz  ráml  s  jöjj  el 
A  hová  engem  temettek, 
S  hallgasd  ott,  mit  suttog  a  fű : 
Szerettelek,  szerettelek. 


XX. 

Én  nem  tudom,  mi  lep  meg  néha : 
A  nap  az  égen  úgy  ragyog, 
Mintha  különös  kedve  volna  . . . 
És  én  oly  szomorú  vagyok. 

Oh,  pedig  énnekem  ilyenkor 
Oly  szépnek  látszik  a  világ! 
Az  élet  egy  láncz,  melynek  minden 
Szeme  uj  üdvösséget  ád. 

S  mégis . . .  szeretnék  leborulni, 
Hogy  meg  ne  látna  senkisem ; 
Szeretnék  sírni  mint  a  zápor. 
Oly  nagyon,  oly  keservesen. 

De  a  falak  viszhangozhatnák, 
Szél  elvihetne  sóhajom  — 
S  ha  tán  nem  volna  szégyen  a  köny, 
Szégyen,  gyalázat  a  bajom. 

Megátkozottabbnak  Káinnál 
Az  ember  arcza  rém  nekem. 
Gúnyos  szemfényök  a  lángostor. 
Mely  űz,  hajt  hegyen,  völgyeken, 

A  földet  ásom  körmeimmel. 
Hogy  belé  rejtsem  arczomat  — 
A  föld  alá  hiába  búvok, 
A  sírok  férge  is  kaczag. 

Nincs  hely  az  égben,  nincs  a  földön. 
Hol  én  kisírhatnám  magam : 
Tengerfenéken,  levegőben 
A  szerelemnek  hangja  van. 

Isten  jósága,  nagy  kegyelme 
Megtölte  minden  kis  zugot : 

A  temetőfüvek  tövébe 
Boldog  fénybogárkát  dugott. 

Bujdosván,  keresem  szünetlen, 
De  nem  találom  a  helyet, 
A  hol  ne  volna  semmi,  semmi. 
Hogy  kinevessen  engemet : 

Mert  szerettem,  nagyon  szerettem 
S  kétségbeestem  én  azért. 
Kiért  ha  meghalok  bár,  engem 
Soha  nem  ismer  meg,  nem  érti.. 

XXI. 

Szeretlek,  mert  oly  szép  szemed  van. 
Hogy  nappal  van,  hol  az  ragyog : 
Még  a  lelkemben  sincsen  éjjel. 
Pedig  én  oly  sötét  vagyok. 

Szeretlek,  mert  fölfoghatlan  vagy, 
Bűvös-bájos  fátyol  föd  el ; 
Szeretlek,  mert  olyan  titok  vagy, 
A  miben  mégis  hinni  kell. 

Szeretlek,  mert  bár  el  nem  érlek. 
Tégedet  látlak  mindenütt : 
Fűben,  virágban,  a  harmatban, 
Amelyre  Isten  napja  süt. 

Mert  te  vagy  az  Ur,  te  a  minden, 
Minek  nevét  nem  nevezi, 

Kit  nem  ismer,  csak  sejt  a  lelkem, 
Mert  nagy  hatalmad  erezi. 

Téged  szeretlek  én,  —  imádlak. 
Egyetlen,  örökkévaló! 
Oh,  engedd  el,  ha  mi  bűnöm  van, 
Tekintsd  azt  bennem,  a  mi  jó. 

Szeretlek  én,  hiszlek,  reméllek, 
Mert  nagyon  büntetsz  engemet, 
S  mert  szenvedek,  tűrök,  hiszem,  hogy 
Meglátom  egykor — mennyemet! 


xxu. 

Én  nekem  már  nem  fáj  semmi, 
És  örömöt  semmi  nem  ád. 
Csak  emléked  fáj  még ...  oh  hogy 
Örökké  emlékezem  rád! 

Elfeledtem  én  már  mindent. 
Forog  velem  ez  a  világ, 
De  én  nem  is  mozdulok,  csak 
Örökké  emlékezem  rád. 

Oly  homályos  nekem  minden, 
Mint  a  ki  nehéz  álmot  lát, 
És  tűnődik,  ha  való-e? 
Örökké  emlékezem  rád! 

Mintha  erdőn  járnék,  éjjel  ; 
Előlem  futnának  a  fák, 

És  csak  egy  csillagot  látnék.  . . 
Örökké  emlékezem  rád. 

Néha  kérdem,  vagyok  én  még? 
ÁJom-e  ez,  vagy  valóság? 
És  tán  nem  is  élek  én  már  — 
Csak  a  sírból  emlékszem  rád!.. 


XXIU. 

Indulnak  már  a  barna  felhők, 
Az  ég  maholnap  tiszta  lesz. 
A  nap  kisüt,  és  örömében 
Csorogva  sír  a  házeresz. 

Majd  eljön  a  víg  fecske,  gólya 
És  föllármázzák  a  faJut. 
Majd  verni  kezd  az  erdő  szíve, 
Csörg  a  patak,  szól  a  kakukk. 

Majd  jelt  ad  a  kis  dalkarmester 
A  csalogány  a  lombokon  ; 
És  szól  a  dal,  és  égen  földön 
Áll  a  közös  lakodalom. 

Majd  belerikkant  a  rigó  is. 
És  mondja  :  Rajta,  rajta,  mind. 
Siessetek  szeretni,  élni. 
Hamar,  hamar,  tél  lesz  megint! 

S  majd  illatoznak  a  virágok, 
Szeretnek  mind  az  emberek ; 

Szeret  majd  minden  nyakra-főre, 
A  pílJangók  és  a  —  legyek . . . 

És  ennyi  szerelem,  gyönyör  közt 
Csak  búsabb  száműzött  leszek. 
Vigasztalan  nagy  bánatomnak 
Nem  találok  csöndes  helyet. 

XXIV. 
Élő  virágom,  oh  szerelmesem, 
Immár  én  alszom  nyugton,  csöndesen 
—  Hogy  nem  tudod  te,  milyen  édesen. 

Oh,  hogyha  tudnád,  (mért  nem  mondhatom  1) 
Mindig  csak  rólad  s  egyet  álmodom. 
Mindig  csak  egyet,  —  jaj,  de  szép  nagyon  1 

Csöndes  vidék  ez.  Hallom,  mit  a  szél 
Fölöttem  a  virágokkal  beszél, 
A  fű  is  oly  szép  altatót  zenél. 

Oh  én  szerelmem,  örök  életem, 
Én  teneked  csak  azt  üzenhetem : 
Hogy  semmi  sem  fáj  itt  már  énnekem. 

Nem  fáj  már  a  fejem,  szivem  se  fáj  — 
Mégis,  galambom,  még  se  menj,  megállj! 
Tégy  valamit  a  derekam  alá. 

A  vér,  a  mi  szivemből  kirohant. 
Mikor  belé  ütöttem  gyilkomat, 
Olyan  hideg  az  ott,  ugy  borzogati 

Oh  az  a  vér  azt  súgja  egyre  még : 
Hogy  te  megcsaltál  engem!  tudja  ég... 
Ha  nem  igaz,  jer  mosd  föl  azt  a  vért. 

—  Csak  légy  vidám,  járj -kelj  a  nap  alatt. 
Légy  hűtlen  ott,  —  hisz  csak  egy  pillanat, 
Oszt  —  te  is  itt  vagy  már  a  föld  alatt. 

Csak  azután  itt  légy  te  az  enyém, 
Szeretsz  te  itt  majd  engem,  tudom  én. 
Jó  híves  takaró  a  szemfödél. 

0  jöjj,  siess  a  tánczczal  odafenn. 
Mi  jó  az  álom,  melyből,  édesem. 
Nem  ébredünk  fel  többé  sohasem  I 


XXV. 

Eltakartam  képed',  mint  kit  elítéltem 
S  emlékezetemből  haragom  kivégzett. 
Gyarló  emberboszu  igaz  istenségen  1 
Hogy  örökké  éljen  —  föltámad  emléked. 
Hiábavalóság  alakoskodásom. 
Játszhatom-e  hűtlent,  ha  szivem  reped  meg? 
Nem,  nemi  Te  vagy  igaz,  egyetlen  bálványom; 
S  én  vagyok,  én,  a  ki  csak  téged  szeretlek  1 

Leveszem  a  fátyolt  újra  és  örökre 
Fenséges  képedről  —  álljon  az  oltáron. 
A  melynek  forrását  bűnbánat  feltörte; 
Elfojtott  könyeim,  hulljatok  immáron. 

Szeretsz  vagy  nem  szeretsz,  megbocsátsz  szivemnek, 
Látlak-e  valaha?  —  nem  tudom,  nem  kérdem. 
Azt  se  tudom,  látsz-e,  a  hogy  itt  térdelek ; 
Nem  tudom,  hallod-e:  itt  vagyok,  megtértem! 

E  világ  —  hiúság  örök  csatatéré!  — 
Zajával  engem  is  soká  fogva  tartott. 
Biztam  magamat  is  forgó  szerencsére, 
A  világ  szájából  véve  a  parancsot. 
Napja  elvakított! —  oh  én  nehéz  vétkem: 
Nálad  jobb  szeretni  a  szátyár  világot! 
Hogy  hiúságomnál  kisebb  volt  szerelmem, 
Kezed  rá  örökkön  égő  sebet  vágott. 

S  mégis  most,  midőn  már,  tudom,  késő  minden, 
Jól  esik  bánkódva  megütnöm  mellemet. 
Panaszszal,  kinokkal  ugy  teli  már  szivem, 
Hogy  uj  seb  fájdalma  nyújt  csak  egy  kis  enyhet. 
Leégett  hiúság  hamva  homlokomon, 
Szivemben  aljas  kéj  büszke  megvetése. 
És  ha  vérem  lángol :  rólad  gondolkozom,  — 
Tündért  vesztve,  nem  kell  földi  ölelése! 

A  tömeg  nevessen  —  akár  megszakadjon !  — 

Megnyugtat,  ha  látom,  hogy  csak  addig  boldog, 

A  meddig  nem  érti  fájó  gondolatom, 

A  meddig  csak  sejt,  de  egészben  föl  nem  fog. 

Egyedüliségem  zordon  átkát  higyjék 

Mesének,  - —  maradjon  az  titok  előttök. 

Ne  lássák  a  sugárt  —  még  megirigyelnék!  — - 

A  te  emlékedet  —  mely  engem  éghez  köt. 

Oh  mert  bármi  nagy  is  fájdalmam  utánad, 
Vigasztal,  hogy  csak  én  tudom,  mit  vesztettem ; 
Hogy  tündérvoltod  is  titok  a  világnak. 
Hogy  az  való  csupán  az  én  szerelmemben. 
Akármerre  jársz-kelsz,  csak  embernek  néznek.  — 
Imádhatja  benned  a  föld  legszebb  lányát; 
Imádsága  egész  földi  nemzedéknek 
Föl  nem  éri  tündér  látományom  báját. 

Oh  maradj  erős  és  le  ne  szállj  a  porba! 
Fáj  nem  birhatásod,  de  hitem  vigasztal : 
Hogy  rútul  hizelgő  hazugok  csoportja. 
Üres  kirakványok  álfénye  meg  nem  csal. 
Tekintsd,  hogy  eléggé  meg  vagyok  büntetve, 
S  ne  bőszüld  meg  rajtam  magad'  —  megalázva! 
Feledd  el  sértésem,  törd  nemes  szivedbe. 
Nem  éget  úgy  még  sem,  mint  bünüzlet  máza. 

Oh  mert,  bárha  tündér,  hogy  te  is  csak  nő  vagy! 
Kire  mig  bukás  is  ejt  parányi  mézet, 
Szégyenkínja  mégis  férfiszivben  oly  nagy, 
Minőt  az  magára  maga  nem  tetézhet! 
Vaj,  mi  haszna  volna  képed'  letipornom. 
Megátkozván  rajt'  az  olthatatlan  foltot? 
Hogy  e  folt  lángjától  őrült  homlokomon 
Kaczagjon,  ki  rajtad  diadalmaskodott?! 

Oh  ég,  véghetetlen!  nap,  te  dicső,  fényes! 
Magasban  szeli den  mosolygó  csillagok! 
Mért  hogy  a  mint  létem,  vágyam  is  nem  véges? 
Noha  elismerem  :  gyarló,  szegény  vagyok . . . 

E  határtalan  láng  mardosó  gyötrelmét, 
Mely  kétségbeesik,  hogy  sebére  nincs  ír. 
Mely  itt  vigasztalan  átkozza  lételét. 
Mert  jogos  boszúját  csak  gúnyolja  a  sír! 

Ha  ti  oltottatok  belém,  halandóba 
Indulatot,  a  mely  végtelen  s  tehetlen : 
Ugy-e  nem  hagytok  ti  engem  itt  a  porba. 
Hogy  siromon  békén  kaczagjon  ellenem?... 
Ha  követve  magas  fényetek  intésit 
Én  e  lomban  sárban  el  nem  tántorodtam : 
Nem  hagyjátok  cserbe  zászlótok  vitézit. 
Ha  e  földi  hüvely  majd  lefoszlik  rólam? 

Ugy-e,  szép  csillaghad,  azért  vagy  számtalan, 
Hogy  e  lélek  benned  menhelyre  találjon? 
Dicsőséged,  ó  nap,  azért  homálytalan. 
Hogy  megaranyozd,  mi  folt  van  e  világon?... 
S  te  nagy  ég,  azért  vagy  ugy-e  véghetetlen, 
Hogy  ha  testem  sem  nyer  e  földben  nyugalmat, 
A  hol  a  csábitó  és  a  hűtlen  pihen : 
Csontjaim  hamvát  is  kivesd,  szélylyel  szórjad? 


XXVI. 

Oh  hogy*  panaszkodnak,  hogy'  bizalmaskodnak. 

Szerencsétleneknek  hogy'  vallják  magokat 

Ezek  az  egyforma  többi  emberek. 

Itten  egy  pohár  bor,  ott  egy  csésze  kávé. 

Amott  egy  bűnbánó,  áhítatos  ávé 

Hogy'  megenyhít  fájó,  gyönge  szíveket  I 

Apró  bajaikat  elmondják  egymásnak 
Jó  ízűn,  hogy  egymás  szavába  is  vágnak, 
S  még  vitatják:  melyik  baja  a  nagyobb? 
Pedig  bizonyos,  hogy  megvigasztalódnak, 
Gyógyszerét  taJálják  az  ismert  bajoknak;  — 
Mert  magára  Isten  senkit  nem  hagyott. 

Hallgatom,  és  látom  könnyebbülésöket. 
Tudja  ég,  hogy  én  nem  irigyelem  őket 
A  megenyhül ésért,  örömeikért. 
Jól  esik,  ha  látom  ujjongni  az  embert. 
Kit  a  végzet  úgyis  annyi  bajjal  megvert, 
Örülök,  látván,  hogy  egy  jó  perczet  ért. 

Nem  gyűlölöm  én  az  embereket,  nem,  nem! 
(Vajha  okom  volna,  magam'  jobb  szeretnem. 
Ám  erről  már  sem  ég,  sem  föld  nem  tehet.) 
De  miért  tagadnám  —  balgatagság  volna  — 
Hogy  a  mások  annyi  apró  baja-búja 
Az,  mit  tőlök  mégis  úgy  irigyelek. 

Azok  a  fájdalmak,  a  kinszenvedések. 
Miket  földi  sorsuk  sziveikbe  vésett. 
Azok  a  nagy  s  mégis  szokott  panaszok, 
Melyeket  bús  szivök  enyhe  siralmával, 
Könyeik  áldásos  nagy  ajándékával 
Keblökön  ringatnak,  oh  azok,  azok. 

Melyeket  lelkemmel  szomjazok  s  ha  hallok. 
Gondolom  magamban  :  mi  parányi  bajok ! 
Milyen  keserédes,  jótékony  sebek  I 

Különböző,  mégis  mind  rokon  egymással, 
Megenyhíthető  egy  kis  vigasztalással, 
Vagy  egy  két  kapa  föld  alatt  beheged. 

Oh  mind,  mind  e  testvér  kínok  szövetsége 
Kárhozott  szivemben  ha  pokolt  cserélne 
Azzal,  a  mi  ottan  testvértel  énül, 
Vigasztal hatlanság  bizonyosságával. 
Zordon  egyetlenség  szörnyeteg  átkával 
Örökös  tanyát  vert  egyes  egyedül ; 

Teremtőjét  magát  kaczagván  szünetlen 
Mért  hogy  ellenében  még  az  is  tehetlen. 
Mert  a  már  megtörtént  nemmé  nem  lehet . . . 
Ha,  mit  lehetlennek  hiszek,  ez  üdv  érne: 
Borulnék  az  első  ember  kebelére. 
Mondván  :  bajom  társa,  szenvedek  veled . . . 

Halld  az  én  panaszom,  mondd  el  a  tiédet 
Értem  én  is,  te  is  az  enyimet  érted; 
Folyjanak  hát  egybe  rokon  könyeink. 
Higyjük  a  szent  multat,  szeressük  a  jelent, 
Reméljük  a  jövőt,  imádjuk  az  Istent, 
S  haljunk  meg  nyugodtan,  ha  enyészet  int... 

—  Ah,  de  mind  nem  igy  van,  s  nem  is  lehet  soha. 

Mint  két  különböző  égi  test  lakója 

Élve  egymással  nem  ölelkezhetik : 

Ugy  választja  ketté  az  embervilágot 

Közöttem  iszonyú  változhatlan  átok, 

Melyen  semmi  égi  erő  nem  segít. 

Mert  e  nagy  világon  mindennek  van  mása, 
Bujdosó  üstökös  csillagnak  van  társa; 
Még  egy  gondolat  sincs  páratlan,  tudom ; 
Társtalan,  magában,  egyes  egyetlenben 
Csak  két  dolog  van  a  szörnyű  mindenségben  : 
Az  egy  örök  Isten,  —  s  az  én  bánatom! . .  . 

XXVI]. 
Sokat  gyötörtél,  öltél  engem, 
S  én  csak  nagyon  szerettelek. 
Halálos  a  tőröd  szivemben. 
Mit  vértanúdként  viselek. 

Egyetlen  zsarnok,  szép,  dicső  vagy, 
Kit  imádnak  alattvalók. 
Te  ünnepelt,  mindenható,  nagy, 
S  én  csak  szegény  hived  vagyok. 

Dicsőségednek  mása  nincsen. 
Te  uralkodói  egyedül. 
Egy  nézésedre  hódol  minden 
Kész  örömest,  föltétlenül. 

Hiába  verseng  veled  a  nap, 
Es  pazarol  fényt,  meleget; 
Holt  rétegen  uralkodik  csak ; 
Te  szellemek,  élők  felett. 

Te  szép  vagy,  édes,  mondhatatlan  ; 
Imádott,  szeretett,  csodált. 
Es  mégis  —  Istenem!  —  magamban. 
Ha  nézek  elmerengve  rád: 

Mint  fáklyaillat  temetőből. 
Egy  gondolat  mély  gyászba  von. 
Megered  rá  a  köny  szememből, 
S  én  szá  ni  kezdelek  nagyon. 

Mindent  felejtek;  megbocsátom, 
Hogy  elhamvasztod  szivemet; 
Ah,  mert  hiszen  mi  az  én  átkom, 
Ha  képzelem  a  tiédet?! 

Nem  is  nekem ;  —  a  legdicsőbbnck, 
A  legnagyobbnak  végzete : 
Bukása  magas  isteneknek 
Nem  oly  siralmas,  fekete . . . 

Mert  semmi  sem  mulandó,  minden 
Csak  ismétlés,  elváltozás. 
Mi  jó,  nemes,  föntartja  itt  lenn 
Emlékezés,  föltámadás. 

Mi  vagyok  én  te  hozzád  képest? 
Mi  szegények  e  dalok  ittl 
Hogy'  Írhatnék  rólad  tökélyest, 
Kit  ragyogásod  elvakít? 

S  mégis,  ha  nálamnál  is  gyarlóbb, 
Dicsőit  majdan  a  tömeg, 
S  mig  koporsómat  dúlják  pondrók, 
Kimélik  rimel menyi met. 

Mindennek,  a  mi  itt  remek  volt, 
Enüéke,  nyoma  fönnmarad. 

Ki  mi  nagyot  tett,  szépet  gondolt, 
örökké  él,  mert  egyre  hat. 

Maga  a  rósz,  selejtes  földben, 
Kiirthatlan,  mint  a  taraczk. 
Istenről,  ördögről,  eszményben 
A  rege  képeket  maraszt. 

Örökre,  végkép,  menthetetlen 
Te  múlsz  el  egyedül  magad, 
A  halhatatlan  egyetemben 
Mindent  fölérő  áJdozat! 

Tán  mert  irigyed  e  tárgy-limlom, 
A  nap  legforróbb  sugarát, 
Fehér  arczát  a  szende  liljom, 
A  rózsa  tündér  illatát  — 

Mind  követelik  vissza  tőled. 
És  vissza  kell  adnod  nekik. 
Az  ellened  lázongó  földnek 
Zsákmányul  trónod  elesik. 

Hódító  szépséged  csodája 
Még  rajtad,  élőn,  elenyész. 
Arczod  tündöklő  szinpompája 
Végkép,  örökre  odavész. 

Hóhér  idő,  ádáz  kezével. 
Letörli  ajkad  bíborát. 
Bepókhálózza  csúf  redővel 
Fölséges  arczod  himporát. 

Szépséged  oltárából,  melyhez 
A  dicsőség  hódolni  járt, 
Gyászával  intő  pelengér  lesz 
—  Számodra,  újabb  ifjúság! 

Mind,  a  mi  égi  egyezményben 
Benned  remekké  egyesül. 
Eloszlik,  mint  felhő  az  égen, 
Örökre  föllel  heti  énül. 

Ledőlt  bár,  él  a  képzeletben 
Kartágo,  fényes  ílion ; 
Csak  szépségedről  nem  marad  fenn 
Megközelítő  fogalom! 

Shakspere,  Homér  lángszellemének 
Kincsei  örökkévalók. 
Olcsóság :  élik  ezredévek, 
Használják  embermilliók. 

Csak  bűbájod,  mi  mindezeknél 
Valódibb,  édesb,  istenibb : 
Tünékenyebb,  semmibb  a  szélnél. 
Mely  elhal,  alig  születik. 

Halhatlanság,  haszontalanság; 
Ne  tudna  rólam  senkisem. 
Csak  szemeidet  ragyogtatnád 
Odább  egy  perczczel,  édesem! 

Ó  szörnyű  törvény,  gyászitélet! 
Mit  senki  nem  kerülhet  el. 

Hogy  itt  szüJetni  oly  nagy  vétek, 
Miért  mindennek  halni  kell. 

Hogy  az  idő  szemed  lángjától 
Nem  ifjodik  egyszerre  meg ; 
El  nem  feledkezik  magáról, 
S  nem  örökíti  kellemed' ! 

Hogy  Isten,  alkotód,  ki  benned 
Fölülmulá  egyszer  magát, 
Nem  szán  megsemmisítni  téged, 
S  nem  osztja  véled  trónusát! 

—  Oh  csak  gyötörj,  csak  uralkodjál. 
Meríts  ki  minden  örömöt. 
Feledi,  élj,  csak  ne  gondolkozzál. 
Soha  se  lásd  meg  gyász  jövőd'. 

Tépd  a  virágot  és  tipord  el. 
Hisz  uj  tavaszra  kivirul! 
Játszszál  sóhajjal  és  könyekkel. 
Mind  csak  kéjért  cserébe  hull. 

Ne  szánd  e  korcs,  önző  világot ; 
Marczangolj  emberszíveket. 
Nevetik  a  mulandóságot, 
Hervadni  látván  tégedet! 

Minden  bűnös,  hibás  e  földön. 
És  semmi  sem  lakol  meg  itt. 
Mert  hogy  te  elmúlsz  mindörökkön, 
Eltörlöd  a  lét  bűneit. 

És  nem  marad  fenn  semmi  rólad. 
Csak  daJomban  eszméd,  neved. 
De,  mint  az  Istent,  föl  nem  fognak, 
S  imádnak  bár,  nem  értenek. 

Elmúlsz,  eláradsz  a  mindenben. 
Csillagba,  napba  visszatérsz. 
Majd  látni  fogunk  részeidben ; 
Egészben,  ah,  többé  nem  élsz . . . ! 

S  művészet,  képzelet  tehetlen, 
Hogy  örökítse  alakod. 
Ki  festené  való  színekben 
Verőfényével  a  napot? 

Megosztozik  majd  ég  föld  rajtad, 
És  szebb  lesz,  ifjabb  a  világ. 
Hőbb  a  sugár,  fényi őbb  a  harmat, 
Illatosabb  lesz  a  virág. 

S  csak  sejtenek  majd  téged  abban, 
Midőn  már  én  is  hamvadok; 
Mig  szemed  fénye  szép  csillagban 
Siromra  sírva  mosolyog . . . 

XXVIU. 
Mintha  örvény  fölött  járnék. 
Vagy  elfödne  sötét  árnyék ; 
Egem  végig  beborulva 
Haragosan  villámolna; 
Virágok  és  falevelek 
Ijedtökben  reszketnének ; 

Rám  fekete  felhők  közüJ, 
Űzve  gonosz  sejtelemtül, 
Integetve,  esdekelve 
Rémült  angyalarcz  meredne ; 
És  azonban  ember,  állat 
Szédelegve  futosnának. 
Kézkulcsolva,  nyöszörögve ; 
Távol  orkán  már  hörögne ; 
Iszonyú  nagyot  csattanva 
Az  égbolt  ketté  hasadna, 
S  hullana  a  kénkőzápor . . . 
Ah  pokolkí  -kéjes  mámor! 
És  én  ezt  mind,  mind  átérzem, 
Valahányszor  rád  emlékszem . . . 

Mégis  mindig  rád  emlékszem! 

XXIX. 

Találkozunk  majd  még  mi  jókor. 
Még  ide  lenn  a  földön,  sokszor. 

Ha  majd  virrasztva  őszi  éjen, 
H állsz  lépteket  a  falevélen. 
Holott  alaktalan  bus  árnyak 
-—  Sír  rabjai  —  sötéten  járnak  ; 
Lombkarjai  a  gyászfüzeknek 
Feléd  hivólag  integetnek ; 
Ásítozó  sötét  odúkból 
Kelő  nehéz,  fojtó  illattól 
A  rózsa,  liliom  megcsapva 
Szomorúan  fejét  lehajtja; 

Vajda   János   kisebb   költeményei.  6 

A  nagy,  döbbentő  némaságból 
Hozzád  rejtelmes  szellemhang  szól, 
S  merengve,  ringva  bús  sejtésen. 
Gondolsz  magast,  érezve  mélyen ; 

Ha  végre  hosszú  vándorlásból. 
Éjfél  után,  sötét  borúból,      . 
Nagy  tarjagos  felhőknek  ormán. 
Mint  fehér  szűz  a  zárda  tornyán. 
Előjön  a  hold,  s  meg- megállva. 
Merengve  néz  a  keresztfákra. 
Mint  csöndes  őrült,  ki  andalgva 
Magához  jő  egy  pillanatra. 
És  széttekintvén,  a  mit  lát,  hall, 
Lelkét  betölti  borzalommal ; 
Elméje,  sebtelt  szive  fájdul. 
És  könye  sűrűn  megered,  hull. 
Hull  egy  hideg  fehér  halottra. 
Mint  holdsugár  a  sirszoborra; 

Aztán  nem  tudni  merről  és  hol 
Valami  régi,  régi  dal  szól, 
Cseng-bong  agyadban  és  szivedben, 
Talán  csak  úgy  az  emlékedben. . . 
És  tépelődöl,  hogy  mi  nóta? 
De  egyre  távozik,  halódva, 
Mint  búcsuének  a  tengerben ; 
És  csak  azt  érzed  a  szivedben. 
És  mind  azt  súgja  vándor  felhő. 
Hogy  a  mi  elmúlt,  vissza  nem  jő : 

Majd  éjfelenkint,  ilyen  perczben, 
Látsz  megjelenni  közeledben, 
Merengve,  emlékezve,  szótlan, 
A  messze  múltba  varázsoltan ; 
S  én  majdan  újra  elmélyedve 
Az  egykor  gyilkos  szép  szemekbe. 
Hol  máskor  a  dölyf  lángja  égett, 
Ott  majd  csalódott  büszkeséged 
S  egy  késő  gondolatfény  csillog. 
És  ajkadon  lebeg,  hogy  elmondd; 
S  holdfénykarod  kitárva  indulsz, 
De  szived  oly  nehéz,  aláhúz. 
Alá,  alásülyedve  lassan, 
A  hol  csöndes,  hideg,  sötét  van... 

Mert  letelik  a  szellemóra  — 
Le,  vissza!  le  a  koporsóbal 


XXX. 
HÚSZ  ÉV  MÚLVA. 

(Gina  emlékkönyvébe.) 

Mint  a  Montblanc  csúcsán  a  jég. 
Minek  nem  árt  se  nap,  se  szél. 
Csöndes  szivem,  többé  nem  ég ; 
Nem  bántja  újabb  szenvedély. 

Körültem  csillagmiriád 
Versenyt  kaczérkodik,  ragyog. 
Fejemre  szórja  sugarát; 
Azért  még  föl  nem  olvadok. 

be néha  csöndes  éjszakán 
EláJmodozva,  egyedü]  — 
Múlt  ifjúság  tündér  taván 
Hattyúi  képed  fölmerü]. 

És  ekkor  még  szivem  kigyúJ, 
Mint  hosszú  téli  éjjelen 
Montblanc  örök  hava,  ha  túl 
A  fölkelő  nap  megjelen . . . 


VEGYES  KÖLTEMÉNYEK. 

A  VIRRASZTÓK. 

Itt  a  nagy  halott  előttünk, 
Kiterítve  mereven. 
A  hideg,  a  téli  éjben. 
Csillagoltó  sötétségben 
Mi  vagyunk  még  éberen. 

A  sírásban  elfáradt  már 
Valamennyi  jó  rokon. 
Talán  mi  se  volnánk  ébren, 
Hanem  mert  a  torban,  éhen, 
Rágódunk  a  csontokon. 

A  csontokon  sem  rágódnánk. 
De  hát  —  ez  a  kenyerünk. 
Nem  maradt  ránk  dús  örökség ; 
Fizet  minket  a  nemzetség, 
Ha  sirunk,  énekelünk. 

Már  maholnap  ez  se  kell  majd. 
((Elég  volt  a  gyász,  a  dal. 
A  mi  megholt,  föl  nem  támad. 
Haszontalan  minden  bánat! 
Haj  rá  étel,  dal,  ital !» 

Ilyen  szelet  hallunk  is  már. 
Ki  legtöbbet  örökölt. 
Annak  van  a  legjobb  kedve ; 
Ott  van  a  múlt  elfeledve, 
És  eladva  az  a  föld, 

Hol  pihennek  a  nagy  ősök. 
Kik  szerezték  verőkön 
Azt  is,  a  min  ők  mulatnak . . . 
Idegenek  jól  aratnak 
Vérben  ázott  térökön. 

ők  alusznak  szépen,  mélyen ; 
Ébren  már  csak  mi  vagyunk. 
Ok  alusznak  s  nem  álmodnak ; 
Mi  virrasztunk  ébren,  haj  csak 
Ébren  is  mi  —  áJmodunk. 

Álmodunk  mi  hihetetlent, 
El  se  merjük  mondani. 
A  holt  szeme  félig  nyitva ; 
Hátha  meg  nem  volna  halva, 
S  lehetne  még  valami . . . 

A  nagy  tenger  éjszakába 
Ki-kinézünk  olykoron. 

Mert  nem  tudjuk,  hány  az  óra, 
Hallgatunk  a  kakas  szóra, 
Merengünk  egy  csillagon, 

]ó  reménynyel,  vak  reménynyel. 
Hogy  ha  megvirradna  már! 
De  a  hajnal  csak  nem  pirkad, 
S  a  mit  látunk,  az  se  csillag ; 
Bolygó  fény,  vagy  fénybogár! 

És  csak  oly  csöndes  ne  volna ! 
De  ez  ugy  fojt,  ugy  ijeszt . . . 
Dalunk  is  már  egyre  fárad. 
Alig  ad  még  bátorságot . . . 
Égen  földön  semmi  nesz  . . . 

Szempillánk  is  csuklik  immár 

S  ha  az  álom  elnyomott, 
S  mi  is  alszunk,  boldog  Isten! 
Akkor  aztán  késő  minden  — 
Mozdulhat  a  tetszhalott ! . . . 

KESERŰ  ÓRÁBAN. 

Én  sem  éltem  egészen  hiába : 
Fáztam  és  koplaltam  eleget. 
Szenvedésim  nyomorú  dijába 
Szánakoztak  rajtam  emberek. 
Nem  maradtam  adósuk  magam  sem 
Szerettem  e  szánó  tömeget. 
És  mivelhogy  nem  volt  egyebem : 
Oda  adtam  érte  lelkemet. 

No  de  egyet  fordult  a  kerék. 
Lett  gúnyám,  megevő  falatom. 
Bezzeg  ölt  kiált  a  csőcselék, 
Fölakad  a  kenyér  torkomon. 
A  kik  előbb  szerettek,  hajgálnak 
Kövekkel ...  És  már  most  mit  tegyek? 
Legjobb  lesz  tán,  ha  a  kutyáknak 
Vetem  e  panaszos  kenyeret  ?  ! 


HAJÓTÖRÖTTEK. 

Egy  buborékkal  kevesebb 
Az  örök  semmi  tengerén. 
A  sir  egy  lábbal  közelebb. 
És  távolabb  egy  szép  remény. 
Álljunk  meg  egy  kissé,  barátim, 
E  zárt  sziget  mentében  itt ; 
Nézzünk  be  jól  a  végtelenbe: 
Nincs  egy  hajó,  mely  közelít? 

Az  ég  borult,  s  szél  még  se  leng 
Az  ég  villámlik  szárazon ; 
Ha  üt,  nem  hallja  senkisem ; 
Mézharmat  csillog  a  gazon. 
A  habok  oly  halkan  susognak, 
Mint  a  haldoklók  ajkai, 
Kik  jobb  világ  titkába  látnak, 
De  nem  birják  kimondani. 


88  T^egyes  kölfemények. 

Mentő  hajót  várjunk-e  még. 

Ha  durva  szirtbe  ütközött? 

Választanánk  —  ha  nincs  egyéb  — 

Halál  és  őrület  között? 

Oh  a  vihar,  mely  összetört,  széjjelszórt, 

Kerülne  vissza  legalább. 

És  ölne  el  szépen,  dicsőn,  mig 

Nem  őrjit  meg  a  némaság! 

De  nincs  remény,  de  semmi  jel ! 
Biztatnak  még  bátor  szivek, 
De  már  magok  se  hiszik  el. 
Mindegyre  fogynak  a  hivek. 
Nincs  mért  keressen  föl  a  kalmár, 
S  rablócsapat  ha  ránk  talál. 
Csak  rabul  vinne :  a  mi  ránk  vár. 
Koldus  halála  —  éhhalál ! 

Idő  múlik,  nap  áldozik, 

S  szép  ifjúságunk  oda  van. 

Iszap  beföd,  viz  elborít 

És  elenyészünk  nyomtalan. 

Ajk  nem  mesél,  s  mit  írna  föl  könyv? 

Hogy  vérünk  is  volt  —  hamu  lett  — 

Ah  a  bitó  is  szebb,  hisz  arról 

Valaki  még  példát  vehet  1 

WASHINGTON. 

Háború  van  Amerika  földjén. 
Két  hires  nép :  angol  s  franczia 
A  népeket  konczokul  tekintők, 

Szokás  szerint  marakodnak  rajta. 
Megesküszik  Amerika  népe, 
Hogy  szabad  lesz,  bármi  legyen  ára. 
Megválasztják  \0^ashingtont  vezérül, 
S  szót  fogad  honának  jó  polgára. 

Áll  a  harcz,  s  az  együgyű  szerencse 

A  zsarnok-erőre  mosolyog. 

Nemes  harag  s  szégyen  futja  végig 

Az  ifjú  vitéz  tábornokot. 

Be  akar  rohanni  a  halálba, 

De  föltartja  néhány  jó  barátja, 

S  szót  fogad,  —  mert  népe  úgy  akarja 

Amerika  legnemesb  polgára. 

És  mig  a  tél  sötét  fátyolával 

Elaltatta  ellenségeit, 

ö  szent  buzgalommal  készitette 

Győzelemre  elszánt  hőseit. 

És  mire  a  szép  tavasz  megtermé 

A  koszorút  győztes  homlokára, 

Amerika  szabad  volt !  —  Legyőzte 

Zsarnokait  legnagyobb  polgára. 

S  elnökéül  a  szabad  hazának 
Megválasztják  polgártársai. 
Kétszer  elfogadta ;  harmad  ízben 
Nem  találták  őt  barátjai. 
((A  hazának  gazdálkodni  is  kell 
S  fölépitni,  mit  ledúlt  csatája.)) 
S  szántott-vetett,  épített  békében 
Amerika  legnagyobb  polgára. 

—  Ezerhétszáz  kilenczven  kilenczbcn, 

Bevégzendő  a  nagy  századot, 

((Fáradt  vagyok))  —  gondoJá  magában  — 

((Itt  a  perez  meghalni)),  és  nyugodt 

Elégülten  saját  két  kezével 

Elsötétült  szemeit  lezárta, 

S  meghalt,  rá  se  gondolván,  hogy  ő  volt 

Amerika  legnagyobb  polgára! 


LUZITÁN  DAL. 

(Midőn  vezéreik  a  rómaiaknak  meghódoltak.) 

Hazám,  hazám,  minő  utón  jársz? 
Mit  tartsak  immár  felüled? 
Szeresselek-e  ezután  is? 
Megengedi  a  becsület? 

Szerettelek  gyász-napjaidban, 
A  mig  szerencsétlen  valál. 
El  nem  riasztott  oldaladtól. 
Bár  rémitett  börtön,  halál. 

Szegény  valál  bár,  koldus  és  rab. 
De  bár  maradtál  volna  az  ; 
Szenvedtünk  volna  még  tovább  is, 
Nem  jött  ajkunkra  vád,  panasz. 

Mert  a  mi  szint'  oly  drága,  mint  te. 
Mi  szentebb  még  tán,  mint  magad, 
Mi  nélkül  hitvány  rongy  az  élet, 
S  haszontalan  minden  javad  : 

Megvolt  egy  kincsed,  egy  jutalmad, 
Egy  csodatévő  bűvszered, 
Mi  ismét  mindent  helyrehozhat, 
Mikor  már  minden  elveszett. 

Becsületed'  —  e  legfőbb  kincsed', 
Mit  vissza  nem  hoz  semmi  sem !  — 
Eszeveszetten  oda  dobtad 
A  szabadulás  percziben ! 

Legjobbjaid  hiába  kértek, 
Hogy  várakozz'  még  keveset : 
((Nincs  veszve  semmi  sors  alatt  az, 
Ki  soha  el  nem  csüggedett.)) 

Nem  hű  fiaid  hagytak  cserbe. 
Te  hagytad  cserbe  azokat. 
Ellökted  őket,  s  felölelted, 
A  kik  szerezték  gyászodat. 

Es  elcserélted  özvegy  fátylad', 
Mit  tisztelet,  dics  övezett, 
A  mennyezettel,  haj !  a  honnan 
Elköltözött  a  becsület . . ! 

—  Oh  én  hazám,  boldogtalan  hon! 
Bukott  hölgy,  eltévedt  anya ! 
Hősök  szülője,  elkerített 
A  sok  hazudozó  banya ! 

A  keblet,  mely  tejével  táplált. 
Fertőzi  undok  idegen ; 

S  ne  fussak  a  födél  alól,  mely 
Szégyent,  gyalázatot  terem !  ? 


Oh  én  hazám,  minő  utón  jársz. 
Mit  tartsak  immár  fel  ül  ed? 
Szeresselek-e  ezután  is  ?  . . . 
Megengedi  a  becsület  ?  . . . 


BÚCSÚ. 

Az  Ítélet  szól  a  tornyon : 
Üt  az  óra,  fönn  a  horgony; 
Menni  kell  —  Isten  veled. 

Utójára  most  csókollak... 

Oh  hogy  most  érzem,  tudom  csak, 

Mennyire  szerettelek! 

Néma  ajkad  oly  beszédes. 
Soha  se  volt  olyan  édes ; 
Olyan  édes  —  és  ugy  fáj ! 

Elhagyom  én  e  vidéket ; 
De  el  nem  föd  soha  téged. 
Nincsen  az  a  messze  táj ! 

A  hajón  a  könnyű  podgyász, 
A  szivemen  a  nehéz  gyász. 
Az  égen  sötét  ború. 

Most  csöngetnek  utójára  — 
Az  ítélet  trombitája 
Nem  lehet  oly  szomorú! 


JÓ  BARÁTOK. 

Jó  barátok  voltak  mindig, 
Maradtak  is  úgy  a  sírig. 
Két  evője  egy  falatnak. 
Együtt  éltek,  együtt  haltak . . . 

Sok  dicsőség  napsugara 
SzáJlt  a  bátor  bajnokpárra. 
Két  fiatal  sas  a  napban 
Száll  magasan,  magasabban. 

Egy  a  másikat  hirére 
El -el  hagyta,  meg  elérte  ; 
Nem  irigyelték  meg  egymást, 
Jó  barátok  voltak  folyvást. 

Hol  egyik  ért,  hol  a  másik 
A  vívott  vár  kapujáig. 
Visszajöttek  érdemjellel, 
Mellen  égő  piros  sebbel. 

Egyszer  átrohan  az  egyik 
S  a  kapunál  összeesik. 
Rokon  nép  van  a  városban, 
A  kapunál  összerobban  . . . 

Tesz  nagy  esküt  s  összefogva 
Az  őrséget  lekonczolja. . . 
Szabad  a  vár,  nép  és  sereg 
Diadalban  ölelkeznek . . . 

Szép  leányok  fölemelik. 
Puha  karjaikba  veszik 
Kemény  testét  a  halottnak, 
Sebeire  csókot  nyomnak. 

Koszorút  tesznek  fejére 

És  úgy  viszik  térről  térre ; 

Vére  közé  sebeibűi 

Szép  leányok  könnye  vegyül . . 

Hangzik  a  diadal  ének 
Az  elesett  hős  testvérnek: 
Éljen  a  megszabadító! 
Olyan  eget  hasogató . . . 

]ó  barát,  ki  vele  küzdött, 
Haldokol  a  többi  között. 
Neki  válik  a  halálnak. 
De  neki  nem  sebek  fájnak. 

(ílsten  veled.  Isten  veled! 
Soha  se  voltam  irigyed . . . 
Nem  voltam  az,  jó  barátom. 
Az  leszek  a  más  világon! . . .)) 

A  TERMÉSZETBŐL. 

Lányszív,  ha  sok  a  búja,  megreped ; 
Hős  férfié  utóbb  kővé  mered. 

Mely  szikrává  törik,  mint  a  koha. 
De  meg  nem  lágyul  az  többé  soha. 

VilJámot  hány  az  ég,  majd  megszakad ; 
A  kemény  kőszirt  áJlja  —  és  kaczag. 

Hadd  üsse,  rontsa,  —  fáradjon  bele 
Az  istennyila  —  nem  gondol  vele! 

Égesse  le  a  kopár  ormokat, 
Ugy  sem  terem  többé  virágokat ! 

Ne  is  kimélje  daczos  homlokát, 

Nem  kér  kegyelmet  tőle,  —  ő  sem  ád! 

Mert  bár  ha  nincs  többé  öröme,  búja : 
Van  olthatatlan,  égető  boszúja. 

Mit  magzatkint  rejt,  éleszt  minden  órán 
Mélységes  méhében,  miként  a  volkán . . . 

—  Jaj  akkor  néktek,  ellenségei, 
Ti  környékének  pára  gőzei ! 

Kik  gyülekezve  a  fel  hősereg 
Hadában  villámokká  lettetek. 

A  védtelenre  lerohantatok, 
S  fölötte  állnak  palotáitok. 

Üszőkbe,  lángba  borul  majd  a  nap, 
Egyszerre  a  tűzláva  mind  kicsap,  — 

Alattatok  meging,  reped  a  föld, 

S  ha  majd  a  rémület  mindent  kiölt : 

Csontjaitok'  rakásra  égeti, 
S  sírjaitokat  is  betemeti ! 

VIZSEGRÁDON. 

(Emlékezés  Zách   Klárára.) 

Erre  vitték,  itt  a  könnye. 
Mit  hullajta  kemény  kőre. 
Nem  lehet-e  letörülni. 
Itt  marad-e  mindörökre?! 

És  mi  leng  amott  a  szélben? 
Ékes  fürtje,  haja  szála. . . 
Úgy  viódik  vele  a  szél  — 
Hogy  kitépje,  de  hiába! 

Kitekerte  rég  a  tölgyet. 
Tornyot,  falat  romba  döntött. 
És  nem  birja  elragadni 
Ezt  a  vérre  száradt  fürtöt. 

Rászakad  a  terhes  felhő. 
Mint  a  zápor,  hull  a  villám. 

Gyújt  a  kénkő,  ragad  az  ár ; 
Minden  pusztul,  fogy  a  sziklán. 

Csak  c  fürt  nem  vész  el  onnan, 
Meg  az  a  szép  piros  szaJag, 
Hófehér  meJl  piros  vére, 
Merre  a  kiséret  haJadt. 

És  nem  alszik  meg  az  a  vér 
Feketére  soha,  soha! 
Oly  rivó  piros  maiglan 
Mintha  most  is  egyre  folyna. 

Megorgyilkolt  szűz  szemérem 
Vére  az  ott,  szégyen  lángja, 
Örök  néma  panaszával 
Az  ítéletnapot  várva. 

És  nem  vár  hiába,  oh  nem. 
Lesz  Ítélet,  nagy  itélet. 
Jertek  ide  hallgatózni 
S  hinni,  hogyha  nem  hinnétek. 

Éjjel,  mikor  alva  jár  a 
Hold  a  felhőtornyos  égen. 
És  a  föld  ugy  hallgat,  mintha 
Féltené  őt  minden  lépten  : 

Túlvilági  némaságban 
Integetnek  a  bús  árnyak, 
jMintha  vaJami  tilalmas 
Nehéz  titkot  ringatnának. 

Vajda   János    kisebb   költeményei.  7 

Nyögnek  a  fák,  reng  a  felhő, 
Sötét  szájú  barlang  mormol 
Nehéz  rémes  álma  közben 
Kisértő  véres  napokról. 


Hallgat  a  szél,  és  a  várnak 
Vaskapuja  még  is  csattog, 
Eszeveszett  öreg  ember 
Vagdalja  belé  a  kardot. 

És  hörögve  szórja  átkát, 
Mire  gúnyosan  kaczagnak. 
Az  erőszak  emlékéül 
Máig  álló  délczeg  falak. 

Délczegek,  pedig  hiába! 
Fogott  mégis  a  sok  átok, 
Oda  van  a  hatalom,  fény  - 
Oda  vannak  a  királyok. 

Oda  vannak  mindörökre, 
És  most  minden  olyan  néma, 
Csak  a  mélyből  egy  sóhajtás, 
Egy  nyögés  hallatszik  néha. 

Valami  nagy  fájdalom  van 
Ide  élve  eltemetve. 

A  mit  el  nem  fojthat  a  sír 
Örök  halma,  sötétsége. 

Van  itt  bánat,  van  itt  átok, 
S  egy  megátkozott  reménység, 
Mely  a  vastag  éjben  egyre 
Hiteget,  hogy  megvirrad  még. 

Szikla,  szikla,  büszke  szikla! 
Minek  állsz  te,  mire  vársz  még? 
Oh  ha  neked  lettem  volna, 
Elsülyedtem  volna  már  rég! 

Fejemem  a  Duna  árja 
Összecsapott  volna  régen! 
Vagy  haragos  homlokomat 
Szétszakitná  a  düh,  szégyen. 

Volna  arczom,  mint  a  tied. 
Volna  bár  oly  kemény  márvány. 
Az  egek  villámesőjét 
Csak  nevetném,  csak  kaczagnám. 

De  a  szégyen,  a  gyalázat 
Szeplőit  el  nem  viselném, 
Dicstelen,  de  szenytelenül 
Alunnám  a  Duna  medrén .  .  . 

A  BEDUIN. 

Néma  síkon  jár  a  beduin, 
Szivében  is  olyan  néma  kín. 

Néma  és  tán  határtaJanabb, 
Mint  maga  a  szörnyű  sivatag. 

Arcza  merő  tiszta  becsület; 
Vajh  mi  bánthat  ily  nemes  szivet? 

Tán,  hogy  olyan  árva,  társtalan, 
Ily  vadonban  igy  magába  van? 

Kérdjük  tőle :  ember,  jó  barát. 
Mért  sanyargod  e  rideg  hazát? 

Mért  kerülnöd  társas  életet, 
Szerető  családot,  tűzhelyet? 

Nézd,  e  tiszta  szem  hogy'  elborul, 
E  szeli d  arcz  hogy'  elkomorul  : 

((Városokban  békót  hordanak, 
—  De  a  puszta  örökké  szabad. » 

<( Nemes  férfiú,  felebarát: 
Béketűrők  nyernek  koronát ; 

Szenvedőkkel  tűr  a  szenvedő, 
Változik  és  fordul  az  idő ...»  — 

<í Türelem,  vigasztaJó  panasz. 
Gyáva  JeJkek  kéri  tője  az. 

Tűrjön  a  ki  tűrhet  frank  urat. 
De  az  szolga  voJt  és  az  maradd 

Beduin,  véged  van,  fuss,  amott 
Közelitnek  győztes  lovagok. 

Egész  dárdaerdő  vesz  körüJ, 

Mi  haszna  vagy  bátrabb  —  egyedül  ? 

((Egy  lábig  kiöltük  törzsödet, 
Add  meg  magad,  vesd  el  tőrödet,  í> 

Már  e  szóra  szóval  nem  felel. 
Életét  olcsón  nem  adja  el. 

Nyelve  helyett  kardja  váJaszoI, 
S  olvashatni  holt  vonásiról : 

Hogy  ha  nyerne  száz  új  éJetet, 
Mind  a  százszor  ekként  haJna  meg. 


MIT  KONGNAK-BONGNAK 
A  HARANGOK? 

A  hogy  egyszer  Istajerben 
Üldözötten  bujdokolván. 
Egy  kis  völgyi  érnek  partján 
Szűk  bujóska  gyalogúton 

Mendegélek  egymagamban  — 
Képzelegve  szép  hazámnak 
Istenáldott  hegy  völgy  érői, 
Átokvert  sok  jó  fiáról  :  — 
Hát  egyszerre  kétf el  ölről, 
Gondolom,  hogy  azokból  a 
Nagy  fekete  vashegyekből. 
Megszólalnak  láthatatlan. 
Földalatti  bús  harangok, 
Zúgva  búgva  szomorúan; 
Olyan  formán,  csakhogy  annál 
Még  százszorta  szomorúbban, 
Mint  az  a  siralomének, 
Mit  keserves  töredelmes 
Búcsújáró  nép  zokogva 
Énekel,  hogy  közbeközbe 
A  kereszt  is  hajladoz  rá! 
A  vezeklő  gyászos  hangok 
Mint  hömpölygő  árhullámok 
Az  egész,  mély,  széles  völgyet 
Elöntötték  bús  panaszszal ; 
S  mint  a  délibáb  a  puszták 
Szőke  falvait,  tanyáit : 
Nagy  siránkozásaikkal 
Fölvették  a  tornyos  várost. 
Mely  mögöttem  kék  távolban 
A  hullámzó  hangok  árján 
Láthatólag  ringatózott. 
Engem  is  megállítottak. 
És  levertek  lábaimról. 
Ismeretlen  bútól -gondtól 
Megnehezült  sziwel -fővel 

Leborultam,  hallgatóztam  ; 
Lelkem  égnek  ajánlottam, 
S  addig  vártam,  mig  kivártam. 
Megértettem,  megtanultam : 
Mit  beszélnek,  oly  busán  mit 
Kongnak-bongnak  a  harangok. 

A  legöregebbik  (szinte 
Látom,  ahogy'  csóválgatta 
Ágas  bogas  koronával 
Koronázott  ősz  fejét,)  íg)- 
Panaszolkodott,  kihalló 
Mély,  hatalmas,  dörgő  hangján  : 

(<Ós  Budában,  Istambulban, 
Perzsiában,  Egyiptomban, 
Fekete-  és  Holt-tengerben, 
Hegyen  völgyön  pusztaságon, 
Palotákban  és  kunyhókban, 
Merre  nap  kél,  csillag  fénylik: 
Én  mindenható  úr  voltam. 
Embereknek  állatoknak. 
Katonáknak  és  papoknak, 
Fünek-fának  parancsoltam  ; 
Szempillantásomra  földet- 
Ingató  hadak  forogtak, 
S  rohantak  biztos  halálnak. 
Haragomnak  félvilágot 
Végig  érő  ostorától 
Rettegett  és  porba  omlott 
Nap  alatti  minden  népség. 
Hajh!  nagyon  elbizakodtam. 

Urat,  Istent  nem  ösmertem, 
A  halálra  nem  gondoltam. 
Oh  hivalkodó,  romolt  szív, 
Földi  gyarló  véges  elme! 
A  kerek  földet  ki  bírtam, 
Mint  nadály,  a  vérét  szíttam, 
Mikor  épen  teli  töltem, 
Ugy  lehulltam,  ugy  leestem. 
Átkozott  a  lelkem,  testem. 
Vagyok  most  temetve  mélyen, 
Naptalan,  kétségbeejtő 
Véghetetlen  hosszú  éjben. 
Lesve,  várva  az  arkangyal 
Tárogatójának  hangját. 
Melyre  meghasad  majd  e  föld. 
És  kiszór  a  napvilágra. 
Az  utolsó  Ítéletre ; 
Meglehet:  az  örök  lángra. 
Ah,  mi  jó  lesz  benne  égni ; 
Megszenvedni,  meglakolni, 
A  gonosztól  megtisztulni. 
Hajh,  csak  jőne,  jőne  már  el 
((Az  nap,  nagy  haragnak  napja)) 
Büntetéssel,  jutalommal. 
Mennyországgal  és  pokollal  — 
Csak  e  lassú  pori  adásnak, 
Forgó,  fájó  zsibbadásnak, 
Lenne  egyszer  vége,  vége.)) 

A  középső  férfi -hangon 
Közbe-közbe  ilyeténkép 
Bánkódott  gyorsabb  beszéddel. 

(cO  juventus,  ventus,  ventus  1 
Dicsőség  a  magasságban 
A  mindenható  Istennek! 
Én  vagyok  a  nagy  világfi, 
Ki  hajamat  illatoztam, 
Mandolatóban  förödtem, 
Oi-czáimra  húst  kötöztem. 
Tépett  rózsapárnán  háltam. 
C(Mi  atyánk))-ot  elfeledtem. 
Ártatlanságot  vadászva 

Félvilágot  befutottam. 

Milliom  meg  milliókat 
Szűz  ajakra  elcsókoltam. 

Ezer  éjét  áttánczoltam, 
Annyi  napot  átaludtam ; 

És  egyebet  sem  miveltem 

Csak  sziveket  repesztettem  ; 

Ezreket  koldussá  tettem ; 

Koródákat,  tébolydákat 

Gyámolíték,  népesítek. 

És  ugyancsak  jól  siettem  : 

Húsz  éves  koromba  lettem 

Ifju  vénné,  élő  holttá. 

Azután  eszemre  tértem, 

Jót  mivel  ni  igyekeztem. 

A  világnak  adtam  volna 

Szivemet   --ha  meg  lett  volna. 

De  kiégett  már  egészen. 

Még  a  hamva  is  hideg  lett. 

Csak  az  agyvelőm  maradt  meg, 

S  benne  az  emlékezésnek 

S  Öntudatnak  irthatatlan 
Férge  őröl  e  napiglan, 
Örökké,  mig  vége  nem  lesz 
E  világnak. . . .  Rázom,  rázom, 
De  hiába ;  nem  hasad  meg, 
S  egyre  zúg  belőle  a  kín,  — 
Hagy  kihallik  mély  síromból, 
S  jajjá  fönn  kisért  a  földön  ; 
De  az  emberek  nem  értik. 
Vagy  csak  épen  nem  akarják. 
Mert  ahogy  az  érkezőktől 
Hallom,  ott  künn,  emberek  közt 
Kárhozatos  életemnek 
Követői  szaporodnak. 
Jaj  azoknak,  jaj  azoknak.)) 

Erre,  mintha  más  toronyból 
Szólott  volna  egy  szelídebb 
Érzel emdús  hang  imígyen  : 

«Mit  beszéltek,  panaszoltok? 
Bűnötök  volt — megvalljátok  — 
Bűnötök :  gonosz,  de  édes. 
És  azért  jó  megszenvedni. 
Halljatok  hajborzasztóbbat, 
Emberész-elállitóbbat, 
S  tanuljátok  meg  belőle. 
Hogy  semmit,  semmit  se  tudtok, 
S  okosabbat  nem  tehettek. 
Mint  ha  arczotokra  esve 
Azt  mondjátok :  tJr,  teremtő 
Légyen  a  te  akaratod! 

en vagyok  a  szerencsétlen 
Pszamnit,  Egyiptom  királya. 
Szerettem  népem'  s  hazámat. 
S  népem  is  becsült,  szeretve. 
Csak  nekik  s  a  jónak  éltem. 
Ah,  de  mit  használt  erényem  ? 
Kámbizesz,  a  vad  hódító, 
Hadaimat  összetörte 
A  pelúziumi  téren. 
Népemet  rabszíjra  l^zte. 
Néznem  kellé  lánczaim  közt 
Kövült  szívvel,  égő  szemmel, 
A  füstölgő,  vért  párolgó 
Földig  rontott  Memphisz  térén  : 
Fiaim'  hogy'  hóhérolták. 
Lányomat  rabszolgamezben 
Hogy'  vezették  zsoldos  őrök. 
S  mert  a  szégyen  és  gyalázat 
Velőszaggató  fájdalma 
Elméjét  megháborítá  : 
Hogyan  tánczolt,  kaczagott,  rítt 
Tárt  kebellel,  bomlott  hajjal, 
Festett  arczczal  és  mezítláb 
A  legaljasb  söpredék  közt. 
S  én  nem  őrültem  meg  erre. 
Tenyerembe  rejtem  arczom. 
És  erőmet  összeszedve 
Ökleimmel  összenyomtam 
Halántékom  kétfelől,  hogy 
Koponyámat  összezúzzam . . . 
De  hisz  egyiptomi  volt  az, 
Födetlen  megedzve  jókor 

Elemek  csatái  közben. 
Idő  muJt  és  kínom  enyhült. 
Egyszer  egy  öreg  vezérem 
—  Hona  földjén  rongyos  koldus  — 
Kéregetve  áll  előttem, 
Koldus  a  rabtól,  —  nem  ismert, 
Világtalan  volt,  —  a  boldog! 
Megeredt  a  könyem  árja, 
S  mint  a  sebes  esső,  hosszan 
Sírva  sírtam,  könnyebbültem. 
Mindenhatóság  hitében 
Szeszélyes  Ion  Kámbizesz,  s  hogy 
Hire  ment  hozzá  könyemnek, 
Kalitbörtönömhöz  jőve. 
Kérdezett  az  agg  felől.  Oh, 
Annyira  fásult  valék  már. 
Hogy  válaszra  mél tatám  őt. 
Elmondván  a  szerencsésnek. 
Hogy  az  oly  nagy  fájdalomnak, 
A  mit  elvesztett  hazám,  jó 
Gyermekimnek  sora  keltett, 
Könye  nincsen,  mert  el  ég  az 
Még  a  szívben  izzó  kintól. 
Ez  öreg  csak  régi  szolgám, 
S  azt  a  jót  mivel  te  vélem 
Öntudatlan,  hogy  szivemnek 
Megnyitotta  könyforrását, 
S  most  kisírván  minden  búmat, 
Ezután  nem  érhet  több  kín . . . 
Ekkor  érzem  újra  gyászom 
S  ínségemnek  szörnyű  voltát : 
Megesett  a  győző  zsarnok 

Szíve  rajtam!  —  Esküt  véve, 

Hogy  boszút  nem  áJlok  rajta, 

S  nem  megyek  rá  gyilkos  haddal  : 

Országomba  külde  vissza 

Koronátlan  helytartóul. 

De  megszegtem  esküvésem', 

Mert  hazámat  jobb  szerettem, 

Mint  az  ellen  becsülését. 

Jobb  szerettem  (megmutattam) 

Mint  magát  a  dicsőséget. 

De  boszúm  silány,  csekély  volt ; 

Ám  a  pusztán  szomjuzónak 

Enyhe  édes  egy  csöpp  víz  is. 

Elveszett  a  csata  újra. 

Nemzetem  bágyadt,  beteg  lőn, 

Fürteim  fehérek,  ámde 

A  pelúziumi  téren 

Ottan  is  még  egyre  sűrűn 

Fehérlettek  a  szent  csontok. 

Mint  boszútesdő  kisértet. 

Élve,  alva  üldött  e  kép. 

És  nem  engedett  pihennem. 

Már  utóbb  csak  rabló  lettem, 

Népemet  is  megvetettem ; 

Mert  elkorcsult,  aljasult  az 

Ehnyomorban,  tömlöczlégben. 

Mig  utóbb  el  áruitatva, 

Eladatva  általok,  mint 

Közönséges  útonálló 

Végezem  be  a  bitófán. 

Mindazáltal  áJdás  béke 

Földön  a  jó  embereknek. 

Minden  ugy  van  jól,  a  mint  van. 
Mind  az  Isten  akaratja  — 
Dicsőség  az  ő  nevének  1d 

Közbe  egy  még  vékonyabb  hang, 
OJy  sirámos,  mint  az  árvák 
Jajgatása  sírgödörnél  — 
Csendített  a  másikéba : 

((Hallgass,  hallgass!  hát  mit  szóljak 
Én  szegény  nő,  gyönge  lányzó? 
Férfinak  segít  erő,  dacz, 
A  szegény  nőnek  csak  a  könyí 
Oh  szerelmes  Jézus  Isten, 
S  te  örök  dicsfényben,  lángban 
Ragyogó  bölcs  atya  Isten! 
Dicsőség  a  neveteknek. 
Én  vagyok  a  mindeneknél 
Szerencsétlenebb  teremtés. 
Nevem  :  Beatrice  Cenci ! 
Ide  bölcsek,  ihlett  költők. 
Szónokok,  törvénybuvárok : 
Ki  tud  megfelelni  nékem? 
Mit  vétettem,  mért  szenvedtem? 
Ah,  ti  még  elmondhatjátok 
A  mi  gyász  ért,  fakadhattok 
Égbekiáltó  panaszra. 
Véres  töviskoszorútok 
Dicsősége  meghaladja 
Diadalmas  koronákét. 
De  az  én  sorom  gyalázat, 
Mely  a  legfehérebb,  tisztább 

Homlokot  szerette  meg,  hogy 
LegrJYÓbb  sötét  lehessen. 
Ifju  voltam,  szépnek  mondtak, 
De  epedtem  halni,  vélvén 
Hogy  a  hóhérbárd  letörli 
Azt  a  csókot  homlokomról. 
Hasztalan,  mert  ott  ég  most  is, 
És  kiégeté  tüzével 
Szemeim  látó  világát. 
Most  vakon,  kétségbeesve. 
Mindig  a  legvastagabb  zűrt, 
Néma  semmiséget,  sűrű 
Siket  éjt,  magányt  keresve 
Iránytalan  jobbra  balra 
Vérző  szárnyakkal  repesve. 
Önmagam  előtt  szégyenben 
Égő  arczczal  kelek  járok. 
Izzó  homlokom  verdesve, 
Örökös  sziklára  épült 
Szentegyházak  és  a  mennyek 
Ajtajához ...  de  hiába! 
Csak  azt  hallom  egyre  :  várj,  várj ! 
]ó,  igen  ;  várok,  remélek  ; 
A  világ  sem  áll  örökké. 
Majd  megrázza  sarkait,  és 
Összedönti,  újat  épít 
Az  a  kéz,  kit  én  imádok. 
Ottan  aztán  nem  lesz  senki, 
A  ki  itt  volt ;  meghal  a  múlt. 
Az  emlékezet  kivész  és 
Nem  letté  lesz,  a  mi  megvolt. 
Ott  lesz  aztán  jó  nekem  majd. 

Ott  híves  lesz  s  a  hűs  szellő 
Homlokomról  és  arczomról 
El  nem  áll  fuvallatával. 
ugy-e  édes  Isten,  ugy  lesz? 
Hisz  te  jó  vagy,  te  igaz  vagy.)) 

Még  kisebb  hang,  csengőbb,  véknyabb 
Lélekharang  forma  hangon 
Így  beszéle  szaporázva. 

((Én  is  voltam. 

Szép,  nagyon  szép 

Hajadonfős 

Kis  királyné : 

Koszorúzott 

Bálkirályné! 

Ünnepeltek, 

Irigyeltek, 

Hogy'  imádtak  1 

Dicsőségem' 

Lantok,  hárfák 

Versenyezve 

Énekelték. 

Csalogattam, 

Csábítgattam. 

Szemeimet 

Ragyogtattam. 

Hő  sziveket 

Gyújtogattam. 

Bölcs  fejeket 

Lázitottam. 

Népeket,  nagy 

Országokat 
Vérbe  lángba 
Borítottam. 
Végre  mégis 
Én  csalódtam. 
Meglakoltam. 
Ifjan,  szűzen, 
Csókol  atlan, 
Megölötten. 
Kit  szerettem 
S  hiu  szivvel 
Esküszegve 
Én  megcsaltam  — 
Ah  az  ölt  meg! 
Itt  gyilokja 
A  szivemben. 
Olyan  forró. 
Mégis  jéggé 
Fagyott  tőle 
A  szivem.  Jaj ! 
Ugy  remegek, 
Ügy  didergek, 
Még  se  hull  ki. 
Mindig  ott  van. 
Oh  vegyétek, 
Vegyétek  ki 
Irgalomból, 
Hogy  mostanság 
S  mindörökkön 
Dicsértessék 
A  Teremtő !» 


Vajda  János  kisebb  költeményei 

így  a  gyöngéd  hang.  Azonban 
Elül  a  szél  —  a  bús  hangok 
Gyorspostája ;  —  szétoszolnak 
A  viszhangos  nyári  felhők, 
S  a  dicsőn  uralkodó  nap 
Délmagas  trónjára  érvén, 
Leül  ott  és  koronája 
Sugarait  szétterjesztvén, 
Ünnepélyes  mély  csöndesség 
Álla  bé  a  kerek  földön . . . 

Magam  is,  elszenderülvén, 
S  álmodván  a  hallottakról, 
A  meghüsült  esti  légben 
Bujdosó  utamra  tértem. 
És  sokáig  gondolkodtam 
A  harangok  mondájáról. 
Kiváltképen,  hogy  mi  hát  itt 
Az  egészből  a  tanulság. 
Az  egész  világ  valóban 
Csak  egy  óriási  szinpad  ; 
Végre  úgy  rémlett  nekem,  hogy 
Ahol  a  becsületesnek, 
És  a  gaznak ;  szépnek,  rútnak 
Személyesitője  mind  egy 
Czélra,  egy  alapeszmének 
Végleges  kivitelére 
Játszik  ....  és  ez  alapeszme  . .  .  ? 
Ez  a  szinpadalkotónak 
A  megfoghatlan,  láthatlan 
Legnagyobb  világköltőnek  : 
A  Mindenhatónak  titka. 

És  halandó  elme  c  nagy 
Titok  síírü  fátyolát  föl 
Soha,  soha  nem  lebbenti .  . . 


AZ   ELET. 

Esik  az  eső  csöndesen, 
Jer  az  ölembe,  kedvesem. 
Hej,  a  napok  úgy  lejárnak, 
Maholnap  vége  a  nyárnak. 

Ugy  ázik,  kopog  a  tető. 
Oda  megint  egy  esztendő. 
Alig  van  levél  a  gallyon  : 
Ölelj  meg  gyöngyöm,  angyalom. 

Csikorog  a  hó,  fuj  a  szél, 
Ihol  ni,  már  meg  itt  a  tél! 
Szomorún  szól  a  nótája, 
Nehéz  a  szemem  pillája. 

Mulatság,  munka  volt  elég, 
Vesd  meg  az  ág^'at,  feleség, 
Alugyunk  szépen,  sokáig  — 
Akár  Ítélet  napjáig. 

ÁRTOR  ÉS  IDA. 

1. 

Oh  kedves  az  élet,  szép  a  világ ; 
Itt  hagyni  nehéz  nyarad',  ifjúság.. 

De  szép  Ida  nélkül  nem  élhetek... 
Világom,  éltem,  Isten  veletek! 

Pokol  az  éden  is  pár  ne'kül ; 
Le  a  sírba,  le,  csak  ne  egyedül ! 
Kevély,  daczos  Ida  ott  lesz  velem; 
Egyszer  halok,  egyszer  megölelem. 

Kértem,  könyörögtem;  kinevetett. 
A  halállal  szóltam ;  megegyezett. 
Csak  vigyem  el,  úgymond,  majd  összead ; 
Öleljem  örökké  szűz  derekát. 

((Ölelni  fogom  szűz  hóderekát. 
Csókolni  tüzes  parázsajakát. 
Rongy  életemet  igy  jól  eladom, 
A  halált,  a  rondát,  kikaczagom.]) 


A  sirbolt  zárva,  a  kulcs  kihajítva. 
((Ketten  valahára,  ketten  ídaíi) 


([((De  Isten  a  harmadik,  tudd  meg,  pór  l))í) 
((S  mi  mindaketten  csak  hamu,  porb 

((((Itt  esküszöm,  őseim  hamvaira. 

Hogy  meghalok  inkább!))))  —  ((Hahaha! 

Hisz  magam  is  épen  ugy  akarom. 
Szerelmei  ad  ajkam,  halált  karom. 

Ragyogó  szép  tested  ugy  égetett ; 
Ki  nem  áJIhatom  már;  legyen  hideg! 

Es  lelkedet,  azt  magamba  szivom. 
Hogy  el  még  a  halál  se  válaszszon.í) 

Sírmécs  oda  fönn,  aludj  ki  hamar; 
Hóváll,  ne  remegj,  az  éj  betakar. 

Tizenkettőt  ver  az  óra, 
Vigyázzatok  házatokra. 
Atya,  fiu  és  szent  lélek! 
Mondja  minden  jótét-lélek. 

Dúl-ful  a  szél,  szaggat  fákat. 
Mint  valami  dühödt  állat. 
^  Ablak,  ajtó  zörg ;  a  sírbolt 
Egyszerre  csak  nagyot  sikolt. 

Hirtelen  megállapodék 
A  szél,  mintha  hallgatóznék. 
Még  egyet  nyög,  egyet  sóhajt. 
Mit  jelenthet?  kéjt-e  vagy  jajt? 

IV. 
Szivében  a  tőr,  de  az  ajk  meleg 
Egy  perczig :  ez  Ártor,  ez  a  tied ! 

Csak  perczig,  ugyan  minek  is  tovább? 
Több  kéjt  az  öröklét  maga  sem  ád ! 

S  gyúlt  ajka  halóéhoz  közelít ; 
De  holtat  a  holtak  nem  engedik! 

Egyszerre,  holott  mi  zörej  se  volt. 
Valamennyi  előtte  i^\,  a  holt. 

A  lányra  eresztik  pókkarjokat; 
Nem  húzza  ki  száz  ló  egy  ujjokat. 

Rángatja  el  Artor,  sehogy  se  megy. 
Megkondul  azonban  fölötte  :  egy ! 

Eltűnnek  a  vázak,  de  már  mit  ér? 
Még  tüzel  az  agy,  de  már  fagy  a  vér. 

És  üthet  az  óra  akár  hatot, 
Mindegy  nekiök  :  az  utolsó  volt. 


V. 

Hova  lett  a  kisasszony  s  a  vadász? 
Túrt  hangyaboly,  zúg,  forr  a  grófi  ház. 

Egyházfi  le-föJ  lót-fut;  mi  baja? 
Orsó  a  szeme,  gereben  a  haja. 

Házát  keresi,  nem  tudja  melyik. 
Hebeg,  sokat  is;  nem  érteni,  mit. 

Kezében  a  kriptakulcs:  oda  hát! 
Le  a  baktert,  a  szolgált  katonát. 


Vegyes  költemények- 

Lemegy  az,  föl  is  ér  ;  beszélne  már  ; 
De  néma  örökre,  szegény;  mi  kár! 

A  diák,  pedig  olyan  jó  feje  volt, 
Esze  nélkül  jött  föl  :  tébolyodott ! 

Megy  harmadik  is,  nagy  ígéretért; 
De  mi  haszna,  az  meg  már  föl  sem  ért. 

Ne  senki  be  többet!  Hivnak  papot, 
Beszenteli  újra  a  templomot. 

A  kriptagarádot  befalazák. 
Azóta,  kié  volt,  kiholt  az  ág. 

Halasztva  a  pör,  temetve  titok. 
Ugy  várja  be  a  vég-itéletnapot. 

S  csak  sejti,  ki  hallja,  mit  beszél, 
Mely  szökdös  az  ablakon  át,  a  szél. 

MEGHASONLÁS. 

(1849.  végén.) 

A  világ  hogy  elsilányul ! 

A  zaj,  mely  megkábított. 

Azt  hivéd,  hogy  harcz,  pedig  csak 

Halál  vonaglása  volt. 

Fönn  az  égen,  lenn  a  földön 

Semmi  sincs  tökéletes. 

Hitvány  volt  és  lesz  az  ember... 

Egyél,  igyál  és  nevess. 


I   IC) 

Mit  törekszel  jobbra,  szebbre 
Erőszakos  utakon? 
Öldöklésen  vett  szelídség : 
Káron  vásárolt  haszon. 
Minden  úgy  van  jól,  a  mint  van. 
Semmi  sincs  fölösleges. 
Bűnnel  telhetetlen  ember, 
Egyél,  igyál  és  nevess. 

Vágysz  alkotni  maradandó 
Hibátalan  műveket? 
Melyeket  a  mulandóság 
]ó  előre  kinevet! 
Mig  föléje  az  irigység 
Keze  szemfödőt  keres . . . 
Bélpoklos,  gyógyíthatatlan. 
Egyél,  igyál  és  nevess. 

Egy  magad  törekszel  arra: 
Boldogitni  milliót? 
S  ugyanaz  terít  a  földre, 
Kinek  vágyói  tenni  jót. 
jobb  bizony,  gondolj  magadra, 
S  végső  nyughelyet  keress. 
Hova  el  ne  érjen  e  hang : 
Egyél,  igyál  és  nevess. 

A  GYILKOS. 

Fúj,  nyargal  a  szél  hegyen,  völgyön  át. 
A  bérezi  tölgy  veszt  köntöst,  koronát. 
Sikolt  az  ablak,  bömböl  a  völgy. 


Vegyes  köUemények. 

Megölte  benne  valaki  magát. 
—  Mért  nem  kacsintasz,  illegsz,  oh  hölgy? 
Az  árok  búg,  a  barlang  csuklik. 
Hess  áruló,  gonosz  kuvik! 

Fúj,  nyargal  a  szél  árkon,  berken  át. 
Hogy  földhöz  vágta  egy  fa  ott  magát  1 
Olyan  sudár,  oly  fiatal  volt. 
De  még  mozog,  még  fenyeget  az  ág. 
Nem  örömest,  de  mégis  megholt. 
Bolyg  a  haraszt,  mindent  beföd  majd. 
Ordas  csiba!  ne  fájjon  a  fogad. 

Üvölt,  fuj  a  szél  tüskön,  bokron  át. 

A  nyár,  az  ősz  el  hordj  a  majd  magát. 

A  hó  alatt  elalszik  a  föld. 

A  dühödt  lég  hadd  törje  ki  nyakát. 

Ki  érti  meg,  ki  tudja,  mit  nyög?. . . 

Valami  elsuhant  emitt  fenn . . . 

—  Jár  a  halál,  ha  kell,  ha  nem. . . 

Üvölt,  fuj  a  szél  a  sövényen  át. 

Megunta  életét  a  vén  világ. 

Szerette  a  napot  a  golyhó. 

Pedig  feküdni  a  lebujba  járt. 

Ragyogni  fenn,  alunni  lenn  jó. 

De  még  a  napsugár  se  szebb,  mint  a  vér... 

Ma  csak  ma,  de  holnap  mi  ér!. .  . 


J'egyes  költemények- 


EGY  SZOLGALELKÜ  POÉTÁRA. 

]. 
Fölrúgják  az  ebet,  s  hízeleg ;  te  hizelgsz,  ha  fizetnek. 
Benned  az  is  vétek,  a  mi  kutyában  —  erény. 

11. 
Hogy  ha  (cmegénekléd,))  díjul  még  pénzt  ad  a  léha. 
Én  valamit  vetnék,  hogy  soha  ((meg  ne  —  ugass.)) 


SÍRBOLTBAN. 

Elmúlás  a  földön  :  ébredés  a  mennyben. 
Égiek  sorsán  hát  szívünk  mért  kesergjen  ? 
Halandó  sirassa  a  halhatlanokat? 
Nem  mi  vagyunk-e  itt  inkább  a  halottak? 


SZÉKESFEHÉRVÁROTT. 

(Aug.   11.    ,869.) 

Hát  ez  ama  hely,  a  holott 
Az  Árpádok  laktak? 
Ez  a  hamva  leviharzott 
Nyolcz,  kilencz  századnak? 

Valóban,  az  ős  nagyságnak 
Itt  még  romja  sincsen. 
Képe  a  mulandóságnak ! 
Hamu  és  por  minden. 


yegyes  költemények-  '  il 

Elnézek  a  pusztaságon, 
Ez  utczákon  végig. 
Régi  dicsőségnek       látom  — 
Csak  a  búja  él  itt. 

És  mint  a  hű  méh  sokáig 
Ama  lomb  körűi  jár, 
Honnan  a  raj  anyja  pedig 
Régen  elszállott  már : 

Ugy  a  rege  jár  e  tájon, 
Múlt  idők  regéje ; 
Alig  érthető  immáron 
Annak  is  igéje. 

Csak  a  késő  honfi-bánat 
Érti  még  panaszszát. 
Midőn  a  bús  éjszakákat 
Együtt  átvirrasztják. 

És  egymás  karján  bejárják 
Az  egész  vidéket ; 
És  egymásnak  mutogatják, 
Hogy  itt  mik  történtek. 

Itten  állott  az  Elsőnek 
Apostoli  trónja ; 
Jeruzsálemi  Endrének 
Itt  a  koporsója. 

Os  dicsőség,  ősi  nagyság 
Kezdete  és  vége ! 

Itt  minden  fűszál,  kő,  virág 
Régi  szent  ereklye. 

Hol  e  ködös  szentegyház  van, 
Lépdele  Szent  László, 
Aranyos  himes  palástban. 
Körüle  sok  zászló. 

Felhő  árnya,  szél  zúgása. 
Csörgése  az  érnek. 
Csöndes,  méla  siratása 
Elmúlt  szép  időknek. 

E  hallgatag  utczákon  itt 
Nagy  árnyékok  járnak ; 
A  harangok  nevét  zengik 
Szent  István  királynak. 

Ezek  a  fák,  melyek  itten 
Búsan  hajladoznak, 
Hogy  elmúlik  végre  minden! 
Arról  álmodoznak. 

Nagy  királyok  széke  hajdan 
Ös  Álba  Regi  a. 
Kegyeletes  emlék  mostan, 
Hamvadó  múmia. 

Itt  e  vén  torony  előttem 
Már  inog  is,  látszik ; 
Egy  sóhajtás  még  belőlem  — 
S  a  fejemre  omlik. . . 


Vegyes  költemények-  •  *5 

GYERMEKLEÁNYOK  EMLÉKKÖNYVÉBE. 

1. 

Minden  szépség  annyit  ér  csak, 
Mire  becsüli  magát ; 
Ne  add  magad  egy  világért, 
S  többet  érsz,  mint  egy  világ. 

II. 

Tanulj  korán  számot  vetni ; 
De  ha  majd  egykor  szived  ver, 
Hallgass  rá!  —  a  zérusoknál 
Valamivel  több  az  ember. 

NEM  UGY  VANÁM... 

(,864.) 

Nem  ugy  van  ám  az,  mint  mondják, 
Sokat  beszél  a  rossz  világ. 
Mint  a  nap  a  felhők  közül. 
Az  igazság  majd  kiderül. 

Szegény  haza,  te  jó  anya, 
Elámított  a  sok  banya. 
Ígérgetnek,  jövendölnek 
—  Csak  te  fizess!  —  eget-földet. 

De  ha  majd  kifogysz  a  pénzbül, 
S  csak  vér  menthet  ki  a  vészbül  : 
Bezzeg  akkor  mind  eltágul, 
Egy  se  lesz  a  sok  czigánybul ! 


Vegyes  köliemények- 

Én  teremtőm,  én  Istenem, 
Engedd  ez  időt  megérnem ; 
Akkor,  hazám,  megismered. 
Ki  jó  fiad,  igaz  hived. 

MEMORANDUM. 

(,864.) 

Csordultig  telve  az  ürömpohár. 
Nyugodni  menni  —  jobb  is  volna  már! 
De  nem  mehetek,  mert  adós  vagyok  ; 
S  én  várok,  mert  fizetni  akarok. 

Egy  csillagom  biztat  még,  a  tudat: 

—  Nem  olthatá  ki  annyi  kárhozat  — 
Hogy  feljön  egyszer  még  az  én  napom 
Számot  vetek  majd  én  is  akkoron. 

Ellenség,  jó  barát,  ne  féljetek. 
Nem  maradok  adós,  megfizetek. 
Kinek  mivel,  jó-rosszal,  fogadom. 
Bár  későn,  dús  kamattal  megadom. 

Addig  csalékony  tenger,  sokaság. 
Nyelved  foroghat!  -     akar  üld  vagy  áld, 

—  Ez  elégtételt  kéri  tudatom: 
Válaszra  egyiket  se  méltatom. 

S  ti  mai  naphősök,  széltrombiták ! 
Babérotok :  csinált  hamis  virág. 
Gúnyolódástok  közönyös  nekem, 
S  dicséreteiteket  —  megvetem. 


Kegyes  költemények- 


TAVASZ  FELÉ. 

Én  már  kijártam,  elvégeztem 
Az  egész  éJetiskolát. 
Komédia  csak  már  előttem 
Maga  a  zord  valódiság. 

A  nagy  természet  csak  diszitmény, 
És  zenekar       az  elemek  ; 
Az  élők  benne  szerepelvén, 
A  hogy  szerzek  az  istenek. 

Nem  ismert  más  világ  lakói  : 

Ezek  a  tisztelt  publikum. 

Egy-egy  halál  a  bemenetdij. 

Örökre  —  nem  sok  ;  —  bum  bum  bum  ! 

Itt  egy  vigjáték,  ott  bohózat ; 
Választja,  a  ki  mit  szeret. 
Abban  csak  illőn  mosolyognak. 
Ebben  röhögni  is  lehet. 

Majd  vadregényes  rémtörténet, 
Vérengező  zsivány-darab. 
A  fő-főrabló  sorra  köttet 
Kontár,  szegény  tolvajhadat. 

Van  opera  és  láíA^ányosság. 
Villám  megüt  egy  gyereket. 
Hol  benne  a  felsőbb  igazság? 
Koholj  ki  rá  -    vagy  ne  keresd. 

Ha  vége  van  a  fölvonásnak, 
Az  éji  kárpit  leesik. 
A  nézők  bölcsen  kritizálnak. 
Oszt*  az  egészet  feledik. 

Másnap  megint  csak  az  a  játék. 
Hirdetnek  uj  komédiát, 
Pedig  csak  névben  a  különbség ; 
S  ez  így  halad  tovább,  tovább. 

Boldog,  ki  mindig  újnak  látja, 
S  nem  lát  a  szárnyfalon  belül. 
Kit  csalogat  a  színi  álcza; 
Ki  a  játszókkal  sír,  örül. 

De  engem  már  többé  nem  ámít 
Rémes  homály,  csalóka  fény. 
A  titkos,  örök  lény  sugásit 
Jól  hallom  a  szín  fenekén. 

Örömnek,  fájdalomnak  könnye. 
Vér,  mely  ártatlan  ömlik  el  — 
Ki  van  csinálva  mind  előre; 
Mert  ennek  mind  igy  lenni  kell ! 

Sejtem,  hogy  eszközök  vagyunk  csak, 
S  e  gyarló  élet  nem  a  ez  él. 
De  átka  van  csak  e  tudatnak ; 
Tovább,  jobb  hitre  nem  segél. 

Mert  semmi  sem  tökélyes  itt  lenn, 
És  igy  lemondásom  sem  az. 

Érzés,  tudás  bevégezctlen ; 
A  mit  beszéltem,  sem  igaz  . . . 

Hiába  mondom :  semmik  vagytok 
Hirfény,  dicsőség,  hatalom; 
Hogy  már  szivem  csak  gazdag  sirbolt, 
S  e  féreglétet  rég  unom . . . 

Hiú  szenvelgés,  balgatagság, 
Hogy  már  szivemre  mi  se  hat; 
Hogy  a  mi  volna  benne  hivság, 
Kiűzi  gúnyos  gondolat... 

—  Ah,  mert  ha  járok  a  tavaszban. 
És  látom,  hegy-völgy  mint  virul ; 
Szűz  rózsabimbó  szép  hajnalban 
Hogyan  nyilik  ki,  hogy'  pirul : 

Eltörpül  szégyenkedve  minden 
Hiábavaló  bölcselet. 
Mint  aeolhárfa,  emlékemben 
Zendül  bűbájos  éneked  — 

Tündérvilág,  bezárult  éden  : 
Gyermekkor,  első  szerelem! 
S  egyszerre  csak  fáj,  fáj  a  szívem. 
És  könybe  lábad  a  szemem . . . 


Vajda   János   kisebb   költeményei. 


fegyes  költemények- 


TÖMLÖCZTARTÓ  LEHETETT. 

Tömlöcztartó  lehetett  az 
A  ki  a  sírt  föltalálta; 
Vak  sötétség  kedvelője, 
Szolgalélek,  vakandpára . . . 

Legyen  bármi  a  halálban, 
Semmivélét  avvagy  álom : 
A  halált  nem,  de  azt  a  szűk 
Sötét  börtönt  én  utálom. 

Adjatok  vadállatoknak, 
Vessetek  ki  a  tengerbe, 
Awagy  hagyjatok  szabadban 
Magas  hegytetőn,  heverve. 

Tegyetek  le  egy  örökzöld, 
Ringató  fenyő  bokorba. 
Hol  fölöttem  tölgy  csoportnak 
Koronás  királya  szólna  — 

Mulandóságról,  viharról . . . 
A  mély  völgybe  lebámulva. 
Hova  ő  is  minden  órán 
Leszáll  örök  nyugalomra. 

Körülöttem  születnének 
Földet  ingató  villámok. 
Még  föl  is  ébresztenének 
Egy-egy  perezre  csattanások. 


Vegyes  költemények- 

—  Költőnek,  ki  egyaránt  élt 
Hol  a  földön,  hol  az  égben, 
Volna-e  szebb  sírja,  mint  ott, 
Ég  5  föld  közt,  a  fellegekben? 

ÖSZl  ESŐ. 

Apró,  lanyha,  őszi  eső, 
Sirdogál  a  vén  esztendő  ; 
Égen,  földön  szinte  látszik. 
Hogy  egészségére  válik. 

Alacsony  ház,  szalmatető, 
Veri  a  szép,  csöndes  eső  ; 
Alszik  az  ég  napja,  holdja, 
Mintha  az  is  egy  pár  volna, 

Mintha  az  is  egy  pár  volna. 
Mint  kik  itt  lenn  a  kunyhóba' 
Alusznak  alacsony  házban, 
Alacsony  ház  —  magas  ágyban. 

Mennyezetén  magas  ágynak 
Alszanak,  vagy  mit  csinálnak. 
Bizonyos,  hogy  ők  pihennek 
H Írével  a  jó  Istennek. 

Vége  van  az  esztendőnek. 
Nehéz,  munkás  nyárnak,  ősznek, 
Kiállották  fáradalmát. 
Most  veszik  el  a  jutalmát. 


1  3  2  Vegyes  költemények- 

Irigyelnéd  úgy-e  őket? 
De  nyaradat  hogy'  töltötted? 
Ábrándoztam,  —  megkönnyeztem. 
Kiket  most  megirigyeltem! 

Könyezésed,  merengésed 
Mit  ér  az  emberiségnek? 
Jobb,  sirasd  meg  múlt  idődet. 
Mely  nem  tér  meg  soha  többet. 

Szegény  legény  szőr  gubában 
Az  ugaron  áll  magában ; 
Jó  pipája  vigan  füstöl. 
El  nem  alszik  az  esőtől. 

El  nem  alszik,  mint  a  kedve. 
Szeretője  van  eszébe; 
Mert  van  neki  —  kinek  nincsen  ? 
—  Csak  nekem  nem  ád  az  Isten ! 


KÖLTŐ  BARÁTOMHOZ. 


Nem  mondom,  hogy  barátod  vagyok. 
Te  se  mondd  azt  soha  énnekem. 
A  mi  a  gyöngék  közt  esküszó. 
Legyen  az  közöttünk  sejtelem. 
Ne  legyen  szivünknek  czégére. 
Mint  akármi  hitvány  korcsmának. 
Mit  a  szél  elhord,  mit  pajkosok 
Göröngyökkel,  sárral  dobálnak. 

Hidd,  hogy  a  világ  rossz  ;  de  ne  hidd, 
Hogy  ne  volna  párod  erényben. 
Meg  ne  állj  sötétült  utadon, 
Mig  egy  csillagot  látsz  az  éjben. 
Gyönge  lelkek  vétkes  ürügye : 
A  világ,  az  ember  hibája. 
Nem  a  föld  sötét,  beteg  szemük 
Von  fekete  fátyolt  reája. 

Kiket  hűn  szerettél,  emberek 
Hagyjanak  el  bár  mind  hűtlenül : 
Hidd,  hogy  él  egy  távol,  ki  igaz  ; 
S  ha  hited  van,  nem  vagy  egyedül. 
Ha  szeretsz  és  nem  tudod,  miért? 
Elhihedd,  hogy  igazán  szeretsz. 
Legyen  őrzött,  szent  ez  érzelem! 
Boldogságod  drága  gyöngye  ez. 

És  ha  —  mint  e  fájó  életű. 
Kishitű  csoport  híreszteli  — 
Volna  e  világ  valóban  oly 
Elvetemült,  bűnökkel  teli  : 
Mi  magas,  nagy  volna  a  tudat : 
Nála  jobbnak  lenni,  jó  barát! 
Egyedül  kilátszani  a  bűn 
Özönéből,  mint  egy  Ararát! 

Egy  az  átok,  egy  a  szenvedés, 
Mely  kisérend  életünkön  át; 
És  ha  egy  a  sor,  mely  szétszakít, 
Mint  az  égbolt  két  szép  csillagát : 


1^4  fégyes  költemények- 

hegyek csillag,  mely  ragyog,  a  mig 
Sötétség  borítja  az  eget, 
S  örömömben  elhalványodom, 
Ha  te  majd  a  hajnalt  hirdeted! 

II- 

Nem  ért  minket  soha  senki ! 
A  mennyit  mi  gondolunk. 
Mind  kevés  az,  a  mit  abból 
Kifejez  a  mi  dalunk. 
A  minek  örülni  tud  más. 
Szánjuk  vagy  nevetjük  azt ; 
S  a  mi  nekünk  fáj,  nem  értik. 
Dehogy  értik  a  panaszt. 

Nem  ért  minket  soha  senki. 
Mind  hijába  dalolunk. 
Barátom,  mi  e  világon 
Mindig  egyedül  vagyunk. 
Forró  vulkán  a  mi  szívünk. 
Fagyos  hóhegy  a  fejünk, 
Jaj  a  földnek,  ha  kitörnénk; 
És  hahogy  nem,  jaj  nekünk! 

Nem  ért  minket  soha  senki ! 
A  mennyi  a  mi  bajunk, 
Csak  ugy  lehet  elviselni, 
Hogy  magunk  rá  —  kacz agunk. 
Az  igaz,  hogy  e  kaczajtól 
Megőrülnénk  annyiszor ! 
De  hogy  igy  se  boldoguljunk, 
Átokul  azért  a  bor! 


"Fégyes  kölfemények-  J35 


Nem  ért  minket  soha  senki. 
Bujdosunk  mi,  mint  a  szél ; 
Mint  az  elátkozott  lélek, 
Mely  se  nem  hal,  se  nem  él. 
A  viharban,  a  felhőkben, 
A  felzúdult  tengeren 
Hallják  a  mi  hangunkat,  de 
Meg  nem  látnak  sohasem.  . . 


ANNAK  SÍRJÁN,  KIT  Ő  SZERETETT. 

Ki  nem  irigyeltem  királyokat, 

Iríg^xd  voltam,  jó  halott. 

Kit  egyre  csalt  az  élet,  a  halál 

Nekem  elégtételt  adott. 

Régen  por  és  árnyék  vagy  már,  a  ki 

Szeretve  voltál  általa  ; 

Koporsód  nyilt  meg  épen,  a  midőn 

Nyilt  volna  mennyed  ajtaja. 

S  én,  mint  a  győztes  ellene  fölé, 

Sirodra  téve  lábomat : 

Én  élek,  és  te  halva  vagy  !  sivár 

Diadalom  e  gondolat... 

És  mégis . . .  hogyha  tán  szivembe  lát 

Köröttem  lengő  szellemed, 

És  látod  benn  a  kétely  ördögét. 

Mely  gúnyosan  vigyorg,  nevet : 

Ugy  szánakozol  e  diadalon! 
Mig  bujtogat  a  gyáva  ész, 

Szivemben  őrjöng  ádáz  bosszúvágy. 

Kétségbeesvén,  hogy  nem  élsz! 

Oh  szólj,  felelj,  oszlasd  el  kételyem! 

Sírodba  zárva  a  titok. 

((Ki  hallgat,  az  megegyezik)) . . .  De  nem! 

Hiszen  nem  szólhat  a  halott! 

0  por,  hamu  e  koporsó  alatt. ..  1 
Szél,  mely  suhansz  e  hamuval, 
Fű  a  holt  ajkból,  ha  az  összeért 
Az  ő  legédesb  ajkival : 
lm  itt  egy  ifjú  élet,  az  enyém! 
Ha  elcserélhetnek  a  sort: 
Éledjetek  föl,  s  legyek  én  a  por. 
Mit  a  mohó  szél  messze  hord ! . . . 


LISZT  FERENCZHEZ. 

('857-) 

Kit  hord  örök  hír  s  diadal. 
Kiben  szivünk  ver  s  zeng  a  dal, 
Mit  idő  el  nem  öl : 
Honod,  mely  büszke  rád  s  szeret 
A  Hunyadiak,  Zrinyiek 
Hazája  —  üdvözöl ! 

Légy  büszke  rá,  és  ne  feledd : 
E  föld,  mely  szülte  bűszered. 
Hősök,  csodák  hona; 
E  népnek,  mely  hord  néma  bút. 
És  örömében  sirni  tud. 
Nincs  párja,  rokona. 

O  jer  közénk,  maradj  velünk, 
Kik  még  hiszünk,  még  szeretünk, 
Bár  reményünk  —  titok. 
Zengd  te  nekünk  a  csodadalt, 
Mit  nem  mondhatnak  el  szavak. 
Csak  sejtnek  miJjiók. ... 

Vagy  ám  ha  mégysz  —  hí  a  vi]ág  -  - 

Vidd  a  haza  határi n  át 

E  nép  hirét  tova ; 

A  nép,  melynek  dalaiban 

Nagy,  halhatatlan  búja  van. 

Nem  halhat  meg  soha! 


BERTÁNAK. 

Hova  menjek,  meneküljek? 
Hogy  ne  lássam  gyötrő  képed'  ? 
Hasztalan  futok,  kerüllek, 
Semmi  sem  bir  már  tevéled. 

Mint  az  égő  hadi  gálya 
Minél  jobban  siet  partra. 
Belsejét  emésztő  lángja 
Annál  inkább  terjed  rajta: 

Rajtam  sem  segit  már  többé 
A  ködös,  a  mesés  távol. 
Bübájod'  csak  ingerlőbbé 
Varázsolja  kaczér  fátyol. 

A  csodaszép  május  hóban, 
Mikor  a  zöld  erdőn  járok, 
Szemeiddel  hát  nem.  onnan 
Integetnek  gyöngyvirágok? 

Csak  rád  emlékeztet  a  nap  ; 
Es  az  éjben,  a  sötétben, 
Mikor  minden  mélyen  hallgat. 
Egyedül ...  ah  akkor  éppen ! 

—  Elmegyek  kétségbeesve 
Uram  bocsa!  szentegyházba, 
Percznyi  enyhülést  keresve ; 
Mind  hiába,  mind  hiába! 

Karcsú  márványoszlopokról 
Gondolatom  hozzád  téved, 
Álmodozva  karjaidról. 
Melyek  szintén  oly  fehérek, 

Oly  fehérek  s  éppen  oly  szép 
Gömbölyűek,  oly  kemények 
S  hidegek  is  szintazonkép . . . 
Tőlük  mégis  majd  elégek! 

Hogy  fohászaim  —  oh  botrány ! 
Vágyaimtól  meggyuladnak, 
S  a  pirongó  szobrok  arczán 
Lángnyelvükkel  csókolódnak. 

Mig  az  egyik  szent  kezében 
Korbács  lesz  az  olajágból, 

S  mint  béJpoklost  hevenyében 
Kikerget  a  szentegyházból . . . 

S  én  rohanva  lábaidnak 
Oltárához,  összeesten 
Ott  könyörgök,  esdek  —  ah  csak 
Ne  kaczagnál  oly  kegyetlen  ! . . . 

SZEMKÖZT. 

A  mélységes  mély  tengerek 
Örvénye  ugy  el  nem  ragad. 
Mint,  ha  szemedbe  mélyedek, 
Egy  szédületes  gondolat. 

Mért  üdvözíthetnél  te  mást, 
Akárkit,  csak  nem  engemet?! 
Keresem'  a  vigasztalást, 
S  ha  meglelem,  kétségbe  ejt. 

Vágyamnak,  melyet  érezek. 
Nagysága  ép  a  kárhozat. 
Éleszti  kis  szél  a  tüzet, 
De  már  a  nagy  eloltja  azt. 

Bár  szűm  sovárgja  untalan. 
De  mert  Istennek  lát  szemem. 
Hogy'  mondja  neked  ajakam  : 
Jövel,  égj,  kárhozz  el  velem?! 

Ha  birhatnám  szerelmedet! 
Tudod-e  már,  mi  volna  az  ? 

Hogy  ez  az  egy  mért  nem  lehet? 
Mert  képzelem  és  szent  igaz, 

Hogy  akkor  ott  megáll  a  nap, 
S  —  lélekzet  nélkül  —  a  világ ; 
Az  idő  még  egyet  sóhajt, 
Végsőt:  ((Eddig  volt,  nincs  tovább!: 


HA  SZÉPET  LÁTOK. 

Ha  szépet  látok  a  világon. 
Én  mindig  csak  rád  gondolok, 
És  rád  gondolva,  napvilágom! 
Egyszerre  szép  minden  dolog. 

A  vadon  erdő,  virágok,  fák. 
Magába  mind  üres  keret. 
Gyönyörűséges  tündérország, 
Ha  benne  látom  képedet. 

A  szép  tavasz,  a  tündöklő  nyár, 
A  fényes  ég,  mind  mennyi  kéj ! 
Hát  még  veled!  mikor,  sötét  bár. 
Ah,  kedvesebb  tán  még  az  éj ! 

És  nélküled,  árván,  magamban? 
Azok  az  égő  csillagok 
Megannyi  gyertyafény,  mely  búsan 
A  ravatal  körül  lobog . . . 

BOLDOG   SZERELEM. 

KcdYcsem,  gyönyörűségem. 
Könyörülj  már  rajtam,  kérlek  ; 
En  kimondhatatlanom,  hogy 
Nem  tudok  eltelni  véled! 

Nézlek,  bámullak,  csodállak ; 
Szemeim  kéjtelve  úsznak 
Bájaid  fényözönében, 
A  mig  végre  belefúlnak. 

Mert  hiszen  ki  tudna  nézni 
Hosszasan  a  fényes  napra? 
Megvakulok  igy  hát  én  is 
Egy  pár  perezre,  pillanatra. 

Szépségednek  örvényétől 
Elkapatva,  fuldokolva 
El-elmerülök,  azonban 
Fölvet  a  hab,  félig  halva. 

Azután  eszemre  térek. 
Az  hogy  elnyom  enyhe  álom. 
Haj  de  ott  is  megjelensz  te, 
S  nyugtom  abban  sem  találom. 

Fölébredve,  rád  pillantva. 
Bájaid  megint  gyötörnek  ; 
Alig  birom  már  a  terhét 
Ennyi  isteni  gyönyörnek. 

Mert,  én  édesem,  szerelmem, 
A  mi  sok,  az  mégis  csak  sok ; 
Ha  a  mennyország  szakad  rám. 
Az  alatt  én  leroskadok. 

Karjaid  közé  fonódom  . . . 
Arczodon  ég  a  hívó  pir; 
Fürtéi  dnek  denevére  ^ — 
Szivom  ajkad',  mint  a  vampir... 

És  ölellek,  és  csókollak, 
Besohajtlak,  belehellek ; 
S  nem  elég!  Ugyan  mondd,  édes. 
Hova  legyek  én  már  veled? 


PÁSZTOR-ÓRÁK. 

Már  igazán  dühbe  jövök 
Szépséges  kedvesem,  miattad. 
Hogy  kerek  ég  és  föld  között 
Nem  lelek  tárgyat  hasonlatnak. 

Hiába,  szó  ide  oda. 
Végtére  is  csak  azt  kell  látnom, 
Te  vagy  a  legnagyobb  csoda 
Ezen  a  szép  tündér-világon. 

Mint  igazi  mohamedán 
Próféta  szent  könyvéről  tartja : 
Te  vagy  előttem  a  Korán ; 
Minden  szépségnek  foglalatja. 

Mi  itt  körültünk  egyedü], 
Külön-külön,  megfoghatatian  : 
Mint  ellentét  mind  egyesül 
Benned,  csodálatos  összhangban. 

Szemedben,  mely  felém  ragyog. 
Együtt  van  éjfél  és  a  hő  dél. 
Szebb  vagy,  mint  mind  az  angyalok, 
És  csábitóbb  az  ördögöknél. 

A  vállad  oly  hideg,  fehér. 
Mint  a  szűz  hó  a  Kárpátokban. 
Es  mégis  gyújt,  ha  közel  ér, 
Perzsel,  mint  villám  olthatatlan.  . . 

Bájad  nem  ismer  éjt,  napot. 
Hatalma  nincs  rajtad  sötétnek. 
Sötétben  is .  . .  ah,  még  csak  ott  I 
Ügy  sütsz,  lobogsz,  hogy  majd  elégek. 

S  az  üdv  izzó  kohója,  hol 

A  csók  terem,  mi  bűvösb  annál  ? 

Az  tüzesebb,  mint  a  pokol, 

Es  édesebb  a  menyországnál .  . . ! 


IDYLL. 

Szobánkban  heverészve  pihenünk. 
Az  etikett  most  nem  parancs  nekünk. 
Künn  zúg  a  téli  szél  ;  magunk  vagyunk, 
S  ott  a  sarokban  egy  pár  czirmosunk. 

Egymással  ők  is  épen  játszanak. 
Nem  látnak  ők  se  most,  se  hallanak. 
Nézzük  csak,  mit  csinál  e  két  hamis. 
Vagy  nem  tanul-e  holtig  a  pap  is? 

Majd  szembe  áll,  hemperg,  majd  megszalad. 

Pofozkodik  a  hím  az  ágy  alatt. 

De  oly  hizelgőn,  kérőn,  kecsesen . . . 

—  Ha  mi  is  igy?  mit  gondolsz  kedvesem? 

Csak  nincs  is  édesb  lelki  élvezet. 
Mint  megfigyelni  a  természetet. 
Tanulni  tőle  filozófiát : 
Mienk,  mig  elfeledjük,  a  világ! 

Az  állatokban  is,  ha  nyár,  ha  tél. 
Hozzánk  az  Isten  példákkal  beszél. 
Gyönyörűen  dalol  a  csalogány, 
Azért  szeretni  nem  csak  ő  tud  ám. 

Szivünk  gyönyörre]  oly  teljes  tele. 
Hogy  szinte  elfáradtunk  már  bele. 
Mit  most  nekünk  a  más  Ízlése  itt? 
Kövessük,  a  mi  nekünk  jól  esik. 

Mi  mindent  nem  miveltem  már  veled! 
A  szemeimmel  majd  megettelek; 
Aztán  izenkint  harapdáltalak. 
És  rágicsáltam  a  kis  ujjadat. 

És  mégis  érzem,  ez  mind  nem  ^\tg\ 
Jó  volna  tán  egy  kis  keserűség? 

Jer  kis  boJondom,  jer  hamar,  te  kis 
CzJczus,  pofozzuk  egymást  el  mi  isi 

MÁKSZEMEK. 

1. 

Ez  a  világ,  e  földi  élet 

Mi  más  az  ifjúnak  s  a  vénnek ! 

Előbb  arany,  utóbb  csak  talmi, 

S  a  vége  az,  hogy  meg  kell  halni . . . 

11. 

Szomorú-vigság  földi  létünk! 
Csak  akkor  lettünk  boldogok, 
A  midőn  éppen  elvesztettünk 
Egy  földi  paradicsomot. 

111. 

Ledér  pillangó  a  betelt  vágy : 
Hálátlan  és  hamar  feled. 
Sokszor  tovább  emlékezik  rád. 
Ki  hőn  sovárgva  egyszer  meglát 
S  aztán  —  nem  is  szólhat  veled. 

IV. 

(Segítség.) 

Mit  a  szegénynek  a  dúsgazdagok 
Vetnek,  megirják  a  napi  lapok. 
Oszt  másnap  az  egészet  feledik. 
Mit  koldus  a  másik  koldusnak  ad, 
Isten  könyvébe  írva  a  falat, 
Es  ott  marad  a  —  végitéletig. 

Vajda  János  kisebb  költeményei.  lO 

MINDENT  ELFELEDTEM. 

(Y-  Georginának.) 

Ugy  tetszik,  mindent  elfeledtem. 
Mögöttem  minden  ellapult. 
Ha  visszanézek,  egy  kietlen 
Szomorú  sivatag  a  múlt. 

Csak  a  te  képed  él  még  benne 
Csodás,  ködös  távolba,  mint 
A  Saharában,  messze,  messze, 
A  még  kilátszó  piramíd. 

Mit  el  nem  ér  a  fáradt  vándor. 
De  képe  lelkén  megmarad 
Még  akkor  is,  ha  teste  már  por 
A  föveny  szemfödél  alatt... 

UTOLSÓ  DAL,  GINÁHOZ. 

Ha  eljövend  a  búcsu-óra. 
Ha  majd  e  szív  végsőt  dobog, 
A  perczben,  mely  létem  kioltja, 
Majd  akkor  is  rád  gondolok. 

És  jól  tudom,  előre  látom. 
Mi  bű,  öröm  van  itt  ezen 
S  az  ismeretlen  túlvilágon : 
Egyszerre  mind  átérezem. 

Eszembe  jut  majd  minden  átok, 
Mind,  a  mi  történt  s  a  mi  nem ; 
Mely  felgyújtotta  a  világot, 
Mást  üdvözitvén,  az  ((igenD. 

Mit  lelkem  eddig  félve  sejtett, 
Előttem  áll  a  nagy  titok. 
Hogy  csak  az  halt  meg,  a  mi  nem  lett, 
S  az  él  örökké,  a  mi  volt. 

És  nem  tudom,  mi  fáj  majd  jobban : 
Mi  itt  örökre  elveszett. 
Vagy  a  mi  él  a  múltban,  s  onnan 
Kivenni  többé  nem  lehet? 

A  gondolat,  hogy  e  mindenség 
Nem  lesz  se  több,  se  kevesebb, 
S  Isten  se  törli  azt  le  végkép. 
Mi  egyszer  itten  megesett . . . 

Vagy  hogy  nem  halt  meg  voltakép  itt 
Csak  az  a  perez,  mely  elrepült; 
A  bimbó,  mely  nekem  ki  nem  nyilt, 
A  vágy,  a  mely  nem  teljesült? 


A  FELED HETLENHÖZ. 

Vigasztalást  a  földön,  emberekben 
Nem  lelve,  már  az  éghöz  fordulok. 
Hiszen  ha  örökkévaló,  végetlen. 
Számomra  is  kell  lenni  írnak  ott. 

De  hol  van  az,  ki  belőled  kitörné 
Elmúlt  idő!  egy  órád',  minutád'? 
Meg  nem  történtté  tenné,  a  mi  történt? 
Mi  haszna  lenne  újjá  a  világ! 

Mit  ér  nekem  a  felséges  menyország 
Képzelhetetlen  örömeivel  ? 
Kétségbeejtő  örökkévalóság 
Emlékedet  nem  törülheti  el ! 

Az  angyalok  nem  tűrnének  meg  ottan, 
Ki  nem  találnám  ott  se  helyemet, 
Siratva  amaz  örömcsarnokokban 
Mi  ide  lenn  örökre  elveszett! 


VÉGTELENSÉG. 

Ha  járok  a  sírok  között, 
—  S  mikor  nem  ott  jár  a  halandó? 
Van-e  a  földön  talpalatnyi  tér. 
Hol  sirhalom  nem  domborult? 
Van-e  fűszál,  virág  a  réten. 
Mely  hulla  nem  volt  egykoron, 
S  ki  tudja  hányszor,  mily  alakban. 
Mily  szörnyű  lét  után? 
Mert  hát  mi  volna  itt  lehetlen 
Az  örökkétartó  időben? 

Örökké,  mindörökkön,  mindörökké! 
Mily  iszonyú,  rettentő  eszme! 
Igen,  ha  járok  a  sírok  között, 

E  feneketlen,  pokolfekete, 

Borzasztó  eszme  méJy  örvénye 

Szédíti  képzetem'. 

Kétségbe,  rémületbe  ejt. 

Valóba',  nem  az  elmúlás,  enyészet  — 

Az  örök  létnek  gondolatja  az, 

Mi  borzalommal  tölti  lelkem'  el . . . 

0  ember,  ember!  ki  szeretteid 
Emlékkövére,  temető-kapukra 
Aranybetükkel  írod  s  hirdeted 
Vigasztalásképen  :  ((Föltámadunk!)) 
A  melyre  azután,  hited  szerint 
Az  örökkévaló  élet  következik ; 
Ember,  boldogtalan  szegény  féreg  te, 
Meggondolád-e,  mit  jelent  e  szó, 
E  gondol atkisértet,  fogalomszörny: 
Örökkévalóság,  halhatatlanság? 
Meddig  hatoltál,  esve,  kelve  e 
Kétségbeejtő  eszme  gádorán, 
E  végtelen,  sötét,  vak  folyosón? 

Nem  gondolád-e  meg,  hogy  az  idő. 
Az  örökkétartó  idő  kohója 
Mindent  megolvaszt;  a  kínt,  a  gyönyört, 
A  mennyországot,  poklot  egyaránt? 
Hogy  ezeket  ugy  összekeveri, 
Ki -ki cseréli,  mint  álomtalan 
Játékos  a  kártyát,  melyet  kiosztott? 
Van-e  öröm,  gyönyör,  mit  az  idő 
línottá,  gyötrelemmé,  —  s  fájdalom, 

Mit  megszokottá,  kéjjé  nem  tehet, 

S  annál  eJőbb  pedig,  minél  nagyobb  az? 

Azt  a  vérforraló  gyönyört,  a  mely 
A  holt  anyagba  életet  leheli. 
Tedd  örökkévalóvá  s  ezredév 
—  Az  öröklét  egy  röpke  pillanatja  — 
Múlván,  talán  előbb  gyehennai 
Kiállhatatlan  kínná  változik. 

Igaz,  hogy  áll  ez  megfordítva  is. 
És  e  szerint  a  kín  is  megpihen. 
De  hajh!  minő  vigasztalás!  Megunni, 
Megszokni  a  pokol  tüzét!  A  kínt. 
Melyből  most,  ebben  a  kegyelmesen 
Mulandó  létben,  e  kivánatos 
Utóbbi  tünde  életváltozatban 
Egy  pillanatnyi  is  könyörülő 
Halált  hoz,  —  ezt  a  száraz  vén  dadát. 
Ki  mozdulatlan,  néma  és  sötét 
Sírbölcsejébe  rejt,  hol  egy  időre 
Elring  a  fájdalom,  elalszik  a 
Vergődő  öntudat  s  szünete  van 
A  kétségbeesésnek.  — 

Ugyan  úgy-e? 
Elring?  —  Vajon?  —  És  egy  időre  bár? 
Ki  mondja  ezt?  —  A  hitvallás,  a  vak, 
A  tudománynak,  e  világtalan 
Koldusnak,  a  ki  kéregetni 
jár  a  sirokhoz  és  be-bekiált; 
De  hasztalan!  nem  kap  sötét 

Űrökből  egy  szikrányi  fényt  soha. 
Hiába  járok  én  is  itt.  Hiába 
Bolyongok  éjjcl-nappaJ  hallgatózva, 
A  sír  füvére  hajtva  fejemet. 
Hiába  vájom  körmeimmel  a 
Penészes  hantokat,  virrasztom  a 
Boncztermek  büzhödő  halottjait, 
Vigyázva,  lesve  választ,  jeleket. 
Hogy  van-e  bennük  képzelem,  tudat...? 
Hallgatnak  vérfagyasztón. 

És  csak  egy 
Az,  a  mi  bizonyos,  kétségtelen, 
S  hajh!  ép  ez  egy,  a  mi  kétségbejt. 
Az,  hogy  vagyok,  leszek.  Nem  létezővé 
Immár  nem  válhatok  többé  soha. 
Történhetik  velem,  mit  agyvelőm 
Gondolni  képtelen;  lehet  belőlem 
Örök  zsidó,  Prométheusz,  pokol 
Tüzére,  miljom  esztendőkön  át 
Halálkinokra  ítélt  szenvedő. 
Csak  egy  dolog,  a  mi  bizonyos  itt: 
Hogy  többé  meg  nem  semmisülhetek. 
Örök  s  végetlen  e  habarcz  világ. 
Nem  veszhet  el  belőle  semmi  sem. 
Minden,  mi  megvan  :  megvolt  és  marad. 
Elváltozunk ;  forgunk,  keveredünk 
E  nagy  kazánban,  sülve  főve,  majd 
Láthatlan  légparányokká  oszolva; 
Rohanva  a  szelekkel,  megpihenve. 
Suttogva  búsan,  földieknek 
Megfejthetetlen  túlvilági  nyelven, 

Zokogva  rablétünk  panaszait, 
Hogy  lenni,  lenni  kell  szünetlen ; 
Hogy  nem  örök  a  sír,  nincs  benn  örök 
Nyugodalom;  nem  menhely  az,  csupán 
Szemfényvesztő  csalárd  sülyesztő 
A  világegyetemnek  szinpadán. 
Hogy  a  mi  itten  leltározva  van, 
E  lomkamara  lajstromábul  egy 
Láthatlan  porszemet  ki  nem  vakarhat. 
El  nem  sikkaszthat  maga  a  mindenség 
Mindenhatónak  vélt  leitárnoka. 
Mert  hát  a  végtelenség  itt  az  úr. 
Bár  önmagával  ő  is  tehetetlen. 
Hajh!  rettentő  nevét,  természetét 
Ha  akarná  sem  tagadhatja  meg... 
Igen,  igen,  nincs  másként,  nem  lehet. 
A  végtelenség  maga  itt  az  úr. 
Vagy  ám  ha  tetszik,  úr  a  végtelenség. 
És  eszerint  teremtés,  alkotás. 
Teremtő,  alkotó  nincs,  nem  lehet. 
Ha  volt  öröktől  fogva  e  világ, 
Azt  akkor  senki  nem  teremtheté. 
S  ha  volt  öröktől  fogva  önmagától, 
Örökké  tartónak  kell  lennie. 
Mint  semmisithetné  meg  önmagát? 
Mi  végtelen,  az  csonka  nem  lehet; 
Annak,  természeteskép,  vége  nincs. 
Sem  itt  sem  ott,  sem  hátul  sem  elől. 
Ha  végtelen  a  kezdet,  végtelennek 
Kell  lenni  a  következésnek  is. 

S  mi  nem  történhetik  meg  és  mi  nem 

Történhetett  meg  már  velem  ezen 

Neveket,  számokat,  ember  fogaJmat 

Kinevető,  e  kifejezhetetlen 

Időben?  Am  képzeljük  el  kitöltve 

Földünk  s  a  szélső  naprendszer  közét 

Esztendőszámok  millióival, 

Az  egyetem  szédítő  üreit 

Megannyi  miriád  évezredet 

Jelentő  összegekkel,  és  ugyan 

Hová  jutottunk  el...  mi  áll  előttünk? 

Az  örökkévalóság  összegének 

Egy  észrevétlenül  parányi ...  az  hogy 

Egyáltalán  mit  sem  jelentő  száma, 

A  melylyel  ama  kifejezhetetlen 

Összeg  se  több,  se  kevesebb . . . 

Irtóztató,  irtóztató! 

Mivé  leszünk,  hová  leszünk?  Mi  van 

A  koporsók,  a  sírok  fenekén? 

Nem  csal-e  a  halálnak  látszata; 

Nem  álnok  tettetés-e  a  merev 

Elettelenség?  Vájjon  a  halál 

Nem  oly  szünetidő-e,  mint  minőt 

A  vallató  biró  kínpadra  vont 

Vonagló  rabnak  ad,  hogy  újból 

Életre  hozza,  s  gyógy  kezel  téti, 

Jól  tartja,  hogy  kínképessé  tegye? 

Egy  ellenőrizetlen  kény  erő, 

A  mindenség  hatalmában  vagyunk. 

Tehetlen  birkák  a  vágóhidon. 

Kik  jótevő  kegynek  tekinthetik. 

Hogy  nem  tudják,  mi  végre  vannak  ott? 

Igen,  mi  végre,  mi  jogon  Jeszünk 
S  alkottatunk  megkérdezeti  énül? 

Mert  szép  e  földi  lét,  tagadhatatlan. 

Van  itten  szenvedés,  sok  itt  a  baj. 

De  mennyivel  több  a  bű  és  a  báj ! 

Tündérvilág  ez,  és  kivánatos 

E  siralomvölgy!  Vajh  ki  nem  maradna 

Itt  még  jóval  tovább?  Mily  iszonyú 

A  léttel  szemben  a  halál !  mi  szörnyű 

Az  arany  napvilágból  a  sötét,  szűk 

Féreghazába  szállni  le!  Ki  nem 

Ragaszkodik  e  léthöz  görcsösen, 

Habár  elaggott,  bár  szerencse  nem 

Mosolyg  reá,  mezitlábas,  szegény? 

A  mindenség  itt  összehalmozá 

Csecsebecséinek  szépét  javát; 

És  oly  rövidre  szabta  és  csalókán 

Hajszálra  függeszté  ajándokát, 

Hogy,  már  ha  egyszer  itt  vagyunk,  szeretnénk 

Tovább  maradni,  és  egyszerre  fáj  a 

Halál  és  öröklét  eszméje  is... 

És  a  midőn  átéltük  életünk 

Tündöklő  délszakát,  a  sirhoz  érve, 

Kétségbe,  őrületbe  ejtő  kinnal. 

Villámcsapásként  járja  át  velőnket 

A  gondolat,  hogy  mégis  jobb  leende: 

Nem  lenni,  nem  születni  sohasem! 

Vagy  hogy  ha  már  meglettünk,  itt  vagyunk : 

Elmúlni,  elenyészni  mindörökre. 

Mind,  mindörökre!...  Sirba  szállani, 

A  honnan  többé  nincs  föltámadás ; 

Hol  nincsen  érzés,  nincsen  gondolat 
És  öntudatra  ébredés  soha  — 
Soha,  soha! 

De  hát  mit  ér,  mi  haszna 
Kopognom  a  lehetlenség  konok 
Vaskapuján?  Mi  haszna  verdesem 
Fájó,  törékeny  fejem'  e  kemény, 
Áthatlan  óriás  aczéltömegbe  ? 
Szétzúzik  ottan  észr evét] énül, 
Mint  egy  galambtojás,  mit  a  magasból 
Ragadozó  vad  ejt  le  kősziklára. 
Hiába,  minden  lehetséges  itt,  csak 
Nem  lenni  nem  lehet.  Voltam,  vagyok 
Öröktől  fogva,  és  leszek,  parányi 
Porszem,  de  egykorú  magával  az 
Örök  idővel,  a  csodálatos, 
Megfoghatatlan  véghetetlenséggel. 
Hurczol,  ragad  magával  egyre,  lobogó 
Sörénynyel,  mint  az  elragadt  fiút 
Eszeveszett  vad  paripa,  szünetlen 
Világok  és  idők  tünedező 
Rengetegének  tüskén-bokrain. . . 
S  mert  útjának  határa  nincs  sehol. 
Nem  állapodhatik  meg,  nem  pihenhet, 
Nem  fáradhat,  nem  ülhet  el  soha. 
Mint  léglakó  parány . . . 

És  e  szerint 
A  sírhalom,  e  forgó  gömb  sömörje. 
Mely  itten  domborul,  meg  elsimul,  mint 
Egymást  űző,  egymásba  olvadó 


156  Tégves  költemények- 

Tünékeny  játszi  hab  az  oczeánon : 

E  sír  örökkévalósága  csak 

Fiókja  a  nagy  véghetetlenségnek ; 

Csak  felvonásköz  ama  nagyszerű 

Drámában,  meJynek  vége  nincs,  a  melynek 

Szerzője  ismeretlen,  és  a  kit 

Hiába  hívunk,  ő  meg  nem  jelen.., 

E  sírnak  éje  hát  csak  emberi 

Szűk  látkörű  szemünk  előtt  örök,  holott 

E  nagy  világon  semmi  sincs  örök. 

Csak  maga  az  egész,  az  egyetem. 

Az  idő  és  az  anyagmennyiség. 

Minden,  mi  ennek  része,  alakot  vált, 

Szerepet,  életet  cserél,  időben 

S  térben  kimért  létfordulójaként. . . 

Születnek,  halnak  csillagok,  napok, 

De  eltűnésük  még  nem  elmúlás, 

Csupán  az  anyag  s  alakváltozásnak 

Nagyobb  idő  s  térközre  mért  neme 

Annál,  melyet  saját  testünk  parányi 

Mindenségében  végbemenni  látunk... 

Igen  igen !  jó  jó !  tudom,  tudom . . . 
Ez  igy  van,  így  lehet;  de  hát  mit  ér? 
M.Í  mindezekben  a  megnyugtató? 
A  végtelenség  kinja  e  szerint 
Csak  az  egészé  volna  hát  csupán,  a 
Végösszegé,  a  mely  nem  változik. 
A  részlegek  számára  megnyilik 
A  síri  ágy  hosszan  pihentető. 
Létfeledő,  jótékony  éjszakája. 
De  hajhl  igen,  megnyílik,  az  való; 

És  hosszú  is  lesz  annak  éjjele; 

Több,  mint  elég,  hogy  benne  a  vonagló 

Kétségbeesés  kínos  görcseit 

Gyönyörré  változtassa  át  örök 

Egyformaság  unalma;  ki  ffelel. 

Ki  mondja  meg,  hogy  mi  történik  ott, 

Ama  sötét  üregben  azután 

Hogy  koporsónkra  hányják  a  göröngyöt 

S  magunkra  hagynak  onnan  távozó, 

Siránkozó  szeretteink?  Ki  mondja  meg 

Mi  van  a  sírban,  a  halál  után? 

A  sír  mélyébe  hasztalan  kiáJtasz ; 

Hiába  itt  minden  rimánkodás, 

Sirás-rivás  és  fogcsikorgatás  . . .  e 

Gyógyíthatatlan  siketnéma  hallgat. 

A  tudomány  tántorgva,  szédelegve 

Tapogatózik  ez  örök  sötétben. 

Olthatlan  szomja  kutatásra  készti 

A  világrend  még  föl  nem  fedezett 

Nagy  titkainak  hegygerinczein ; 

A/lig  végre  ismeretvágy,  mint  merész 

Szirtkalauz  fölviszi  őt  oda, 

A  végtelenség  örvényszélire, 

A  honnan  aztán  azon  az  utón. 

Melyen  fölért,  nem  térhet  vissza  már... 

És  ekkor  aztán  martaléka  lesz 

A  kétségbeesésnek,  és  csupán  csak 

Egy  menedéke,  visszautja  van: 

Ha  megragadja  azt  a  kötelet, 

A  melylyel  a  vakhit  kínálja  meg, 

És  leereszkedik  rajt  a  sötéten 

Tátongó  mély  örvény  fölött,  a  szűk 
De  biztos,  csendes  völgybe,  honnan  a 
Magas  égboltra  van  csupán  kilátás, 
A  melynek  aztán  nem  kutatja  többé, 
Csupán  imádja  titkait,  belátva,  hogy 
Korláttalan  hatalmak  a  tehetlen 
Lényektől,  kik  még  el  sem  érhetik. 
Föl  sem  foghatják  őket,  egyedül 
Föltétlen  megadást  fogadnak  el. 
Hisz  és  remél  tehát  föltétlenül. 
Megnyugszik  és  ugyanazon  kötélen 
Ereszkedik  le  boldog  áhitattal 
Sírjába,  melynek  éjjele  előbb 
Kétségbeejté  a  kételkedőt. 

Hajh,  hát  igen,  nincs  visszavezető 
Ösvény  egyéb  számomra  sem,  sehol  I 
Haszontalan  és  hiábavaló 
Minden  halandó  emberi  törekvés : 
Bevenni  ama  titkok  várait, 
A  melyek  kapuin  kétségbeesés. 
Halál  és  őrület  vad  szörnyei 
Riasztják  vissza  véges  emberi 
Elbizakodott  képzelem  merész. 
Öngyilkos  rohanásait . . . 

El,  vissza  innen,  e  rémületes 
Szédítő  meredélynek  pereméről  I 
Inogni  érzem  a  talajt,  —  megindul 
A  föld  alattam;  forog  a  világ; 
Szakadozik  az  égboJt,  hullanak 
És  lenn  a  mélységben  tündöklenek 

A  csillagok  és  integetnek 
Fenyegetői  eg  :  ember,  ember, 
Ki  ide  tévédéi,  ragadd  kezedbe 
A  hit  koporsókötelét  szilárdul, 
S  el  ne  bocsásd  többé  soha! 


A  KÁRHOZAT  HELYÉN. 

Ez  a  terem,  a  melyben  történt. 
Mondják,  beszélik  a  falak. 
Látom  forogni  a  vad  örvényt, 
Mely  el  merített,  fény  alak! 
A  teremtésnek  delelőjén 
Itt  született  a  pillanat, 
A  mely  után  visszafelé  mén 
A  lét,  s  hasonlót  már  nem  ad. 

S  hajh!  mielőtt  aláhaladna 
—  Hol  majd  a  zűrbe  nyugoszik  — 
Az  örökkévalóság  napja 
Mintha  megállott  volna  itt : 
E  perczet  élem  szakadatlan ; 
Agyamban  ez  a  jelenet 
Kering  szünetlen,  változatlan, 
Mint  befagyott  emlékezet. 

Itt,  eme  függöny  éjjelében. 
Mint  egy-egy  villogó  gyilok. 
Röpködnek,  fuldokolva  kéjben. 
Tüzet  lehellő  sóhajok. 

Megél evenül  tőlük  itten 
S  remeg  minden  bútordarab ; 
Árulkodik,  suttog  szememben, 
Hátam  mögött  föl-fölkaczag : 

«Hogy  gyaláz atfolt  ég  a  napban, 
Virágkehelyben  ronda  pók. 
Nincs  szemérem  a  csillagokban, 
Zsibáru  lett  a  szűzi  csók. 
Hogy  koldussá  szegényült  a  lét; 
Leélte  tündöklő  nyarát. 
Üres  a  végetlen  mindenség. 
Ki  van  rabolva  a  világ  b 

—  Ah,  úgy  van  úgy,  itten  veszett  cl 
A  második  paradicsom. 
Szép  Éva,  téged  csábitott  el 
Ott  egy  kigyó,  itt  egy  majom. 
Igen  bizony,  hitvány  majom  volt; 
God  daml  vörös  frakkot  viselt. 
Chic-kel  kötött  nyakára  csokrot, 
S  ezzel  'Waterloot  nyert  e  helyt. 

Ugy  kell  neked,  szivem !  mit  fellengsz  ? 

Ez  itten  a  világfolyás. 

A  fellegekben  a  mig  jársz  kelsz, 

A  virágot  letépi  más. 

Mért  nem  tanultál  Jupitertől  ? 

Elég  fényes  példát  adott: 

Ismerve  Európát,  cselből 

Előbb  ökörré  változott. 

A  VAÁLI  ERDŐBEN. 

Odabenn  a  mély  vadonban, 
A  csaJános  iharosban, 
Félrecső  völgy  ölében. 
Sűrű  árnyak  enyhelyében ; 

Oh  milyen  jó  volna  ottan, 
Abban  a  kis  házikóban. 
Élni,  éldegélni  szépen, 
Békességben,  csöndességben  I . 

Nem  törődni  a  világgal, 
A  világ  ezer  bajával. 
Meggondolni  háboritlan, 
A  mi  immár  közelebb  van . . . 

Illatos  hegy  oldalában, 
A  tavaszi  napsugárban, 
Nézni  illanó  felhőkbe. 
Múlt  időkbe,  jövendőkbe. . . 

És  azután,  utóvégre. 
Észrevétlenül,  megérve, 
Lehullani  önmagától 
A  kiszáradt  életfáról . . . 

S  ismeretlen  sírgödörbe' 
ElaJunnJ  mindörökre . . . 
S  ott  egyebet  mit  se  tenni, 
Csak  pihenni,  csak  pihenni . . . 

Vajda  János   kisebb  költeményei. 

A  NYUGTALAN  ZARÁNDOK. 

Amoda  a  kék  hegyekbe' 

—  Utasok  mondják  remegve  — 

Kerülve  embert,  világot, 

Él  egy  nyugtalan  zarándok. 

Mintha  félne  önmagától. 
Futna  ki  e  nagy  világból, 
Míg  lerogy  kétségb'esetten  : 
((Oh  hogy  vagyok,  oh  hogy  lettem !» 

Meredek  szirt  hasadéka 
Sírja  inkább,  mint  hajléka. 
Ott  beszélget  rémes  éjjel 
Egy  kiásott  halálfejjel. 

Kopogatja,  kérdezgeti, 
Esdekelve  térden  neki. 
Rá-ráhajol  és  hallgatja: 
Nincs-e  vájjon  ((gondolatja?)) 

Egyetlen  bútora,  olcsó 
Agya  egy  fenyőkoporsó. 
Belefekszik  szemlehunyva, 
Födelét  magára  vonva. 

Ki-kifut  a  temetőbe. 
Bekiált  a  sirgödörbe. 
<r Sötét  ür,  van-é  hatalmad  : 
Adni  örök  nyugodalmat  ?Ií) 

Éji  szellő  ké]  zokogva. 
(íEz  az  idő  monoJógja, 
Mit  sug  a  virág  füJébe? 
Van-c  neki,  van-e  végei 

Mennyi  bolygó  egy  rakáson! 
Örökké  forog  a  nyárson? 
Rajta  ember,  állat,  féreg, 
Meghal-e  vagy  újra  éled?j) 

—  Pajkos  gyermekhad,  nyomába, 
Nevet  halk,  szelid  szavába: 
((Őrizkedjetek  betűktől ; 
Gyilkol  ez,  hajh!  és  még  sem  öl.)) 

Az  öregek  félnek  tőle. 
Messze  térnek  ki  z\6\zy 
Mély  fohászszal  :  (dgy  jár  itten, 
Ki  nem  hisz  a  jó  Istenben.)) 

Oh  mi  bántja,  háborgatja. 

Mi  lehet  a  ((gondolatja?)) 

Ismeretlen  sírja  halma 

Vajh  —  ha  tudja  —  nyugosztalja! 


VÉGE  VAN... 

Vége  van,  mindennek  vége. 
Oh  lelkem  gyönyörűsége. 
Boldogságom  menedéke. 
Szülőföldem  szép  vidéke  — 

Szép  fiatal  sűrű  erdő, 

llJatot,  bübájt  Jehellő, 

Tündérek,  csodák  tanyája, 

■ —  Oh  hogy'  bánt  most  a  pompája! 

Egykor  itten,  reges  régen. 
Hogy'  örültem,  hogy*  reméltem! 
Gyöngy  a  fűben,  lomb  az  ágon. 
Csupa  öröm  a  világon. 

Most  is  úgy  van,  minden  úgy  van, 
A  hogy'  akkor,  változatlan. 
Csak  az  kgon  a  madár  szól 
Elveszett  tündérországról ! . . . 

Nem  is  arról,  a  mi  megvolt; 
Az  egészen  többé  nem  holt. 
Szeget  vert  a  múlt  időbe, 
Él  az  ottan  mindörökre. . . 

Ifju  erdő,  arany  keret. 
Benne  édes  emlék  helyett 
Kisértetek,  hazajárók. 
Soha  el  nem  ért  ábrándok : 

Álmaikban  meggyilkoltak. 
Le  nem  zárt  szemű  halottak. 
Elszalasztott  óra  üdvét 
Meg  nem  hozza  egy  öröklét! 

Vége  van,  mindennek  vége. 
Be  oda  a  sűrűségbe  — 

Leborulva,  elfeledten 
Megsiratni,  hogy  sz üJ ettem  ! 

ŐSZI  TÁJÉK. 

Az  égen  a  felhő  egymást  üzi  hajtja. 
Suhogva  a  parton  hajlong  a  sikár. 
Csóválja  fejét  a  hegyéi en  a  makkfa : 
Hogy  oda  megint  az  örömteli  nyár! 
Gyülemlik  a  holló,  varjú  kavarogva. 
A  czinege  fázik  a  tüskebokorba'. 
A  kerti  haraszton  zokogja  a  szél  : 
Elhervad  a  rózsa,  lehull  a  ]z\é]. 

Elhervad  a  rózsa,  lehull  a  levél ! 
Ezért  születünk  hát,  ez  az  életi  czél  ? 
Csak  eddig  a  pálya,  semmit  se  tovább. 
Vagy  itten  az  ember  csak  öltözik  át? 
Mi  itten  örök:  a  halál-e,  vagy  a  lét? 
Hol  itten  a  kezdet,  hol,  és  van-e  vég? 
Mi  itt  a  csalódás,  hol  itten  az  álom, 
Vajh  innen-e,  awagy  túl  a  határon? 

Az  igen  a  felhő  egymást  üzi  hajtja. 
Bujdosni  a  tarlón  indul  a  katáng. 
Elnémul  az  erdő,  elszállt  a  galambja. 
Siránkozik  a  falubéli  harang. 
Mezőkön  az  árnyék,  tengereken  hab 
Múlik,  születik,  mint  mára  a  holnap. 
A  szcmfödelet  rángatja  hideg  szél : 
Elhervad  a  rózsa,  lehull  a  levél. 

Elhervad  a  rózsa,  lehuJl  a  Jevél ! 
Hiába  hisz  ember,  hiába  remél? 
Hát  semmi,  de  semmi,  a  mi  vigasztal. 
Ott  túl  amaz  árkon  újra,  tavaszszal  ? 
Ereszkedik  a  ravatal  a  gödörbe. 
Dörögnek  a  hantok :  örökre,  örökre. 
A  sírra  borul  le  hű  szerető  : 
Semmit  soha  vissza  a  temető?! 

Az  égen  a  felhő  egymást  üzi-hajtja. 
Lemegy  a  nap.  A  nyáj  hazatér. 
Távolba  vesz  el  halk,  méla  kolompja. 
Kiált  a  kuvik,  száll  a  denevér. 
Sirhalmot  ölelve  az  anya  zokog. 
—  Majd  kigyúl  a  csillag,  kisüt  a  hold. 
S  ott  fenn  a  keresztfán  suttogja  a  szél 
Kinyílik  a  rózsa,  kihajt  a  levél ! 

A  VÁROSLIGETBEN. 

Ha  a  városligetben  járok, 
S  az  ég  derült,  a  nap  ragyog. 
Oly  szépnek  látom  a  világot! 
Oly  boldog,  oly  vidám  vagyok. 

Mint  hánytvetett  hajós  a  révben, 
A  gyermek  anyja  kebelén. 
Sebzett  vad  a  tó  gyógyvizében : 
Magamat  itt  ugy  érzem  én. 

Itthon  vagyok;  ez  az  én  fészkem. 
Füpamlagomra  heverek. 

Olyan  vagyok,  (és  voltaképen 
Ki  boldogabb?)  mint  a  gyerek. 

Egyszerrc  örülök  a  létnek. 
És  szinte  nem  fogy  a  csodám  : 
Hogy'  is  láthattam  oly  sötétnek? 
S  magamba  gondolom,  no  lám. 

Van,  van  igazság  mégis  itten ! 
A  földi  sors  mértéke  jó. 
Bár  neked  itten  semmid  sincsen 
Mindabból,  a  mi  elmúló ; 

Sajátod  e  véges  határban 
Nincs  egy  arasznyi  földdarab  : 
A  mindenség  közbirtokában 
Mégis  te  vagy  leggazdagabb. 

Tán  a  vagyontul  függ  itt  minden, 
Hogy  a  mivel  birsz,  mennyit  ér? 
A  telekkönyv  itt  sziveinkben; 
A  fő,  hogy  abba  mennyi  tér? 

Mi  haszna  süt  a  nap  a  tóba. 
Ha  ronda,  sáros  a  szine? 
Mit  ér  a  vaknak  a  szinpompa. 
Süketnek  összhang,  dal,  zene? 

Minek  neked  parányi  részlet, 
Ha  tied  az  egész  világ? 
Téged,  felséges  szép  természet. 
Oly  dicsőnek,  mint  én,  ki  lát? 

E  tiszta  szJY  kristálytükrében 
Te  örömest  nézed  magad. 
Gyönyörködő!,  hogy  olyan  épen, 
Oly  hűn,  a  mint  vagy,  visszaad. 

Nem,  többé  nem  panaszkodom  rád. 
Hogy  mért  nevelted  fiadat 
Olyan  hasonlatosnak  hozzád. 
Oly  nyilt,  igaznak,  mint  magad. 

Az  élet  álnok  versenyében 
Volt  e  miatt  sok,  sok  bajom. 
De  megvan  érte,  látom,  érzem, 
A  mérhetetlen  jutalom. 

Mi  egymásé  vagyunk.  Egymásban 
Elünk,  találjuk  örömünk'. 
Ismerjük  egymást;,  fény-  s  homályban 
Találkozunk,  ölelkezünk. 

Itt  van  egészen  —  a  szememben 
Megannyi  gyémánt  harmatod. 
Aranyhajával  itt  szivemben 
Fürdik,  szűz  meztelen,  napod! 

Legdrágább  kincseid'  kínálod. 
Szemérmes  kebled'  fölnyitod ; 
Elrejtett  bájaid'  föltárod. 
Nincs  köztünk  semmi  fesz,  titok. 

Mi  értjük  egymást;  ez  az  erdő 
Az  én  királyi  palotám ; 

E  mennyezetes  mohos  csertő 
Trón,  bölcső,  páholy,  nyoszolyám. 

Virág  —  illati  eh  ell  étével, 
Fényével  a  meleg  sugár, 
Köszöngető  lomb  néma  jellel, 
Édes  bús  dallal  a  madár; 

Ölelgetésében  a  pázsit, 
Pillangó  játszi  röptiben, 
A  szél,  mely  fürteim  közt  játszik, 
Csókjaiban  beszél  velem. 

A  nyári  égbolt  arénája 
Vándor-szinész  felhőivel, 
Az  üstökös  lovar  pályája 
Tündéri  színműt  játsznak  el . . . 

—  Így  mulatunk,  igy  édelgünk  mi 
Ketten,  magunkban,  egyedül ; 
Vigyázva,  hogy  ne  lásson  senki, 
És  a  mulatság  sikerül. 

Mert  persze,  persze  a  ligetbe 
Én  rendesen  korán  megyek; 
Mikor  még  nincs  megfertőztetve ; 
Nem  járnak  ott  még  —   emberek . . . 

HAJON. 

UJök  a  hajófödélen. 
Száll  a  füst,  zug  a  kerék. 
Haladunk  vígan,  serényen. 
Fut  mögöttem  a  vidék. 

Ringatózom  e  csalképen 
A  keringő  táj  felett. 
Hogy'  sietnek  szembe  vélem, 
S  tűnnek  el  fák,  ligetek. 

így  foly  egybe  múlt,  jövendő; 
És  a  lelkem  révedez : 
Idő,  idő,  örök  idő  — 
Nem-e  a  te  képed  ez? 

Hátha  nem  is  az  idő  múl, 
Ez  csak  ugy  tetszik  nekünk. 
Örök  a  lét  innen  és  túl  ; 
Elmúló  csak  életünk. 

Hátha  csak  látásunk  téved? 
Az  idő  áll,  mint  a  nap, 
S  csak  a  hátán  bolyg  az  élet, 
Fölszinén  a  sugarak? 

Hátha  az  a  mulandóság. 
Mit  mi  annak  képzelünk, 
A  valódi  állandóság? 
S  csak  a  lét  játszik  velünk? 

Hátha  ugy  van,  hátha  ugy  van 
Az  idő  is,  mint  a  part. 
Változik,  de  mozdulatlan  . . . 
Mi  megyünk  csak,  ő  marad?.. 


ARABELLA. 

Mert  lelkem  oly  tükör,  a  melyben 
Legszebbnek  látod  magadat ; 
Gyönyörködöl  az  istenképben. 
Minőnek  szerelmem  mutat ; 
Mert  szép  vagy  ott,  mint  a  dicsőség, 
Hódító,  mint  a  diadal ; 
Tekintetedben  angyalfönség, 
Mitől  imává  lesz  a  dal  : 

Ezért  lejársz  hozzám  az  égből, 

Hogy  ez  arany  vissz-sugarak 

Rád  özönölve  a  lelkemből 

Füröszszék  hiúságodat. 

Oh  hát  e  kölcsönös  fényesség 

Legyen  választó  átok  itt, 

Mely  arczodon  s  szivem  mélyén  ég. 

Engem  megöl,  téged  vakít? 

Hát  csak  bútor,  bár  kedves,  drága, 
Tükröd  maradjak  én  neked. 
Kit  soha,  bármi  hőn  sovárgja. 
Félvén,  nem  ér  lehelleted? 

Hát  lelkem  fénye,  tisztasága 
Legyen  számomra  kárhozat, 
S  ki  Isten- voltodat  nem  látja. 
Szerelmedet  majd  annak  add? 

Ez  hát  a  rend  a  mindenségben! 
Te  is  olyan  vagy,  mint  a  nap, 
Tündöklő  a  végetlenségben. 
Melytől  minden  fényt  visszakap; 
De  kebléhöz  nem  fér,  csak  az,  ki 
Reá  homályt  vet,  léha  folt; 
Mig  hátul  a  föld  megkeríti. 
Arczára  csúsz  a  satnya  hold?! 


CSILLAGOK. 

Ha  illatos,  ábrándos  éjen 
Elnézem  a  sok  csillagot; 
Merengve  a  végetlenségen, 
Elgondolom,  döbbenve  érzem. 
Mi  semmiség,  parány  vagyok! 

E  ragyogó  napok  fényteste 
Mily  óriási,  szertelen. 
Nagyságuk  titkait  keresve, 
Hogy'  rémül  el  kétségbeesve 
A  legmerészebb  képzelem! 

Csigává  törpülök  ijedten; 
Féreggé  őri  a  gondolat: 
Mi  ez  a  lét,  mi  maga  itten 

E  vergődő  rabképzeletben 
Az  örökJét —  egy  pilJanat? 

Ti  ott  a  fölséges  égbolton 

TündökJő  fényes  csillagok, 

Nagyok,  dicsők!...  de  én  azt  mondom. 

Az  én  szerelmes  kis  galambom 

Szemében  szebb,  jobb  fény  ragyog. 

Oh! . . .  mikor  én  azokba  nézek, 
Hogy'  éledek,  hogy'  áradok! 
Egyszerre  nőni  kezd  a  féreg; 
Azt  gondolom,  az  égig  érek, 
S  uram  bocsa !  —  isten  vagyok ! 

Enyim  e  szép  világ,  mely  itten 
Én  értem,  kedvemért  forog. 
Én  vagyok  itt  czél,  központ,  minden; 
A  nap,  hold,  a  tejút,  körültem 
Csak  eszköz,  ékszer,  bútorok . . . 

...  Ti  csillagok  a  magas  égbe' 
Elbújhattok  mind,  bújjatok! 
Isten  jósága,  bölcsesége 
Az  én  galambom  szép  szemébe' 
—  Higyjétek  el,  —  ott  legnagyobb  ! 

A  BIKOLl   FÁK  ALATT. 

Akármikor,  ha  reggeJ,  este, 
Maraszt,  vonz  engem  a  vadon. 
Rejtelmes  sugdosásit  lesve, 
Hő  áhítatta]  hallgatom. 

Sok  kérdésemre  mélyen  hallgat; 
De  a  mit  mond,  az  mind  igaz. 
(Hazudni,  csalni,  szabadalmad 
Csupán  neked  van,  emberarcz!) 

Még  akkor  is,  sőt  legfőképen. 
Ha  rekkenő  a  nyári  dél, 
Almában,  önfeledve,  épen 
Legmélyebb  titkokat  beszél. 

E  szentegyházi  néma  csöndben 
Neszt  hallva  a  falevelén. 
Azt  gondolom,  no  most  előttem 
Az  Isten  egybe  meg  jelen. 

Bár  hasztalan,  mert  csak  alkatja 
Egyetemében  létez  ő. 
Szárnyfal  mögött  van,  nem  mutatja 
Soha  magát  a  rendező. 

Sőt  halhatatlan  költeménye, 
E  mérheti en  világ  nekünk 
Örök  talány;  főeszméjébe 
Nem  hat  rövid  tekintetünk. 

Miért  vagyunk,  mi  és  e  minden? 
Hogy'  véghetetlen,  ha  egész? 
És  ha  egész,  hogy'  véghetetlen? 
Soha  nem  érti  földi  ész. 

Az  ember  e  világra  mért  jött? 
Mért  tűn  el  oly  hamar,  hova? 
Mi  itten  a  kétségbeejtőbb  : 
Az  örök-e  vagy  a  soha? 

Elnézek  e  tündökJő  tájon. 
Mi  szép  világ,  arany  világ ! 
És  kérdezem  magamba  fájón : 
Mért  nem  maradni  itt  tovább  ? 

És  felel  a  hegy  oldalából 
Lezuhanó  vidám  patak : 
El  múl -e  testem  e  világból, 
Mert  az  Oczeánba  szakad? 

A  lángoló  nap  elhunyása 
Ott  ama  kék  hegyek  mögött 
Csak  földiségünk  csalódása. 
Rész  változik;  a  mind:  örök. 

Csak  mi  maradunk  a  sötétben, 
Mig  itt  vagyunk,  életrabok ; 
Velünk,  amott  a  mindenségben, 
A  nap  örökké  ég,  ragyog. 

. . .  De  majd  a  szélben,  mely  a  gallyon 
Suttogva  röpkéd  szanaszét, 

A  bús  idő  fohászát  hallom. 
Hogy  miért  nincs  számára  vég? 

Orökzsidó-szakálJát  rázza 
Ott  a  sikáros  part  fölött: 
«Az  egyetemnek  tárházába' 
Nincs  rém,  csak  ez  a  szó:  örök!)) 

És  száll  a  holló  éj  a  fákra; 
Holdfényben  zörren  a  haraszt; 
Lelkemre  gyötrő  kétely  árnya: 
Honnan  meritsem  a  vigaszt? 

Egyszerre  mintha  feneketlen 
Örvényed'  látnám :  végtelen. 
Leborulok  kétségbesetten, 
Szivem  szorul,  szédül  fejem. 

Majd  mintha  gyóntató  oltárnál, 
Csak  hallok  még  egy  gyönge  neszt : 
((Erről,  fiam,  ne  gondolkozzál ; 
Jobb  lesz  neked  nem  tudni  eztb 

A  SZOMORÚ   SZERZETES. 

(Lenau  után.) 

Svéd  földön  áll  egy  ó  torony, 

Kesely  bagoly  szállója; 

Eső,  vihar  játékszere 

Jó  három  száz  év  óta. 

Az  emberek,  kik  egykor  benne  laktak, 

Örömmel,  fájdalommal  —  oda  vannak. 

Záporban  egy  lovag  közéig, 

Sarkantyút  ad  lovának. 

Merengés  közt  eltévedett, 

Jöttén  az  est  homálynak. 

A  szélviharban  ordítozva  reszket 

A  rengeteg,  mint  megkorbácsolt  gyermek. 

Elhíresztelt  volt  a  torony, 

Hogy  fényvilágban,  éjjel. 

Egy  csuklyás  szellem  jár  oda 

Oly  bánatos  bús  képpel, 

Hogy  a  ki  egyszer  a  szemébe  nézett. 

Bú  szállja  meg  —  s  nem  kell  neki  az  élet. 

Megy  iszony  nélkül  a  lovag, 

S  a  toronyboltozatban 

Beállított  lovához  igy 

Szól  könnyeden,  vidáman : 

((Nos  ugy-e  jobb  itt  —  jöjjön  bár  kisértet. 

Mint  oda  künn  kiállni  a  szélvésznek?!) 

Az  ázott  nyerget,  zabolát 

A  lovon  megereszti  ; 

A  zord  helyen  köpenyegét 

A  földre  leteríti. 

S  még  áldást  mond  porára  a  kezeknek. 

Kik  ily  erős  egy  tornyot  építettek. 

És  a  mint  szenderg,  álmodik. 
Az  éjfél  idejében 
Horkol,  kapál  ijedt  lova, 

Vajda    János    kisebb   költeményei.  la 

A  torony  boltja  fényben. 

Villog  a  fal,  mikcntha  égni  látnád. 

A  lovag  szedi  össze  bátorságát. 

Kitágult  orral  hortyog  az 

Ijedt  mén  és  vicsorgat. 

És  nézi  a  kisértetet. 

Hosszú  sörénye  borzad. 

S  a  mint  a  lelket  a  lovag  meglátja. 

Szokás  szerint  körösztöt  vet  magára. 

Elébe  állt  a  szerzetes 
Panasztelt,  rémes  halkan, 
Némán  sírt  arczán  egy  világ, 
Oly  búsan  —  o  mi  búsan  I 
A  lovag  nézi  mereven  e  képet, 
És  szive  gyengül,  érezőn  részvétet. 

Nagy,  titkos  fájdalom,  mitől 

Átborzad  a  természet; 

Mit  sejt  egy  vérző  sziv,  a  kit 

Kétségbeesés  kerget. 

De  el  nem  ér :  e  fájdalom  jelen  meg 

Szemében  a  szomorú  szerzetesnek. 

<tOh  mondd,  mi  bánt?  mi  lehet  az. 

Mi  olyan  mélyen  hat  rád?3) 

Lecsüggő  fejjel  a  barát 

Megnyitja  halvány  ajkát. 

Hogy  szörnyűséget  mondjon  el  —  az  utas 

Rémülten  rákiállt:  oh  hallgass,  hallgass! 

—  Eltűnt  a  szerzetes,  virad. 

Tovább  haJad  a  vándor. 

De  többé  egy  hangot  sem  ad, 

Elmélkedik  haJáJról . . . 

A  paripának  sem  keJI  többé  abrak ; 

A  Jónak  vége,  vége  a  lovagnak. 

S  midőn  a  nap  nyugvóra  száJJ, 

Sziveik  elfogódnak. 

Minden  bokorból  a  barát 

]nt,  levelek  zokognak . . . 

Merő  sebet  lát,  jajszót  hall  a  Mghz . 

—  A  ló  betántorg  a  tenger  vizébe . . 


A  VÉN  MOSÓNŐ. 

(Chamisso   után.j 

Nézzétek  ott  a  munka  mellett 
Ama  fehér  hajú  anyót. 
A  mosónők  közt  legerősebb 
És  hetven  éves  már  az  ott. 
Ilyen  keserves  veritékkeJ 
Kereste  mindig  kenyerét, 
Betöltve  a  kört  hű  iparral. 
Mit  Isten  számára  kimért. 

Mint  ifjú  ő  is  szeretett  és 
Remélt,  aztán  férjhez  mcne. 
Viselte  női  sorsa  terhét 
Gondokkal,  bajokkal  tele. 

Férjének  három  magzatot  szült. 
Ápolta  híven  betegét. 
És  eltemette  tisztességgel. 
És  tovább  hitt,  tovább  remélt. 

Aztán  nevelte  a  fiúkat; 
Jó  kedvvel  tette  ezt  nagyon. 
Becsületben  és  fegyelemben ; 
Örökségük  rend,  szorgalom. 
Aztán  megáldva  elbocsájtá, 
Hogy  kenyeret  keressenek. 
Így  agg  korára  egyedül  lőn. 
Csupán  jó  kedvét  tartva  meg. 

Gondos  takargató  volt;  lent  vett, 
S  átvirrasztván  sok  éjszakát, 
A  lent  finom  fonállá  fonta, 
Ugy  a  takácsnak  adta  át. 
Megszőtte  az  vászonnak,  ő  meg 
Forgatva  tűjét,  ollaját. 
Megvarrta  szépen  önkezével 
A  tisztes  koporsóruhát! 

Ezt  a  ruhát  nagy  becsben  tartja. 
Szekrényében,  első  helyen. 
Ez  első  és  utolsó  kincse, 
Egyetlen  éke  ide  lenn. 
Felölti  minden  ünnep  reggel, 
Ebben  hallgatja  a  misét. 
Azután  újra  beakasztja. . . 
Hogy  benne  majdan  kivigyék. 


Vegyes  költemények- 

Oh! . .  .  vajha  éltem  alkonyáig, 
Miként  e  tisztes  agg  anya, 
Megtegyem  azt,  mit  tennem  kellend, 
Mi  tisztem  és  gondom  vaJa. 
Vajh  annyi  kedvvel  üritném  ki 
Mint  ő,  az  élet  poharát, 
S  nézhetném  egykedvűn,  miként  6, 
Előre  a  halottruhát! 


AZ  APAGYILKOS. 

'Hugó  Viktor  után.) 

Egyszer  éjjel,  mikor  a  sötét  ég  aJatt 

Édes  álom  minden  szemet  lezár,  altat; 

Midőn  tanuja  csak  a  nagy,  a  vak  éj  volt, 

Kanut,  a  mint  látja  alvó  apját,  Szvénót, 

A  tehetlen  aggot,  őrök,  ebek  nélkül, 

Megöl é :  ccHisz  (úgymond)  ő  mit  se  tud  errüJ.D 

Aztán  nagy  király  lett. 

Harczolt,  mindig  győzve; 
Végig  a  szerencse  lett  hű  követője. 
A  diadalbabért  kéveszám  aratta, 
S  ha  magát  a  vének  gyűlésén  mutatta, 
A  legzordonabb  arcz  kiderült,  sugárza. 
ós  erény,  bölcs  törvény  volt  hódító  láncza. 
Húsz  szigetet,  s  Fiont,  Arnhut,  Folstert,  Monát 
Megvevén,  ezekkel  nagyobbitá  hónát. 

Hűbéri  kövekből  állitott  dicső  trónt. 
Legyőzött  szászt,  piktet,  vandalt,  a  mennyi  volt, 

Le  a  czeJtát,  poroszt  és  vonagló  szlávot, 

Erdőkben  üvöltő  sok  vad  lakosságot. 

Babonás  iszonyt  és  rúnákat  kiírta ; 

A  nagy  Caesarról  csak  (cmi  ketten))  úgy  szóla. 

Szerte  áradt  a  fény  sarki  forgójáról, 

Pusztultak  a  szörnyek  ő  nagy  haragjától. 

Húsz  álló  éven  át,  a  meddig  uralgott. 

Hatalmas  ijász  és  felséges  lovas  volt. 

Lábával  tiporta  a  kiveszett  hydrát; 

Életét  egyszerre  rettegek  s  áldották. 

Nemzete  sokáig  büszkén  emlegette : 

Azon  egy  telén  át  hogy  megsemmisítc 

Három  skót  sárkányt  s  két  királyt  Skaniában. 

Hős  volt,  óriás  volt,  s  lángész  egymagában. 

Sorsához  egy  világ  sorsa  vala  kötve. 

. . .  Apagyilkosságát  azonban  feledte. 

Meghalt.  Tetemét  kő  ravatalba  zárták. 

Az  árhuszi  érsek  elmondván  imáját, 

S  hymnuszt  énekelvén,  akként  nyilatkozott. 

Hogy  Kanut  király  nagy,  Kanut  király  szent  volt, 

Hogy  emlékezete  égi  illattá  vált, 

S  hogy  a  dicsőültet  ők,  a  papok,  látták, 

Mint  prófétát  ülni  Isten  jobbja  felől. 

Este  lőn ;  csönd  gyászolt  a  templomon  belől. 
Elhagyván  a  székesegyházat  a  papok, 
Síri  nyugalomban  a  királyi  halott. 
Majd  azonban  fölkél,  szemeit  kinyitja, 
Indul  a  sírboltból,  kezében  a  kardja. 
Mivel  ajtó  és  fal  csak  köd  a  léleknek. 
Átmegy  a  tengeren,  melyben  tükröződnek 

Elzcnőr-,  aJtona-  és  árhuszi  házak. 
A  sötét  ur  léptét  figyelik  az  árnyak. 
De  ő  nesztelen  járt,  lévén  csak  egy  áJom. 
Szavo,  időrongált  bérczhez  ért  immáron. 
Ottan  Kanut  e  nagy  vadon  őshez  fordul  : 
(íTe,  Szavo  hegy,  mondván,  kit  a  szélvihar  dúl, 
Halott-takaróra  vagyon  most  szükségem, 
Hópalástodból  adj  egy  darabot  nékem.)) 
Ráösmére  a  hegy  s  ellenállni  nem  mert. 
Kanut  fogta  kardját,  az  eltörhet etlent. 
Összerezzent  a  bérez  az  ádáz  hős  előtt, 
S  az  magának  szele  havából  szemfedőt. 
Azalatt  igy  szólván:  ((Rosszul  látok,  öreg, 
Szólj  hát,  az  Istenhöz  mene  vón  közelebb?)) 
A  szakadt  bordájú,  rekedt  torkú  szikla. 
Sötét  felhők  örök  fátylával  boritva, 
Sötéten,  szomorún,  nem  tudómmal  felelt. 
Fagytól  gémberedve  Kanut  csak  tovább  ment. 
Emelt  fővel,  fehér  leplében,  fehéren 
Haladott  Izlandon  és  Norvégián  át, 
Háta  mögött  eltűnt  a  homályos  világ. 
ö  az  országtalan  király,  lélek,  szellem, 
Szemben  a  mindenség  árnyával,  mezetlen. 
Járt  a  végtelenben,  e  rémes  csarnokban. 
Hol  a  villám  elhal  szomorún,  lankadtan. 
Járt  az  éjgerinczes  sötétség  hydráján, 
A  feketeségben  éktelen  mozogván. 
Csillag  sehol ;  mégis  rémlik,  mintha  rája 
A  vad,  merev  zűrben  valaki  vigyázna. 
Semmi  zaj,  csak  a  mély,  siket  sötétségnek 
Végtelen  hullámi  szomorún  rezegnek. 

Megy  előre,  mondván :  <íltt  ez  a  sír ;  ott  a 
Mindenható))  —  s  hármat  lépvén,  szólította, 
De  az  éj  oly  néma,  akár  a  temető. 
Még  szemfedőjén  sem  lebben  meg  a  redő. 
Csak  előre  halad;  fátyla  fehér  fénye 
A  síri  vándornak  kalauz  reménye. 
Mendegél ;  egyszerre  valami  a  fátylat 
Éri,  és  ott  nő,  mint  egy  fekete  csillag, 
Azután  szétterjed  lassan;  tapogatja 
Kisérteti  kézzel  Kanut,  s  tapasztalja, 
Hogy  oda  vér  csöppent;  félre  kapta  fejét. 
Melyet  meg  nem  hajta  soha  féltében  még. 
Szemmeresztve  bámult  a  vak  éjszakába. 
De  fekete  a  tér,  s  csöndes :  mit  se  láta. 
(íElőre!))  mond  s  büszkén  felemeli  fejét. 
Amaz  első  mellé  egy  ujabb  folt  esek. 
Az  is  szétterjedvén ;  és  a  czimber  főnök 
Néz,  néz,  de  csak  sűrű  éjt  lát  maga  előtt. 
Mogorván,  kutatva,  mint  csapázó  véreb, 
Megint  útnak  indul ;  és  a  harmadik  csepp 
Hull  a  takaróra;  még  sohase  hátrált. 
De  most  abbahagyja  egyenes  irányát, 
S  kardos  jobb  karával  fedezőbe  fordul. 
Álmodik-e  vajon?  Megint  egy  csöpp  vér  hull 
Fátyolára,  keze  fejét  elboritván. 
Újra  s  másod  izben  változtata  utján. 
Mint  ki  könyvet  olvas,  levelét  forgatja. 
Egyet-egyet  fordul,  s  megindula  balra. 
Egy  csöpp  vér  esik  le  fehér  lepelére; 
Visszarezzen  s  gondol  egyedüllétére. 
És  már  visszamenne  kő  ravatalába; 
Egy  csöpp  piros  vér  hull  a  takarójára. 

Most  megállapodik,  sápad  hősi  arcza, 

S  imádkozni  készül  fejét  lelankasztva. 

Egy  csöpp  vér  esik  rá.  Félve  imádkozván, 

Fuldokló  imája  rángva  elhal  ajkán. 

Szomorún,  habozva  elindul  lassankint, 

S  jár  e  fehér  szellem,  és  pillanatonkint 

Leválik  egy-egy  csöpp  vér  a  nagy  homályból 

S  menthetetlen  barnul  a  fehér  szemfátyol. 

Remegvén,  miként  a  nyárfalevél,  látja. 

Hogy'  terjed  el  rajt  a  foltok  sokasága. 

Egy  másik,  egy  másik,  egy  más...  ó  gyász  cgeki 

Útja  átvöröslik  homályán  az  éjnek. 

Fátyol  a  redőjén  ezek  a  vércsöppek 

Elkeveredvén,  már  vérfelhővé  nőttek. 

Megy,  megy  ő,  de  egyre,  csöppenkint  esik,  hull 

E  vér  a  végetlen,  sötét  boltozatrul. 

Zajtalan,  szünetlen,  mint  a  hogy'  a  vér  foly 

Bitón  függő  hulla  fekete  lábáról. 

Hajh!  ki  sirhatja  e  rettentő  könyeket? 

A  végtelen.  —  Kanut  többé  nem  tekintget; 

Apály  s  dagálytalan  tengerén  az  éjnek 

Halad  széke  felé  mennyei  törvénynek. 

A  homálygomolyban  mendegélvén,  végre 

Sok  járás  után  egy  zárt  kapuhoz  ére. 

Honnan  csodálatos  napvilág  fényié  ki. 

Itten  szemeit  föl  s  fátyol  ára  veti. 

Az  volt  ama  szent  hely,  a  rettenetes  hely, 

Honnan  Isten  csodás  fénye  szerte  lövell. 

Belül  a  hozsannát  hallja  énekelni. 

A  lepel  vörös  volt  s  Kanut  kezd  remegni. 

És  ez  okból  Kanut  vissz atántorogván, 
Nem  mert  megjelenni  —  a  hajnaltól  futván. 
Isten  előtt,  kinek  homlokán  nap  ragyog. 
Ezért  a  bús  király  az  éjjelben  bolyong, 
S  nem  nyerhetvén  vissza  régi  tisztaságát, 
Midőn  közelíti  ég  világosságát, 
Mindig  erezi  a  fátylára  eső  vért, 
S  járja  a  fekete,  szörnyű,  végtelen  tért. 


MAGÁNY. 

Az  emberek  beszélnek  fájdalomról. 
Rakásra  hordva  sok  bút,  bánatot; 
És  mondja  mindenik  a  magáéról. 
Hogy  már  a  földön  az  a  legnagyobb. 

Hallgatva  némán  ennyi  bút,  keservet, 
A  magamét  én  el  nem  mondhatom. 
Keresem  a  magányt,  a  véghetetlent. 
Csak  ottan  önthetem  ki  bánatom'. 

Hol  legsűrűbb  az  erdő,  legsötétebb, 
S  a  szél  elalszik  a  falevelén. 
Mintha  megállna  perezre  idő,  élet,  — 
Leborulok  sóhajtva:  «lstenem. 

Hát  e  világon  semmi  sem  tökélyesl 
Nincs  alkotásod  kifogástalan. 
Ha  fogyatékos  minden,  a  mi  véges. 
Teljes  talán,  a  mi  határtalan? 

Te,  a  ki  ülsz  ott  arany  fellegtrónon, 
Teremt,  változtat,  öl  vezényszavad; 
Mig  lényeid  itt  hánykolódnak  gyarlón, 
Elégedett  volnáJ  te  egymagad?)) 

És  láthatatlan  elborul  az  égbolt. 
Valami  árny  vonul  el  odafönt. 
A  mozdulatlan  levegő  meredt,  holt. 
Mintha  befagyna,  dermesztő  a  csönd. 

És  mintha  megszól amJanék  az  Isten, 
És  hallanék  fohászt,  mélyet,  nagyot: 
« Hozzám  hasonló  e  világon  nincsen; 
Mindig  magamban,  egyedül  vagyok !» 


TANÁCS 

ELKESEREDETT,  VILÁGFÁJDALMAS  LELKEKNEK. 

(Jovanovics  János   után   szerb    eredetiből.) 

Élő  fájdaJom  e  világ; 
Kemény  próba  test,  léleknek, 
Nincsen  itten  békessége 
Se  városnak,  se  vidéknek. 

Ez  a  világ  örök  zsibaj ; 
Föl  se  veszi  érzelminket. 
Boldog  a  ki  elrejtőzik, 
Boldogok  a  szerzetesek. 

Amig  ifjú  vagy  csak  küzdesz ; 
De  midőn  erőd  elhagyott, 
Csodásan,  hivogatóíag 
Szólnak  a  zárdaharangok. 

A  világ  lök,  rád  nehezül, 
Egyre  csak  sért,  gyötör  téged; 
Hogyha  neki  hátat  forditsz, 
Ki  venné  rossz  néven  tőled? 

Hát  bizony  csak  fordits  hátat, 
Hisz  ő  sem  törődik  véled; 
Ha  lát,  megvet,  és  ha  dicsér. 
Akkor  épen  megcsal  téged. 

Ha  a  terhek  összezúztak. 
Lelkedre  sötétség  borul. 
Hát  csak  eredj  kolostorba, 
—  S  igyál  buzgón  a  jó  borbul. 

AZ  ÜSTÖKÖS. 

Az  égen  fényes  üstökös;  uszálya 
Az  ég  felétől  le  a  földre  ér. 
Mondják,  ez  ama  «nagy)),  melynek  pályája 
Egyenes ;  vissza  hát  soha  se  tér. 

Csillagvilágok  fénylő  táborán  át 
A  végtelenséggel  versenyt  rohan. 
Forogni  körbe  nem  tud,  nem  akar,  hát 
Örökké  társtalan,  boldogtalan! 

Imádja  más  a  változékony  holdat, 
A  kaczéron  keringő  csillagot; 
Fenséges  Niobéja  az  égboltnak, 
Lobogó  gyász,  én  neked  hódolok. 

Szomorú  csillag,  életátkom  képe. 
Sugár  ecset,  mely  festi  végzetem'. 
Akárhová  mégysz  a  mérhetlen  égbe, 
Te  mindenütt  egyetlen,  idegen! . . . 


MEGNYUGVÁS. 

(Egy  költő   monológja.   Teljesen  önálló  része   egy   nagyobb 
költeménynek.) 

((Hiszek  az  örök  igazságban. 
Hiszem,  hogy  ő  maga  a  nap. 
Körén  örök  forgandóság  van, 
De  ő  nem  változik,  marad. 


Egy  gyűrű  ez  a  végetlenség. 
Kerek  a  sors,  a  tér,  idő. 
Csak  fejeinkben  a  képzelt  vég, 
Az  egyetemben  nincs  meg  ő. 

Velünk  e  múló  földi  létben 
Ez  a  kerék  forog,  forog; 
Korongján  mennyi  a  ((föl)),  épen 
Csak  annyi  az  ((alá))  is  ott. 

Az  éjre  nap,  a  napra  éjjel, 
A  télre  megjön  a  tavasz. 

Ki  elborít  keserűséggel, 
Ne  féJj,  meg  is  vigasztal  az. 

Isten  vezérli  a  világot, 
Kinek  mindenre  gondja  van. 
Ki  rózsabimbót,  szép  lányt  alkot, 
Nem  lehet  rossz,  igaztalan. 

Te  porba  vérezőn  tiport  szív. 
Nyugodj  meg  hát  te  is,  szivem. 
Ítélet  napja,  mely  előhív 
Onnan,  rád  is  virad,  hiszem. 

Hogy*  is  kivánod,  hogy  neked  már 
Itt  most  igazat  adjanak? 
A  századokba  nyúljanak,  bár 
Létük  forgása  pillanat? 

Van  itt  igazság  e  világon ; 
Arány  mérettel  egyező. 
Vegyétek  a  jelent,  nem  bánom, 
Enyém  a  végetlen  jövő. 

Kik  csak  azért  nem  öltök  testet. 
Mert  nincs  reá  hatalmatok; 
Mert  biztosabb  és  nektek  édesb 
A  lelket  orgyilkolnotok ; 

A  bujdosóvá  lett  igazság 
Nyomában  csaholó  kopók; 
A  józan  ész  nyaka-csigáját 
Kitekerő  szellembakók; 

Országkerítők,  népzscbvágók, 
KiváJtságoIt  hercsereg, 
Fölbérelt  becsület-sirásók, 
A  hazugságban  mesterek: 

Mint  déli  nap  lángözönében 
Fönlebegő  kevély  sasok. 
Ti  mostan  úsztok  a  dicsfényben. 
Dúsak,  nagyok,  hatalmasok. 

Arczképetek  kirakatokban 
Koszoruzottan  tündököl  ; 
Robogtok  czímeres  hintókban, 
Rám  a  sarat,  port  verve  föl. 

Titeket  bámul  kegysovár  nép ; 
Nevetek  mindenütt  ragyog. 
Mellettetek  most  én  csak  árnyék. 
Vagy  annál  is  kevcsb  vagyok. 

Learattok,  habzsoltok  mindent; 
Nyomaitokban  nő  a  gaz. 
A  szegény,  ki  nem  látja  Istent, 
Azt  képzeli,  ti  vagytok  az. 

A  multakat  megtagadjátok 
A  jelen  örömeiért. 
Ez  a  ti  istentek,  bálványtok. 
Az  áruló  judási  bér. 

De  a  jövőt  bár  gúnyoljátok, 
Ahítja  titkon  szívetek. 

Ah,  ha  megvásárolhatnátok ! 
De  mindhiába,  nem  lehet. 

Ez  átkotok,  ez  büntetéstck. 
Mi  nektek  elmúlás,  halál, 
A  ponton,  hol  ti  véget  értek, 
Kezdetre  létem  ott  talál. 

Hiába  érez,  márvány  emléktek. 
Lesz  rajt'  irás,  fényes  (hamis ; 
Jó  emberek  jó  pénzért  nektek 
Hazudnak  még  a  sirban  is.) 

De  majd  ha  az  ismerettárból. 
Hová  nevetek  halni  tér, 
A  pár  sort,  mely  még  rólatok  szól. 
Kirágta  a  könyvtár- egér, 

S  nem  lesz  e  földön  semmi  többé, 
Se  nyomotok,  se  árnyatok. 
Mi  egykor  itten  azt  jelölné, 
Hogy  éltetek,  hogy  voltatok; 

A  messze,  mérhetlen  jövőben 
Síromon  is,  rég  omladó 
Porom  fölött,  habos  mezőben 
Dus  rendet  vágtáz  arató ; 

A  nap  alatt,  e  szép  világon 
Elváltozik  sok  minden  itt; 
((Abroncsszekér)),  sok  ákom-bákom 
Hieroglifjét  feledik. 

Országhatárok  összefolyva ; 
Sok  szer,  ma  ünneplő  divat, 
Muzeumok  erekJyelomja  — 
Ott  porJadoz  üveg  aJatt . . . 

De  mig  ez  a  világ  világ  lesz, 
Megújul  benne  a  tavasz. 
Emberkebelben  egy  sziv  érez, 
Es  dobban  arra,  mi  igaz; 

Erdő  a  visszhangos  hegyekben, 
Mezőkön  liliom  terem  : 
Lesz  iJIat  a  virágkehelyben. 
És  a  szivekben  szerelem. 

Es  addig  élek  én  is,  ottan 
E  hő  szivekben  lesz  sirom. 
Mint  illaté  az  albumokban, 
Mit  ott  hagy  egy  hervadt  szirom 

Mint  lánczolat  a  szellemlétben. 
Egy  hang,  mely  örök,  mert  igaz. 
Es  széllyelomló  földi  lényem  — 
Az  én  lelkemnek  része  az! 

Majd  pázsitos  ligetnek  alján 
Patak  fölött,  előtte  könyv. 
Ábrándos  ifjú,  merengő  lány, 
Szivébe'  kéj,  szemébe'  köny, 

Velem  mulat,  rám  gondol,  lelkén 
Mint  a  villámlás,  átrezeg, 

Vajda   János   kisebb   költeményei. 

Ifjui  kor  tavaszIchclJtén 
Mit  lelkem  egykor  erezett. 

És  elborong,  mereng  magában. 
Elálmodozva  széttekint: 
Mikor  meg  én  e  földön  jártam, 
Minő  világ  lehete  itt? 

Múlt  századok,  holt  nemzedékek 
Szerelme,  mint  egy  távirat. 
Rég  múlt,  jövő  dalomban  élnek 
S  egymással  csókot  váltanak. 

Ti  fényes  szappanbuborékok. 
Most  hát  ti  csak  ragyogjatok ; 
Kit  föld  porába  letiportok. 
Én  csak  parányi  mag  vagyok. 

De  napja  feljön,  kifakad,  hajt 
És  szerte  árad  el  dalom. 
Virágától  benépesül  majd 
Tenger  mezőség,  völgy,  halom. 

Oh  sok,  nagyon  sok,  mondhatatlan, 
Mit  én  e  földön  szenvedek. 
S  nincs  vigaszom,  csak  e  tudatban. 
De  legyen !  —  ez  nekem  elég. 

Pásztortüzednek,  hő  barátság. 
Szép  rózsafádnak,  szerelem, 
Csak  töviseit,  csak  szilánkját, 
Bimbóit  én  nem  ismerem. 

Bár  leghívebbjét,  emlőjétől 
Gorombán  elrúgott  hazám. 
Se  baj !  azért  ne  panaszold  föl, 
Szivem,  csak  valld  meg  igazán  : 

Van-e  a  földnek  annyi  kincse, 
Mely  elbillentse  mérleged', 
Czim,  hatalom,  vagyon,  miért  te 
Cserébe  adnád  e  hited' ?» 


ÉLETBÖLCSELEM. 

Akármit  mondotok,  beszéltek, 
Tudom  én  jól,  a  mit  tudok. 
Halhatatlanság,  örök  élet. 
Megengedem,  mind  szép  dolog. 

De  mindamellett  én  azt  látom, 
Hogy  végre  is  csak  az  a  jó, 
Csak  az  a  drága  e  világon, 
Mi  itt  örökre  elmúló. 

Odadnék  én  jó  sziwel  mindent, 
Mi  maradandót  nyerhetek. 
Szép  Éva!  csak  e  földi  édent 
Veszíthetném  itt  el  veled . . . 

Az  üdv  az  örök  fényességben 
Kívánatos,  de  angyalom! 
Ha  elkárhoznám  szűz  öledben, 
Jobb  lenne,  én  azt  gondolom... 


J96  Vegyes  költemények- 

Fukar  királynál,  ki  csak  gyűjtött 
Országokat,  kincset,  babért : 
Egy  paradicsomból  kiűzött 
Mezitlen  Ádám  többet  élt . . . 


A  BALATON  PARTJÁN. 

Illanó  felhők  az  égen. 
Játszi  árnyak  a  mezőn. 
Jár  a  szellő  körülöttem 
Szeliden,  lengedezőn. 

Közbe-közbe  sebesebben 
Suhan  el  a  habokon, 
Odaszólva  érthetetlen 
Túlvilági  hangokon. 

Hidegen,  verőfény  nélkül, 
Haloványan,  álmatag 
Ki-kipillant  a  felhőkbül. 
Majd  meg  elbólint  a  nap. 

Nézem  e  játékot,  nézem. 
Hallgatom  e  halk  morajt. 
Mit  jelent  az  árny  a  réten. 
Szél  a  habra  mit  sóhajt? 

Azt  jelenti  az  az  árnyék : 
Ember,  nézz  meg  engemet. 
Földi  lét       tűnő  árnyjáték  ; 
Ma  nekem,  holnap  neked. 


Vegyes  költemények- 

Nincseji  itten  álJandóság; 
A  mi  cl,  mind  elmúló. 
Csak  maga  a  mulandóság, 
Az  az  örökkévaló. 

És  az  a  türemlő  hullám, 
Kis  bujár  hab  mit  gagyog? 
((Ember,  ember,  ide  nézz  rám. 
Lettem  és  már  nem  vagyok.)) 

És  a  ringó,  kergetőző 
Millió  hab  a  tavon. 
Váltakozva  majd  egy  bölcső. 
Majd  meg  egy-egy  sirhalom. 

És  ez  igy  megy  mindörökkön 
Mindörökké,  föl-alá. 
]gy  ölelkezik  a  földön 
Születéssel  a  halál. 

És  csak  egyszer!  és  csak  egyszer? 

Az  idő,  tér  végtelen, 

S  újra  többé  itt  az  ember 

Soha  többé  nem  jelen? 

KiderüJ  a  felleges  ég, 
Visszatér  a  szép  tavasz, 
S  soha  e  mindenségben  két 
FalevéJ  nem  ugyanaz? 

Hát  ha  mégis,  újra  itten. 
Így  a  hogy  most,  valaha . .  . 

Az  Örök  idő-keréken 
Visszafordul  a  ((soha))? 

Soha  többé,  soha  többé  I 
Szív,  hogy  ezt  elviseled! 
Ember  agy,  a  <(mindörökké» 
Őrületbe  hogy'  nem  ejt? 

Megnyugvást,  vigaszt  mi  adhat? 
Kérdezed,  mi  volna  jobb? 
De  hiába,  tenger  és  nap 
Nem  felel,  csak  mosolyog. 

Mintha  mosolyogna  rajtam. 
Gondolván :  szegény  bohó. 
Árny  után  kapkodsz,  azonban 
Fut  előled  a  való. 

HasztaJan  a  múlt,  jövendő 
Titkai    mit  keresed? 
Feleded,  hogy  mindakettő 
A  jelenben  csak  tied. 

A  teritett  asztal  itt  áll. 
Rajta  a  sok  jó  malaszt: 
Lesve  várva,  jön-e  több  tál  ? 
Még  utóbb  éhen  maradsz 

OTTHON. 


Panaszra  mék  a  természethez. 
Ho]  legsötétebb  a  vadon, 
Föltárva  keblemet,  mely  vérez. 
Minden  sebét  fölszaggatom. 

ccTi  lenge  fák,  ti  völgyek,  halmok, 
Ti  napsugáros  ligetek. 
Kik  lelkemet  elringattátok. 
Ti  csaltatok  meg  engemet  I 

Ti  engemet  föl  nevel  étek 
Szent  együgyűk,  ártatlanok. 
Oly  nyilt  szivűnek,  őszintének. 
Épen  miként  ti  magatok. 

Táplálva  csókkal,  tejjel,  mézzel, 
Megtöltve  csordultig,  hiven, 
Az  igaznak  szeretetével 
Gyanútalan,  mohó  szivem' ; 

Nem  sejtve  hajh !  hogy  több  leende 
Nekem  e  jóbul  kevesebb. 
Nem  volna  ütve  most  szivembe 
Világ  kezétől  annyi  seb! 

Hogy'  tanitnátok  a  hazugság  — 
Szerencse-hajhász  emberek 
Ez  általános  tol  vaj  kulcsát? 
Ha  magatok  sem  értitek! 


Vegyes  költemények. 

Ó  szent  természet,  szép  szülőföld, 
Feledtél  volna  bármi  mást. 
Csak  ne  egészen  —  a  mi  legfőbb  — 
A  színlelést,  képmutatást!)) 

S  a  lenge  fák,  a  völgyek-halmok, 
A  napsugáros  ligetek, 
A  réten  legelésző  barmok 
Szelíden  rám  tekintenek. 

És  kérdik  bús  panaszszal  eltelt 
Beszédes  néma  szemeik: 
Hát  kellett  a  világba  menned. 
Nem  jobb  leende  neked  itt? 

EMLÉKEK. 


Mikor  ottan  andalogva 
Álmodoztunk  a  ligetben . . . 
Bár  felednem  jobb  is  volna, 
Mindhiába,  nem  felejtem. 

Ugy  néztél  rám,  oly  szerényen, 
Mintha  mégis  ember  volnál . . . 
És  ha  tündér  ?  —  voltaképen 
Jobb  a  többi  halandónál. 

Jól  esett  igy  édelegnem ; 
Bár  utólag  egyre  bánom. 
Hogy  —  ha  már  ily  Tamás  lettem 
Nem  volt  annyi  bátorságom : 

A  kis  gödröt  ajakadban, 
Játszi  fürtöd'  a  hó  vállon 
Miért  meg  nem  tapogattam; 
Hogy  mi  vagy,  vaJó,  vagy  áJom? 

]]. 
Csak  ki  vele  most  szaporán, 
Ez  a  titkos  hajnaJóra. 
Most  megy  a  tündérkirálylány 
Megfürödni  le  a  tóra. 

Orgazdád  lesz  a  sötét  lomb. 
És  ne  félj  a  kerge  széltül. 
Fű,  fa,  levél  mind  megbomlott 
S  reszket  az  mind  esze  nélkül. 

És  a  víz  vonagló  kéjjel 
Csókolgatja  holdfény- testét. 
Te  se  nézhedd  ép  elmével . . . 
És  ez  lesz  még  a  szerencséd. 

Elnémulva,  bámészkodva, 
Mint  a  többi  kövült  béka  — 
Legalább  nem  bőgsz,  torkodba 
Rekedvén  a  (.(Heuréka b 

]]]. 
Az  erdőn  a  csalogányok 
Vigan  élnek  szerelemnek. 
A  pipiskék,  a  sármányok 
Az  utakon  egybekeJnck. 


Vegyes  költemények. 

A  padon,  a  fasor  alján 
Üldögél  az  ifjú  vándor. 
Bólogató  levél  a  fán 
Majd  leszédül  sóhajától. 

Haja  mint  a  szomorúfűz 
Lóg  alá  a  somfabotra. 
Párzó  veréb  játékot  űz, 
Ö  meg  írogat  a  porba : 

«Kis  madárkák,  könnyű  nektek! 
Egyitek  sem  olyan  dőre 
Kérdeni :  a  vőlegénynek 
Van-e  rangja,  kutya-bőre  ?» 


GYERMEKKOROM  TÁJÉKA. 

Elmennék  én  még  egyszer  hozzád, 
Ha  újra  itt  a  kikelet. 
Még  egy  utolsó  tekintet  rád, 
Es  azután  —  Isten  veled ! 

Szeretnék  ott  megnézni  mindent, 
A  hegyet,  völgyet,  kis  lakot. 
Hisz  nekem  ott  mind  egyenkint  szent, 
Csodás  a  legkisebb  dolog. 

Majd  elmennék  ki  a  csalitba; 
lígy  van-e  ott  még  mostan  is? 
Igaz-e  az,  hogy  a  patakba' 
Arany-ezüstből  a  kavics? 

Igaz-c  az,  hogy  medreikben 
Fölváltva  tej,  méz  folydogáj  ? 
Es  ott  a  pázsitos  ligetben 
Selyem-bársonyból  a  fűszál  ? 

Való-e,  hogy  tündérek  járnak 
A  rejtelmes  vadonban  ott? 
Érezni  a  szivárvány  lábak 
Nyomán  a  bűvös  illatot? 

Majd  leborulnék  a  határon, 
Megállnék  útcn-utfelen. 
És  megölelném  mint  barátom'. 
Ki  találkoznék  ott  velem. 

A  kis  kertajtót,  minden  bokrot, 
A  szederfát  az  udvaron, 
A  « Hattyút)),  a  hü  vén  komondort. 
Ki  nekem  ugranék,  tudom. 

És  ott  maradna  a  nyakamban. 
Belém  fogózva  hevesen, 
Es  zokognánk  mindketten,  halkan. 
Szótlan,  soká,  keservesen . . . 

O  tán  fölöttem,  megörülve ; 
Én  ?  —  sirdogálva  magamon. 
Hogy  elveszitve,  semmisülve 
Örökre  a  paradicsom  . .  . 

Mert  hasztalan  I  köny,  bú  mit  érnek? 
Nem  az  már  ez  mind,  a  mi  volt; 

Nekem  nem  az;  nem  a  tündérek, 
Az  én  szívem,  az  itt  a  holt! 

Az  ég,  az  most  is  oly  tündöklő. 
Mérheti  en  arany  oczeán. 
De  lelkem  tükörén  a  felhő, 
Visszfénytelen,  bus  ingovány. 

Nem,  nem,  ne  menj,  minek?  Hiába 
Hulló  levélnek  a  tavasz! 
Tündérmesés  bölcső  danája 
A  temetőnek  —  fájna  az .  . . 

Elmúlt  az  ifjúság,  dicsőség, 
Az  élet  ragyogó  dele! 
Fejed  fölött  sötétülő  ég, 
Körülted  ősz  baljós  szele. 

A  légen  át  siró  harangszó, 
Fekete  hollók  raja  száll. 
Szárnyuk  verésének  hallatszó 
Ütemje  is  :  halál,  halál . . . 

Olyan  nagyot  minek  kerülnél? 
Előtted  a  sötét  rekesz . . . 
Még  egy  csuszamlás  a  gödörnél 
S  mindennek  egybe'  vége  lesz . . . 

A   LEÁNY  A  KÚTNÁL. 

'  Radicsevics    Sándortól.    Szerb   eredetiből. 1 

Ahogy'  tegnap  este  itten 
Egy  kis  vizet  meritettem, 
Fürge  paripán  elém 
Fekete  szemű  legény 
Szökken  és  beszélni  kezd : 
((Hugóm,  adj  egy  kis  vizet!)) 
E  szók,  nyilak  —  édesek  — 
Átverték  a  szivemet. 
Közeledem  hirtelen, 
Ah,  de  reszket  a  kezem. 
A  korsómat  ejtem  földre 
Három  négy  darabra  törve. 
Még  mind  itt  a  sok  cserép, 
Hajh,  de  hol  van  ő,  a  szép? 
Jönne  bár  most  ide,  hej ! 
Másik  is  hadd  törne  el ...  I 

KÖRÚTON. 

Csupa  öröm  a  stájer  föld, 
Hogy  ha  rajta  utazol. 
Erdő  mező  ilyen  szép  zöld 
A  világon  nincs  sehol. 

Változatos  a  táj  képe. 
Jó  a  hintó,  jó  az  út. 
Becsületes,  jó  a  népe, 
Csak  a  himje  szörnyű  rút. 


2Ól5  Te  gyes  költemények- 

Tartsa  Isten  valamennyit, 
'Sz  ép  igy  jobb  ez  is  talán ; 
Mert,  mivelhogy . . .  tudniillik  - 
A  stájer  nő  kedves  ám. 

Mikor  még  leány  kiváltkép, 
Arcza  mint  a  liliom. 
Hogy  ez  a  virág  milyen  szép, 
Igazán  csak  most  tudom. 

Hol  az  erdők  boltozatja 
Mint  egy  Isten-trónterem, 
Nap  is  lopva  kacsintgatja  — 
Ily  virág  csak  ott  terem. 

Szemeit  oly  áhitattal 
Oly  szeliden  emeli, 
Mintha  csupa  imádsággal 
Volnának  mindég  teli. 

Csupa  ábránd,  mint  az  erdő. 
Kenetes  ajkán  a  hang. 
Mint  a  völgyből  égbe  rengő 
Mélabús,  halk  estharang. 

Szép  stájer  leány  a  boltban, 
Szivem  édes  kinja  nagy. 
Szép  hazádnak  te  valóban 
Leghivebb  eszménye  vagy. 

Egyet  mondanék;  tudod  mit? 
—  De  mi  haszna,  oh  mi  kár  1 

A  kegyetlen,  kósza  sors  int, 
Künn  a  postakocsi  vár . . . 

Menni  kell,  hát  Isten  áJdjonI 
Kéjkörútas  végezet: 
Au  revoir  jövő  nyáron! 
Addig  add  —  fényképedet . . . 

VASÚTON. 

Megindult  a  föld  alattunk. 
Vagy  magunk  előre  hajtunk? 
Hol  vagyunk  most,  a  pokolban? 
Hosszú  barlang  szája  horkan. 
Csattog,  fölsikolt  a  sárkány, 
Tarjagos  füstfelleget  hány. 
Rajzik  a  száJlongó  szikra. 
Hogy'  forog  az  izzó  szikla! 
A  sötéttel  küzdve  langal 
Végig  a  függő  bazalt  fal. 
Mintha  régi  füstös  képek 
Alakjai  élednének . . . 
Angyalok,  kövült  barátok 
Morogják  a  miatyánkot, 
Olvasót  pörgetve  ottan 
A  meredek  szirttorokban. 
Vagy  talán  csak  víz  esése 
Bérez  öléből  a  mélységbe? 

Most  a  sikra  ereszkedtünk. 
Mi  robog,  zúg  el  mellettünk. 


2o8  Vegye$  kötfemények- 

Vissza  őrülten  mi  csörtet, 
Osszelánczolt  sor  kisértet? 
Mi  jövünk  magunkkal  szembe, 
Megfordulva  vagy  kerengve? 
Itt  egy  város,  ott  egy  zárda 
Tornyai  rohannak  hátra. 
Milyen  álom,  milyen  élet! 
Hogy'  szorulnak  perczbe  évek! 

Hallga,  hóha!  most  megállunk. 

Itt  kiszállunk,  ott  beszállunk. 

Tölgyei  a  rengetegnek 

Almaikból  fölrezzennek. 

És  a  csöndes  erdőn  a  fák 

Mélabúba 

Összesúgva 

Társaiknak  mondogatják : 

((Hegyeink  méhéből  —  kérded  — 
Hova  lettek  a  tündérek? 
Gnómok,  rémek,  gyiksárkányok, 
Óriások,  tüzet  hányók? 
Szörnyeinkről  már  maholnap 
Még  a  dajkák  sem  danolnak. 
Emberek  nyeregbe  fogták, 
Nézzed  —  imhol  lovagolják. . .» 

PANASZOK. 
1. 

Ha  csak  szeretsz,  bár  viszonzatlan, 
De  térdelhetsz  hő  áhitatban 

BáJványod  lábai  előtt, 
S  hogy  végtelen  szereted  őt. 
Hogy  érte  élsz,  bevallhatod. 
E  sorsodat  még  áldhatod. 

De  ha  szeretsz,  s  nincs  egyéb  vágyad 
Mint  Neki  e  forró  imádat 
Elmondani  egy  pillanatban, 
Es  azután  meghalni  ottan,  — 
S  még  ezt  is  tiltja  csillagod: 
Hogy  mi  az  átok,  tudhatod. 

]]. 

Nem  birok  már  a  szivemmel, 
Ugy  teli  van  szerelemmel. 
Ha  valahol  ki  nem  öntöm. 
Maradásom  nincs  e  földön. 

Elmegyek  a  zöld  erdőbe, 
Bekiáltok  a  sűrűbe, 
Vigasztaló  szóra  várva; 
De  hiába,  mindhiába  I 

Fái  némák  a  vadonnak, 
Szelid  őzek  szánakoznak. 
S  utjain  a  rengetegnek 
A  verebek  kinevetnek. . . 

111. 

Sugalmas,  rejtelmes  éjjel. 
Kéjtől  rezzen  a  bokor. 

Vajda  János  kisebb  költeményei.  14 

Fönn  az  égen  bűvös  fénynyel 
Robban  el  a  meteor. 

Ámulattal  nézve  rája, 
Elmerengsz,  gondolkodói. 
Bölcs,  tudós  ki  nem  találja. 
De  szivem  rég  sejti  jól. 

Csillag  az,  fut  végzet  étül, 
Mely  mint  kárhozat,  sötét. 
Szív,  melyben  reménység  nélkül 
Olthatlan  vágy  tüze  ég. 

Lény,  kit  egy  kimondhatatlan, 
Elviselhetlen  titok 
Addig  égetett,  mig  ottan 
Darabokra  szakitott. . . 

ÉJJELEK. 


Végetlen,  örök  éji 
Az  utczán  méla  csönd. 
Fülembe  égi  kéj 
Tündérharangja  csöng. 
Remegve  két  kezem' 
Szivem  fölé  teszem : 
Aludj',  szivem! 

Csillag  ragyog,  kacsint. 
Egymásnak  integet. 
Mit  látnak  vájjon  itt 


Tégves  kcJtemények. 

E  szemérmes  szemek? 
Mindenki  üdvezül, 
Csak  te  vagy  egyedül. 
Pihenj,  szivem! 

A  sötétség  kigyúl. 
Elhallgat  a  madár. 
Felhő  irul-pirul ; 
Minden  vágy  telve  már? 
Mely  kéjbe  fuldokol, 
Az  éj  neked  pokol. 
Hallgass,  szivem! 

Az  ég,  föld  egy  kerek 
Boldogság-oczeán. 
Tajtékban  fürdenek 
Tü  dérfi,  hableány. 
Pár  mindnek  itt  akad, 
Kintól  csak  te  magad 
Szakadj,  szivem?! 

11. 

Ti  villámlós  szemek. 
Te  csattanós  ajak; 
Ti  delejdus  kezek, 
Tüzáramos  hajak . . . 
Ha  csak  kisértetek, 
Elérhetetlenek  — 
Mért  lássalak? 

Ti  mondhatlan  gyönyört 
Lehelő  sóhajok : 

Vonagló  kéjgyötört 
Ajkról  kelő  jajok; 
Méhszárnyu  gyönge  nesz, 
Ha  mind  más  üdve  ez  — 
Mert  halljalak?! 


KÍSÉRTETEK. 

Kik  éjfelente  sírkertekből 
Holt  halavány  emelkednek  föl ; 
Kik,  mert  e  földön  mennyet  éltek. 
Mint  megszedett  virágra  méhek, 
E  földre  vágyva  visszajárnak, 
E  nyugtalan,  ártatlan  árnyak, 
E  létsovár,  bolyongó  lelkek  — 
Nem  ők,  a  kik  kétségbeejtnek. 

Nem  azok  az  igazi  holtak. 

Kik  egyszer  itten  éltek,  voltak. 

Nem  ugy  van  az,  mint  hiszik,  tartják. 

A  porban  a  halhatatlanság. 

Nem  vész  el  innen  semmi,  semmi. 

Csak  a  mi  nem  birt  megszületni. 

Udvözitő  csók,  mely  elcsattan, 

Mi  megesett,  lett,  halhatatlan. 

Csak  a  testet  nem  öltött  ábránd. 

Be  nem  telt  vágy,  el  nem  lobbant  láng, 

Az  elszalasztott  meddő  óra 

Nem  fördul  itten  vissza  jóra; 

Csak  az  van  halva  itt  örökké, 
A  múlt  nem  hozza  vissza  többé. 

Soha  többé! 

Ha  van  tudat  a  túlvilágon, 
Én  mindig  ezt  az  órát  látom. 
E  hézagot  a  múlt  időben, 
Mit  ki  nem  tölt  a  teremtő  sem. 
Mely  visszaásit  onnan  rája, 
Mint  a  halott  leesett  álla. . . 
És  látom,  hogy  vigyorgja  a  szót. 
Mit  a  halál  belé  fagyasztott, 
Gunynyal,  kárörvendőn,  örökké : 
Soha  —  tudod-e  ?  —  soha  többé ! 

Kit  örök  il^u  hajnal  képe, 
Megújulás  bibor  mezébe 
Öltözködő  vidám  tavaszszal 
Az  ébredés  meg  nem  vigasztal ; 
Ha  fényes  égen  ragyogó  nap 
Arany  szegélyt  fest  a  lomboknak, 
S  alattuk  néma  a  madár. 
Mert  vágya,  üdve  telve  már, 
S  csak  néha  tör  ki  kebeléből 
Egy  halk  nyögés  a  fojtó  kéjtől ; 
Ha  lábhegyen  jár,  hallgatózva 
A  titkokat  rejtő  bozótba' 
A  hőn  sóhajtó  lebke  szél. 
És  mint  a  méz  a  méheszárnyon. 
Már  csak  az  ingó  játszi  árnyon 
Szállongó  illatár  beszél 

Az  isteni  gyönyörről,  melybe* 
Erdő  mező  alél  pihegve; 

Ha  attól,  a  mi  neked  fáj  itt. 
Emléked  egy  nagyot  villámlik, 
S  egyszerre  mind  föltűnni  látod, 
Mit  elveszített  ifjúságod; 
A  tünde  lényt  aranyhaj ával, 
Halhatlanító  ajakával. 
Honnan  feléd  mosolyogva,  nyitva 
Az  örök  üdv  csodája,  titka; 
S  a  vágytól,  mert  azt  el  nem  érted. 
Újból,  örökké  forr  a  véred. 
Forr  itt  a  földön,  lenn  sirodban, 
A  mennyországban,  a  pokolban ; 
Csillag,  nap  válnak  porló  röggé, 
E  tűztől  nem  menekszel  többé ; 
Ha  vagy,  ki  földön  e  sort  érted, 
lm,  ládd,  mi  az  örök  kisértet... 

JUBlLÁTEj 

Minő  világ,  mi  nép!  Örök  hatalmak  1 
Mint  hazatérő  csürhe,  hogy'  rohannak  - 
Moslék  szagát  ha  szél  orrukba  hozza. 
Egymást  elütve,  sírva,  ordítozva. 
Hogy  ki  legyen  előbb  a  vályúnál, 
A  melybe  aztán  menten  beléáll ; 
Mert  neki  asztal-,  konyhahulladék, 
Tányérnyál  mind  nem  elég  ronda  még, 
Beléfüröszti  mocskos  körmeit; 
Fűszere  a  piszok,  mely  édesit  — 

Rohannak  ezek  is,  pedig  talán, 
Ugy  látom,  emberek ;  és  mi  után  ? 
Kenyér,  fügéiével,  tápszer,  ruházat? 
Hisz  neki  ebből  van  több,  mint  elég. 
Mind  szükséges  dolog;  piha,  gyalázat! 
Keresse  ezt  a  pór,  hitvány  cseléd : 
De  pár  hüvelyknyi  hitvány  rongy  után. 
Mely  még  hitványabb  rongy  szivét  takarja. 
És  neki  büszke  kiváltságot  ad, 
Jogot:  megvetni  mélyen  másokat. 
Kiknek  ((komisz))  dologban  fárad  karja. 

Mert  ásni,  vájni  a  termő  talajt, 
Hogy  mindennapra  lenne  bő  falat; 
Megvédni  vérrel  azt  az  ellenségtül, 
Meghalni  névtelen,  dicsőség  nélkül, 
Izzadni  másokért  —  igavonó. 
Buta  baromnak,  parasztnak  való. 

S  a  veritek  is  bűzlik,  becstelen ; 
Tenyér,  ha  kérges,  szalonképtelen. 
Vad,  hosszú  körmöt  sem  nevelhet  rajta 
- — Előkelők  mellőzhetlen  divatja  — 
Mit  annak  jelvényéül  visel  ő. 
Hogy  ime  ő  is  munkakerülő. . . 

Minek  keresse  ő  azt,  a  mi  van? 
Dicső,  nemes  csak,  a  mi  hasztalan. 
Kenyér?  Fi  donc!  ebe  sem  rágja  azt. 
Keressen,  a  kinek  nincs,  a  paraszt. 
De  egy  szalag,  csillaggal  vagy  kereszttel, 
A  mellre  tűzve,  ah!  ez  megkeresztel. 

Előkelővé,  a  kinek  szabad 
Kergetni,  a  mi  még  szebb  föladat, 
Mert  hát  bizonynyal  még  érthetlenebb : 
Gázolni  azt,  mit  a  szegény  vetett. 
Vörös  kabátban,  —  nemde  martialis? 
S  novemberben!  kaphatnának  náthát  is!  — 
Egy  falut  érő  drága  paripán, 
—  S  ha  ez  kidől,  az  még  a  ((stikliD  ám  — 
S  ugyan  miért?  Miért!  hát  csak  keresd, 
Mi  semmitérőbb,  mi  fölöslegesb. 
És  megtalálod :  egy  leharapott 
Megtépett  róka-  vagy  csak  nyúl  farok! 

Ti  gyermekded  olympi  istenek! 
Mik  voltatok  ti?  Ide  nézzetek! 
Nem  érzitek,  hogy  le  vagytok  pipálva? 
lm  a  nagyúri  juxok  ne-továbbja! 

Nos,  szív,  hazafi -szív,  te  telhetetlen! 
Nem  hiszed-e,  hogy  győzni  fogsz  e  jelben? 
Vagy  nem  tudnád,  hogy  mit  jelentene : 
Hogy  im  hazádnak  van  már  mindene! 
Vasút,  országos  és  családi  —  ((görbe»  — 
Mint  mondogatják  némely  ((mokraj)  körbe' ; 
Közép-,  fő-  és  népiskolád,  a  melyben 
Tanitanak  három-,  négyféle  nyelven, 
Megannyi  szebbnél  szebb  hazafiságot; 
Több  nem  lehet  már  államadósságod. 

És  a  mit  nem  látott  még  a  világ. 
Országod  őrzik  idegen  fikák; 


Tigyes  költemények-  ^ty 

S  még  önmagádtól  is  nem  véd-e  meg 
A  németül  vezényelt  hadsereg? 
Van  mindened,  népem,  vagy  még  se  látod, 
Hogy  csak  a  nyúl  és  rókafark  hiányzott? 
Hát  ezt  meg  ők  —  bár  átkozottul  drága  — 
Leteszik  ím  a  —  haza  oltárára . . . 

Csak  ne  legyünk'durx  capacitatis! 
Nem  pártfogolják  ők  már  a  czigányt  is? 
Rajzot,  festészetet  a  makaón, 
A  mozgó  plasztikát  a  szinpadon  ; 
A  klasszikust,  a  meddig  meztelen. 
Megtoldva  azzal  még,  hogy  z\z\zn; 
A  könyvet? —  annak  két  hibája  van  : 
Hogy  nem  múlékony,  nem  haszontalan, 
És  a  mi  fő,  hogy  olcsó  is  neki, 
A  dscntri,  polgár  is  megveheti. 

A  dsentri,  úgy-e?  a  nemes  gyerek? 
Ábrándozó  szegény!  Nem  ismered 
Ezt  a  kamasz  növésű  napraforgót. 
Kinek  létczélja :  nézni  Maxi  grófot. 
Hogy  mit  hogyan  csinál?  Eltört  a  lába? 
Mankón  biczegve  megy  az  uri  bálba? 
Megvan  !  hahó  —  mankót  vesz  mindenik. 
A  tánczterem  sántával  megtelik. 
S  van,  a  ki,  hogy  legyen  komoly  fitor. 
Ép  lábát  eltöré  —  excelsior ! 

S  a  polgár  ?  Ah,  de  hát  van  ez  ?  Barátom, 
Harminczhat  éven  át  aludtál,  látom. 

Van  itt,  ki  mondja  büszkén :  ő  paraszt. 
Hajh!  e  hazában  ez  az  egy  —  igaz. 
És  voltakép,  nézvén  nyugot  felőJ, 
A  többi  is  csak  még  nagyobb,  belől; 
A  különbség  csak,  hogy  van  czimeres, 
És  a  kinek  még  ez  nincs,  erre  les... 

Megérthetetlen,  fölfordult  világ! 

Majom  utánoz  embert  legalább ; 

Itt  egy  majom  a  másikat  majmolja. 

Az  hogy  nem  is  - —  ha  még  csak  ennyi  volna ! 

De  fényözönből  porba  száll  a  sas. 

Nem  kell  neki  a  fenséges  magas. 

Ott  fürdik  mint  a  csirpelő  veréb. 

A  költőnek  babérja  nem  elég. 

Eszét  veszíti  elsőrendű  csillag : 

Egy  fénybogár  után  eped,  kacsintgat. 

Elhagyja  dicskörös  helyét,  nem  boldog, 

Mig  nem  kap  innen  egy  fületlen  gombot. . . 

Abdéra  ez  vagy  Sodoma  förtelme? 

S  én,  —  én  is!  —  élek,  élni  tudok  benne?! 

De  hát  nem  volna  itt  már  semmi  ép? 

Az  nem  lehet!  Van,  igenis,  a  nép. 

A  nemzet  ős  fájának  törzse  még  jó. 

Csak  lombjait  pusztitja  ronda  hernyó. 

Mit  megnövelt  a  mostoha  idő. 

De  kertészkés  levágja  majd,  s  kinő... 

Vagy  eljövend  a  jótékony  vihar, 

Élősdi  férget  letipor,  kimar; 

Az  ezeréves  tölgy  ki  hajt  még  újra, 

Egy  fényesebb,  dicsőbb  nagy  fordulóra. 

Virulni  fog  a  második  ezerben, 
MegJombosodva  gazdagabban,  szebben 
-—  Hazám,  eged  bár  egyre  csak  sötétül. 
Én  nem  tudok  meghalni  e  hit  néJkül ! . . 


A  VÉGRENDELET. 

A  főúri  kör  díszépűietén 
Zászló  bejelent  nagy  gyászt  feketén  : 
Hogy  sirhat  a  nemzet,  mert  ime  holt. 
Ki  köztük  a  jobbak  egyike  volt. 

A  nagy  ur  után  se  kicsi,  se  nagy. 
Vajh  ennyi  vagyont  ugyan  kire  hagy? 
Bizonynyal  urává  teszi  e  hont. 
Hiszen  ő  a  jobbak  egyike  volt. 

Előveszik  a  végrendeletét. 
Szabályszerű  az,  rá  ütve  pecsét. 
Sugallta  nyugodt  órán  hideg  ész, 
Tanuk  előtt.  Csak  két  sor  az  egész. 

Forgatja  a  jegyző  a  levelet. 
Nem  volna  egyéb?  az  nem  lehet! 
Fürkészi  papirját  ablakon  át. 
De  többet  ugyan  nagyitón  se  lát. 

«A  melyben  a  rókát  kergettem  inD 
—  Kárminnal  irott  pézsmás  levelén 
Ez  villog  elő,  mint  Mene  Tekel  —  : 
((Vörös  frakkomban  temessetek  eJ.j> 

És  ezzel  vége;  se  több,  se  kevesb. 
Szegény  haza  testén  ezernyi  seb 
FöJsajg  ujoIag,  aJig  födi  rongy, 
Rángatja  sok  éhes,  árva  poronty. 

Így  ő  a  nemes,  a  dús,  a  dicső. 
Utána  özönvíz  —  bánja  is  ől 
A  frakk,  a  vörös  frakk,  s  benne  maga 
Egyetlen,  utolsó  gondolata. 

Mig  uj  Európát  rázza  kaczaj. 
Itt  honfi  kebelből  nem  fogy  a  jaj. 
Ajkába  harap  Budán  a  király. 
Kör  tagjai  mondják:  ((Ah,  zseniál!ii> 


NYÁR]   LES. 

Immár  a  hegyélen  száll  le  a  nap. 
Fák  árnyai  nyúlnak  előre. 
Rejtek  sűrűből  most  indul  a  vad 
Ki,  párja  után,  legelőre. 

Most  egybe  az  erdő,  mint  a  pokol 
Rémmel  telik  el,  besötétül. 
Mint  síri  lehellet,  száll  a  bagoly. 
Káprázat  a  lég  denevértül. 

Bus  éji  királyné,  fénymezü  hold 
Ül  trónra,  lenézve  merengőn. 
Ébrednek  a  lelkek,  mozdul  a  lomb. 
Lovagolnak  az  árnyak  a  szellőn. 

Vig  torkú  rigó  most  bújva  elül. 
Ökrészfiu  füttyöt  eresztget. 
Tévedt  utazó  bolygván  egyedül, 
Bezzeg  veti  most  a  keresztet. 

De  az  ördögtől  sem  fél  a  vadász, 
0  egymaga  áll  ki  merészen. 
Némán  egerész,  neszelve  vigyáz, 
Nem  ötlik-e  vad  ki  a  résen? 

Rí  a  csalogány,  —  ott  valami  jár. . . 
Hah  végre,  szerencse . . .  talántán  . . . 
Ugy  ám. . .  de  elugrik  az  őz,  mi  kári 
Hogy  a  menykő  szántson  a  hátán : 

Ott  jár  a  dezentor,  félve  kitér 
Előle  parasztgyerek,  asszony; 
Szegénybe'  pedig  meg-megfagy  a  vér, 
Ha  zörren  a  szél  a  haraszton... 


ALBUMBA. 

Szép  leányok,  kedves  hölgyek, 
Kik  egy  lelkesítő  csókot 
Nem  adnátok  a  költőnek. 
Mégis  egyre  ostromoltok 

Pár  rimelt  sorért,  emlékül 
Fehér  könyvetekbe  irva. 
Minden  édes  emlék  nélkül  — 
Mire  jó  e  száraz  firka  ? 

Mi  rímelne  össze  szebben, 
Mint  két  szívnek  dobbanása? 
A  költő  csak  énekeljen. 
És  a  mennyet  soh'  se  lássa? 

Csak  a  mi  a  szívbe  írva 
Szerelemben  égő  vérrel. 
Az  a  halhatatlan  szikra 
Még  a  sírban  sem  enyész  el. 

Elmosódik  emlékünkben 
Minden  bölcs  írásunk,  tettünk; 
Csak  az  óra  fel edh étlen, 
A  melyben  —  elfeledkeztünk . . . 


DE  PROFUNDIS. 

Mint  az  árva  holt  anyára, 
Ugy  borulok  rád,  hazám. 
Hideg  vagy,  fekete,  sárga; 
AJ  szol -e,  vagy  valahára 
Meg  vagy  halva  igazán? 

A  csatában  el  nem  estél. 
Csak  leraktad  fegyvered'. 
]ó  sokáig  szenderegtél ; 
Halkan  álmodban  beszéltél. 
Látva  fényes  képeket 

Eljövendő  nagy  napokról . . . 
((Leszen  úgy,  mint  régen  volt. 

Vagy  taJán  már  nem  is  alszoJ, 
Csak  pihensz,  vársz,  hallgatózol. 
Hogy  ki  híved,  árulód? 

Fiaid  már  vetkőztetnek. 

Osztoznak  ruháidon. 

((Ez  az  enyim,  ez  a  tiedD 

S  e  fölött  hogy'  verekednek  I  — 

Vagy  talán  én  álmodom  ? 

Neked  éltem,  érted  éltem. 
Önfeledten,  igazán. 
A  mi  tüz,  láng  volt  szivemben. 
Oltárodon  elégettem; 
Mindenem'  föláldozám. 

Jutalmul  mást  nem  kivánva : 
A  te  dicsőségedet. 
Szenvedésem  mind  nem  fájna; 
A  csalódás,  hogy  hiába! 
Orüléssel  fenyeget. 

A  nagyobbak,  erősebbek 
Tőled  eltaszítanak. 
Alomporral  hintegetnek, 
Altató  dalt  zengedeznek, 
Hogy  ne  halljad  hangomat. 

Kétségbeesett  őrjöngő 

Sikojával  költelek. 

Félek,  minden  órán  késő... 

Kapzsi,  éhes,  prédaJeső 
Banda  élve  eltemet. 

Még  azt  mondják,  hazudozzak, 
Hogy  magadnak  gyönge  vagy. 
De  ha  keJl  harczolni  másért. 
Szolgai  libériáért  — 
Erőd  óriási,  nagy! 

Onjavadra  semmid  sincsen. 
Idegennek  telivér. 
Meztelen  vagy,  mint  az  Isten, 
Kinek  testét  eszik  itten. 
És  a  papja  mind  kövér. 

De  mig  élek,  én  remélek. 
Hiszem  az  Istenemet: 
Leszáll  az  a  keresztfáról, 
S  újra  egyszer  elkorbácsol 
Templomábul  titeket. 

—  És  ha  meghalsz,  ha  csalódom, 
S  szellemed  elköltözött: 
Tetemeden,  koporsódon 
Mint  a  féreg,  nem  rágódom. 
Ott  halok  tested  fölött. 

Megkövülve,  mindörökre, 
Aeolhangu  sírjeled' . . . 
Zengve  ős  dicsőségedről. 
Legalább  a  feledéstől 
Megmentem  hired',  neved* . . . 


Vegves  kOUemények- 

FÜRDŐI  EMLÉKEK. 

1. 
Az  emelvényen,  simitványon 
Találkozunk  minduntalan. 
Nézlek  sováron,  szólni  vágyón, 
De  mindamellett  szótalan. 

Ha  eltűnsz  egy-egy  pillanatra, 
S  nem  látlak,  majd  elolvadok. 
Szemeidet  rám  ragyogtatva. 
Ajkam,  szivem  dermedt,  fagyott. 

Irígylett,  boldog  átlag-lelkek 
Vesznek  körül,  -    könnyű  nekik! 
A  vallomást,  hogyan  szeretnek, 
Levelező-könyvből  szedik. 

Mit  mondjak  én  ? !  —  Oh  e  dolognak 
A  vége  még  botrány  leszen . . . 
A  lábaim  már  úgy  inognak. . . 
Atlas  se  birja  el  szivem'! 

Kétségbeesve,  elbolyongva, 
Hol  senki  nem  jár,  egyedül, 
Szerelmem  a  sűrű  vadonba 
Vigaszt  keresve  menekül. 

Csöndes,  homályos  rengetegbe 
Egy  régi  várnak  romja,  im 
Leülök  a  profán  jelenbe 
Mélázó  omladékain. 

Vajda   János    kisebb   költemcnyti. 

ElméJyedek  a  messze  múltba, 
Midőn  telt  szívű  lovagok 
A  szépek  lábához  borulva 
Nyögték :  szeress  vagy  meghalok  I 

És  c\ég  volt  a  szépnek  ennyi ; 
A  lovag  is  czélt  ért  vele. 
Ki  nem  nevette  érte  senki, 
S  a  rendőr  sem  fülelte  le . . . 

U. 
Szegény  fejem,  mit  is  viódol, 
Hogy  honnan  e  nagy  fájdalom? 
Hisz  tudhatod  te  azt  nagyon  jól. 
Mi  voltakép  az  én  bajom. 

Hogy  nem  tudok  szeretni  lanyhán, 
Csak  szertelen,  szörnyen,  nagyon. 
Úgy  ég  a  vérem,  mint  a 'kátrány 
A  tengeren  kigyúlt  hajón. 

Mint  a  salétromos  rakéta. 
Mely  égbe  vágyva,  sustorog. 
Erőlködését  mosolyogva 
Nézik  le  fényes  csillagok, 

A  kiket  meg  se  közelíthet, 
S  még  le  sem  ért,  elég  a  láng . . . 
Elvesztve  üdve  az  egeknek 
S  a  földi  kéjnek  egyaránt. . . ! 

TÜNEMÉNYEK. 

Puszták  örök  lakója  néha  lát 
Feje  fölött,  tündöklő  légen  át, 
Vonulni  egy  különös  madarat, 
Minőt  nem  látott  még  ez  ég  alatt. 

Jó  ismerőse  mind  a  mennyi  van, 
Erdőkön,  lápok  ingoványiban, 
Egyszerre  kitalálja  név  szerint, 
Melyik  mi  fajta,  hogyha  rátekint. 

De  ezt  az  egygyet  —  ezt  nem  látta  még. 
Sóvár  kiváncsin  lesi,  várja  rég, 
Hogy  ha  fölötte  újra  elhalad. 
Megnézi  jobban,  megcsodálja  majd. 

És  várja,  várja  sok,  sok  ideig, 
Mig  maga  is  beleöregedik. 
Hó  a  szakálla  már,  gyér  fürtje  len, 
—  Az  a  madár  többé  meg  nem  jelen. 

Eszébe  jut,  álmában  látja  még; 
Nincs  lelke  tükrén  már  csak  ez  a  kép. 
S  végperczein,  midőn  már  szinte  holt, 
Csak  akkor  tudja  meg,  mi  ritka  volt. 

A  költőnek,  ti  többi  emberek, 

Emelni  szobrot  ne  siessetek. 

Mert  úgy  lehet,  még  áll  a  büszke  emlék, 

Midőn  dalát  már  régen  elfeledték. . . 

'5^ 

Halhatlanok  birája  az  idő. 

Csak  akkor  tudjátok  meg,  hogy  mi  ő, 

Ha  elmerültek  hosszú  századok, 

S  hozzá  hasonlót  még  nem  láttatok . . 


A  KÖRÖNDNÉL. 

Ünnep  délután  van ;  nézem, 
A  szegény  nép  hogy'  mulat. 
A  ligetben,  forgó  gépen 
Hogy'  üli  meg  a  lovat. 

Pörg  a  dob,  cseng  a  réztányér 
Boltinas,  szobaleány. 
Cselédség,  ki  most  mind  ráér, 
Lovagol  faparjpán. 

Alakok  vigan,  gond  nélkül 
Váltakoznak,  és  pedig 
Többnyire  mind  beleszédül, 
Mig  az  óra  letelik. 

Eltűnődöm,  e  dologban 
Mi  lehet  a  czél,  a  jó? 
Végre  meggondolva  jobban. 
Az  egész  nem  oly  bohó . . . 

Vagy  nem  így  kering-e  itten 
Ez  a  nagy,  kerek  világ? 
Földi  élet,  nem  e  épen 
Ez  a  te  komédiád? 

Az  idő,  mint  e  nagy  orsó, 
Forg,  de  nem  halad  tova. 
A  jelen  egy  csodakorsó, 
Fogy,  de  nem  fogy  el  soha. 

Csillagok,  felhők,  világok 
Jönnek,  mennek  szüntelen. 
Csóválgatja,  mint  egy  zsákot, 
Ismeretlen  ős  elem. 

És  letűnnek,  ahogy'  útjuk, 
Létük  egyszer  véget  ért; 
S  róluk  is  csak  ugy  nem  tudjuk, 
Mint  magunkról,  hogy  miért. 


LENNI  VAGY  NEM   LENNI. 

0  népem,  jó  magyar  nép,  drága  vérem, 

Mit  kell  felőled  hallanom,  megérnem ! 

A  kik  uraltak  egykor,  mind  a  népek. 

Most  mit  beszélnek,  vagy  nem  is  beszélnek?! 

Hog)'  te  vagy  az  utolsó;  mind  szabad  már, 

Csipetnyi  szerb,  rumán,  az  lesz  a  bolgár, 

S  szokás  szerint  segíted  is  majd  őket. 

Nem  nézve,  hogy  mi  vagy,  mi  lesz  belőled  ? 

Te  egymagad  vagy  itt  inas  ruhában. 

Pedig  ahol  ezer  veszély,  halál  van, 

Te  jársz  elől,  dicsőséget,  hatalmat 

Szerezve  másnak,  rablánczot  magadnak. 

Immár  nem  is  magyar,  csak  István-ország. 

Zászlódat  horvát  csatlósid  tiporják. 

Ös  czimcred',  színeid'  megtagadva, 

Nem  a  magad  nevével  indulsz  hadba. 

S  hogy  lelkesülj,  első  parancsolat: 

Hazádnak  nyelvén  szólnod  nem  szabad! 

Érthetlen,  természettel en  világi 

Ilyet  mesében  is  vajon  ki  lát? 

Oroszlánt,  melynek  abba  teljék  kedve. 

Hogy  a  szamárbőrt  hordja  tetszelegve? 

S  te  tűröd  ezt  mind,  tűröd,  viseled. 

Tehet  akárki  akármit  veled. 

Veled,  kit  egykor  oly  dicsőnek  láttam 

Világszabadságért  vivott  csatákban. 

Midőn  nagy  lelked  oly  lángot  vetett, 

Hogy  bevilágította  az  eget, 

Mely  már  nyugotról  végig  besötétült. 

Az  emberek  lelkén  zsarnok  lidércz  ült... 

És  ébredezve  a  nyomás  álmából, 

A  névtelen  hősök  csatazajától, 

Megszégyenülve,  álmélkodva  néztek 

Köröskörül  rád  mind  a  többi  népek, 

A  híresebb,  erősebb,  rátartóbbak, 

Kik  mindazáltal  már  megfutamodtak 

S  a  szabadság,  dicsőség  lobogóját 

Mikor  már  ők,  a  nagyok,  sárba  dobták, 

S  vészkiáltásaikkal  fölkeltettek  — 

Te  egymagad  azt  onnan  fölemelted, 

Mezetlen,  puszta  kézzel,  készületlen, 

—  Fegyvert,  ugy  mondád,  azt  hoz  majd  az  ellen, 

És  kapva  lóra  szőrén,  a  kezedbe 

Karikás  ostoroddal,  kieresztve, 

Vagdaltad  őket  képen,  s  hajszolád. 

Mint  pásztor  a  tilosba  ment  gulyát. 


Vegyes  k^Uemények.  231 

Gyalog  ha  voltál,  a  lovast  kergetted, 

Te  fogtad  el,  a  kik  bekerítettek. 

És  dárdaerdőt,  ágyusort,  várbástyát 

—  Soha  világ  nem  látta  ennek  mását  — 

Ököllel  ostromoltál  és  vettél  be... 

Mi  vagy  te  most?  lm  a  szerep  cserélve: 

Az  adja  a  hőst  és  huzatja  a  tust, 

Kinek  te  mondád  :  ik  huszár,  du  Hanswurst. . . 

Ó  népem,  mit  gondoljak  már  felőled, 
Higyjem,  ne  higyjem  áhitott  jövődet? 
Meg  vagy  talán  most  rontva,  babonázva, 
Vagy  alkotását  Isten  meggyalázza? 
Úrrá  leszen,  mert  szapora  a  féreg? 
Turul,  kesely  szolgája  a  verébnek? 
Nem  járna  többé  a  szabadban,  pusztán. 
Csak  rabkalitban  csenevész  oroszlán? 
Vagy  csak  pihen  a  sivatag  királya, 
Mig  sorlövők  csapatja  körül  állva 
Rettentő  fekhelyét  rezgő  inakkal. 
Gúnyolja,  szidja,  eleinte  halkkal, 
Majd  önzajától  neki  bátorodva, 
Arczátlanabbá  válik  bősz  csoportja; 
Dobálja  és  ingerli  mindenképen. 
Ki  ereje  —  méltóságérzetében 
Oda  se  néz  hitvány  beszédnek,  kőnek; 
Nem  mozdul  ő,  a  mig  belé  nem  lőnek, 
De  akkor  azután  van  ne  mulass! 
Hiába  ottan  puska,  dárda,  vas, 
Egy-két  golyótól  ő  mindjárt  le  nem  dől. 
Egyszerre  vérzik  bár  tizenkét  sebből. 

Jaj  annak,  a  kit  6  Ictcnyerel. 
Egy  pofonátul  tízen  esnek  el. 
Van,  a  ki  megmered  tekintetétüJ ; 
Legokosabb,  ki  eJfut  esze  nélkül, 
És  valahol,  valami  zsibvásáron, 
Megveszi  a  bőrét  fölvert  nagy  áron 
A  rettegett,  a  nagyszerű  állatnak, 
Kit  éjnek  idején  verembe  csaltak. 
És  viszi  el,  nagy  messze,  mutogatja. 
Hogyan  esett  remek  lövése  rajta? 

Világbíró  nagy  ősök  nemzedéke. 
Én  nemzetem,  ez  a  te  multad  képe. 
Hogy  szám  szerint  kevés  vagy,  ritkaság, 
Meg-megrohant  a  gyáva  sokaság. 
Hogy  kis  szigetként  állsz  e  néptengerben, 
Páratlanul,  rokontalan,  egyetlen. 
Segítve  még  mást,  soha  senki  téged  — 
Ha  mégis  élsz,  ez  méltó  büszkeséged. 

De  hajh,  mi  írva  a  jövő  könyvébe  ? 
Ki  a  nemesnek  voltál  mintaképe, 
lm  ellened  fördult  idő,  világ. 
Mi  ős  erényed  volt,  az  most  hibád. 
Vérmes  hited',  pazar  nagylelkűséged' 
Titkon  nevetve  zsebelik  üzérek. 
Nem  nyers  vitézség  dönti  a  csatát: 
Géppé  fegyelmezett  nagy  sokaság. 
Hangyák  erénye,  munka,  szorgalom. 
Kalmár  a  hős  a  világszinpadon. 
A  csatatér  koczkája  voltaképen 
Előre  már  a  béke  versenyében 

Mindenfelé  azok  javára  dől  cl, 
Kik  előkészítették  jól  a  rőffel. 

De  hát  ha  igy  van  —  s  így  tagadhatatlan  — 

Ki  nagy  valál,  hol  halni  kell,  a  hadban. 

Gyöngébbek  most  a  könnyebb  föladat, 

Lét  küzdterén  rajtad  kifogjanak? 

Ne  tudna  győzni  itt  erős  karod, 

A  munka  versenyén,  ha  akarod  ? 

Ki  a  hazáért  bőven  ontod  véred'. 

Ne  tudnál  adni  érte  verítéket? 

E  kirabolt,  de  ifjú  szép  anyát, 

Ki  szégyenkezve,  esdve  néz  reád, 

Mint  kéregető  özvegy  útfelén, 

Mert  harczban  elrongyollott,  meztelen, 

Felöltöztetni  uj  divat  szerint. 

Hogy  irigyen  csodálják  őt  megint. 

Kik  most  lenézik,  piperés  banyák,  — 

E  föladat  méltó  ne  volna  rád? 

Ha  e  magasztos  czél  nem  lelkesít. 

Élned  tovább  vajh  érdemes-e  itt? 

Benépesitni  a  vadon  pusztákat, 

Hol  most  rideg  tanyák,  bitófák  állnak. 

Mosolygó  kertek  nyájas  kéj  lakok 

Végetlen  gyöngysorával,  és  amott 

Bozontjait  a  Kárpát  és  Bakonynak 

Hol  most  bün,  inség  férgei  bolyongnak, 

Fésülve,  mosva,  kivasalva  szépen, 

-     Völgyén  csatorna  ;  mozdony  a  hegyélen  — 

Gyárak  sugár  minaretjeivel 

Megannyi  templommá  avatni  fel, 

Hol  messze  zúgva  a  gép  orgonája 
Arany  esőt  hullajt  alá  a  tájra . . . 

Ah,  ugy  van,  ugy  lesz,  ugy  kell  lennie  1 
Beteljesülni  látlak,  jós  ige : 
(íNem  volt,  de  lesz.D  S  rá  a  királyi  szót 
A  Phönix  hamvain  aszebb  lesz,  mint  volt.h 
Én  nemzetem,  napod  még  fölragyog. 
Nem  tudsz  te  tenni,  csak  mindig  nagyot. 
Közelre  várni  ellenségidet, 
S  a  saját  f egy  erével  verni  meg. 
Hát  munka  kell  csak?  furfang,  lelemény? 
Csodát  mivelsz  te  ott  is,  hiszem  én. 
El-elpihen,  szenderg  önérzeted. 
El  kell  magad  kissé  szégyenlened. 
Sőt  néha,  bizván  szertelen  magadba, 
El-elmaradsz,  megkésel  készakarva. 
Föl  bátorodni  az  ellent  hagyod. 
Diadalod  hogy  lenne  még  nagyobb. 
De  ha  megindulsz  telivér  hevedben, 
Nincs  akkor,  a  ki  neked  állna  ellen. 
Világhires,  félelmes  rohamod 
Egyszerre  lép  át  egy  fél  századot. 
Kit  ei  nem  öltek  karddal  óriások, 
Fogd  meg  sörényen  a  kapát,  az  ásót. 
Dologra  is,  ha  ember  kell  a  gáton, 
Te  légy  az  első  az  egész  világon! 

AZ  ÁLLATKERTBEN. 

Szűk  palotáddal  szemben  meg- megállva. 
Elnézem  olykor  szenvedésedet, 
Állatvilág  nemes,  fogoly  királya! 
Amint  szabadulásod'  keresed. 

jársz  kelsz,  forogsz  alá-föl  szakadatlan, 
Fürkészve  egyre  a  nyilasokon. 
Mint  befogott  ló  a  száraz  malomban, 
Nem  tudva  megnyugodni  sorsodon. 

Vigasztalódjál . . . !  itt  e  földi  létben 
Megannyi  élők  mind  rabok  vagyunk. 
Mint  neked  itt  a  vég,  nekünk  meg  épen 
A  végtelenség  gyötri  bús  agyunk. 

Gyorsabban,  mint  te  ádáz  börtönödnek 
Rázod  kérlelhetetlen  rácsait, 
Képzelmem  rezgő  szárnyai  verődnek 
A  halovány  tejút  határáig. 

És  még  azon  túl,  messze,  mondhatatlan 
Távolságok  felé  röppenve  el, 
Kérdéseimre,  hol  a  vég  azokban  ? 
Kétségbeejtő  némaság  felel. 

És  mégis,  tudva  bár,  hogy  mind  hiába, 
Elátkozott  lélekként,  hittelen. 
Rémtelt,  örök,  siket,  vak  éjszakába 
Űz  hajt  a  kétely,  fojtó  sejtelem . . . 

Mig  mindenütt  szédületes  örvényszél 
Ásít  felém,  ijesztve :  ne  tovább ! 
-  -  Lelkemnek,  ím  ládd,  a  te  rekeszednél 
Nem  tágasabb  e  mérhetlen  világ! 


NÁDAS  TAVON. 

Fönn  az  égen  ragyogó  nap. 

Csillanó  tükrén  a  tónak, 

Mint  az  árnyék,  leng  a  csónak. 

Mint  az  árnyék,  olyan  halkan, 
Észrevétlen,  mondhatatlan 
Andalító  hangulatban. 

A  vad  alszik  a  berekben. 
Fegyveremmel  az  ölemben 
Ringatózom  önfeledten. 

Nézem  ezt  a  szép  világot. 
Mennyi  bű-báj,  mily  talányok ! 
Mind  a  mit  körültem  látok. 

Nap  alattam,  nap  fölöttem, 
Aranyos  tüzes  felhőben. 
Lenn  a  fénylő  víztükörben. 

Itt  az  ég  a  földet  éri. 

Tán  szerelme  csókját  kéri . . . 

Minden  oly  csodás,  tündéri. 

Mi  megyünk-e  vagy  a  felhő, 
Vagy  a  lenge  déli  szellő, 
A  szelíden  rám  lehellő? 

Gondolatom  messze  téved 
Kék  űrén  a  semmiségnek. 
Földi  élet,  hol  a  réved? 

Szélei  nádligeteknek 
Tünedeznek,  megjelennek. 
Képe  a  forgó  jelennek. . . 

Most  a  nap  megáll  az  égen. 
Dicsőség  fényözönében, 
Csendessége  fenségében. 

S  minden  olyan  mozdulatlan  . . . 
Múlt  s  jövendő  tán  együtt  van 
Ebben  az  egy  pillanatban? 

A  levegő  meg  se  lebben, 
Minden  alszik...  és  a  lelkem 
Ring  egy  méla  sejtelemben  : 

Hátha  minden  e  világon, 

Földi  életem,  halálom 

Csak  mese,  csalódás,  álom  ?  .  . . 

A  MEYERLINGI  HALOTT, 

L 

Egy  királyfi,  szép,  jó,  kedves. 
Eszményképe  ifjúságnak, 
A  minőt  olykor  szerelmes 
Szüzek  álmaikban  látnak . . . 

Ép,  erős  testben,  lélekben. 
Leventék  virága,  éke. 
Sok  nagy  ország,  nép  egyetlen 
Reménysége,  büszkesége. 

A  mi  drága  e  világon. 
Mit  kivánhat  epedő  szem, 
A  mi  sok  másnak  csak  álom : 
Birja  mind  valóban,  bőven. 

Szép  fiatal  felesége 
Szende,  mint  húsvéti  bárány. 
Egy  kis  lány  repes  feléje, 
Angyal,  templomok  oltárán. 

Gazdagsága  mérhetetlen. 
Fellegvára,  palotája 
Édeni  kert  közepében 
Annyi,,  hogy  se  szere  száma. 

Ott  az  arany,  ékszer,  gyöngysor, 
A  sok  gyémánt  szemfényvesztőn 
Ugy  hever,  mint  jó  terméskor 
A  vadalma,  tilos  erdőn. 

Ott  a  koronák  csoportja, 
Bűvös  fényt  lövellve  szerte. 
Ha  tizenkét  feje  volna, 
Jutna  egy-egy  mindegyikre. 

Látva  ezt,  fájón  merengőn 
Hajh  mi  sokan  elgondolják: 
Van  bizony,  van  itt  e  földön  — 
Nem  mese  a  tündérország. 

S  ennyi  kincsnek,  föJdi  jónak, 
Dicsőségnek  öröklője, 
—  O  csodája  szörnyű  sorsnak!  — 
Halva  fekszik  im,  megölve. 

Halva  fekszik  a  királyfi; 
Ongolyója  fúrta  testét. 
Népek  vándorolnak  látni. 
Hogy  valóban  elhihessék. 

O  csak  jertek  is,  csak  jertek, 
Nézzétek  meg  e  koporsót. 
Dús,  szegény,  aggastyán,  gyermek. 
Világbölcsek  és  tudósok; 

Megtanulni,  megkönyezni. 
Hogy  mi  hát  e  földi  élet?! 
Van-e  sír,  hol  dics,  fény,  ennyi. 
Összeomlott,  semmivé  lett? 

S  jertek  ide  sorba  mind  ti, 
A  haláltól  kik  irtóztok. 

És  aztán  nevessétek  ki 
E  kimerült  vén  birkózót, 

A  ki  itten  eljátszotta 
Legmerészebb  mutatványát ; 
Kinek  eztán  a  kunyhókba 
Hanyatlását  csak  kaczagják . . 

Nézzetek  e  hamvvederre 
És  ha  jön  a  végső  óra, 
Jusson  e  kép  eszetekbe, 
S  haljatok  meg  mosolyogva. 


Egy  nagy  név,  utána  pontnak 
Egy  golyó,  és  ezzel  vége. 
Ennyi  áll  majd  irva  rólad 
A  történetek  könyvébe. 

De  azért  nem  lészsz  feledve. 
Csak  dohos  sirbolt  a  könyvtár. 
Múmiát  rejt  pergamenje. 
Szebb,  dicsőbb  sor,  a  mi  rád  vár. 

Hogy  kifosztva  egy  félszázad, 
Hadd  sirassa  a  történet 
Veszteségét  a  világnak 
De  te  örvendj  a  cserének. 

Szárnyain  tündérregének 
Neved  a  földet  bejárja. 

Rólad  zúg  majd  a  szeleknek 
Méla  bánatos  hárfája. 

Költők  énekelnek  rólad 
Versenyezve  váltig,  dalban, 
S  a  kit  emleget  dalnok-lant, 
Az  igazi  halhatatlan. 

Boltozatos  titkos  erdő 
Halkan  csörrenő  patakja 
Zengedez  majd  rejtelmedről 
Szaggatott  hangon,  zokogva. 

Arató  lányok,  legények 
Haza  menve  éjszakára, 
Adogatják  át  regényed 
Unokáról-unokákra. 

Mialatt  a  nyári  égen 
Hallgatózó  csillagoknak 
Reszketeg  szelid  fényében 
Nagy,  nehéz  könyek  ragyognak. 

Várak  omlanak,  bedőlnek 

Koronás  fejek  kriptái ; 

A  rege  még  szól  felőled : 

« Egyszer  volt  egy  szép  királyfi. 

Kinek  ágyát  rózsakelyhek 
S  liliomokból  vetették; 
Kinek  oly  korán  meg  kellett 
Halni,  mert  nagyon  szerették)) . . . 

Vajda  János  kisebb  költeményei.  lO 

BORONGÁS. 

A  szél  odakünn  birkózik  a  fákkal, 
És  zörgeti,  rázza  az  ablakot. 
Itt  benn  a  falon  egyhangú  zajával 
Az  örök  idő  halk  lépte  kopog. 
Lép  erre  egyet,  lép  egy  gyet  amarra, 
És  tolja  odább  a  perczmutatót, 
Mig  teljes  a  kör;  aztán  üt  az  óra, 
És  kezdi,  a  hol  végzé,  ugyanott. 

A  szél  odakünn  dul  ful  szakadatlan ; 
Sebes  eső  veri  a  födelet. 
Mint  nyáj,  ha  komondor  űzi  avarban. 
Szaladoznak  a  hamvas  fellegek. 
Egymásra  nyomulva,  eltünedezve, 
Mint  lelkemen  át  a  gondolatok. . . 
És  nézem  az  ingát,  hallgatom  egyre, 
Nem  szólal  e  benne  egy  nagy  titok? 

Szirmok,  levelek  röpködnek  a  légben. 
Körtánczban  az  élet  és  a  halál. 
S  e  nagy  mindenség  végtelenében 
Soha  egyenlő  két  gyönge  fűszál! 
Végkép  elenyészők  csak  mi  vagyunk  hát? 
Jár,  jár  az  idő  és  még  se  halad. 
Csak  tolja  múló  létünk  mutatóját, 
S  lejárja,  de  ő  maga  helybe  marad. 

Viódik  a  fény  a  homálylyal  az  erdőn. 
Egy  percznyi  derűt  vált  hosszú  ború. 

Sikoltva  a  szél  üzenget  a  kürtőn ; 
Akár  a  kuvikhang,  oly  szomorúi 
E  földi  világon,  fellegeken  túl 
Halhatlan  az,  a  mi  soha  nem  él. 
Mi  lett,  született,  mind  eltűnik,  elmúl : 
Ember,  fü,  virág  ;  árnyék,  falevél . . . 

A  szél  odakünn  birkózik  a  fákkal, 

És  zörgeti,  rázza  az  ablakot. 

Itt  benn  a  falon  egyhangú  zajával 

Az  örök  idő  halk  lépte  kopog. 

Lép  erre  egyet,  lép  egygyet  amarra. 

És  tolja  odább  a  perczmutatót, 

Mig  teljes  a  kör ;  aztán  üt  az  óra, 

És  kezdi  megint,  hol  hagyta,  amott... 

SODOMA. 

Javában  áll  a  vásár;  a  zsivajban 

Megsiketűl  a  lelkiismeret. 

A  czég  föloszlik;  ím  végeladóban 

Árverelik  a  kerületeket. 

Kapós  az  árú ;  hogyne !  sokat  ér, 

S  potomság,  mit  a  boltos  érte  kér: 

(íKi  hazudik  nagyobbat?))  E  sivár 

Föltétel  a  kikiáltási  ár. 

Föl  és  alá  ki  tud  hizelegni  szebben 

A  mennynek  és  pokolnak  egyaránt? 

Ah  könnyű  sor!  mi  drága  még  részletben  — 

Egészben  szinte  semmit  ér  hazánk... 

Lemondott  róla  régen  mindenik, 
Adó,  vevő,  hívén,  hogy  sirba  tért. 
Csak  még  a  bőre!  ezt  adják,  veszik. 
Igaz,  hogy  olcsón :  egy  üveg  borért. . . 

Mint  mikor  a  hajó  a  viztöl csérben. 
Haj  rá,  neki!  hol  a  pezsgős  palaczk? 
Pokolba  őrült  becsület,  szemérem! 
Föl  a  kabinba,  hol  a  szűz  ajak? 
Nyerít  a  kéjvágy,  bőg  a  hiúság, 
Vonít  az  irigy  önzés  éhesen. 
Itt  már  hiába  átok  és  imádság! 
Én  már  csak  a  kénkő-esőt  lesem. 

És  eljön  az,  hah,  itt  is  a  határon ; 

Én  látom  azt,  mint  Lót,  rég,  egyedül. 

De  nem  megyek,  nem  mozdulok. . .  bevárom. 

Hiába  a  sugallat:  menekülj! 

Kéj  lesz  nekem  e  gyilkos  tűz-zuhany; 

Szemlélni,  hogy'  rémül  a  gyáva  gaz! 

Diadalom,  ha  ők  mindannyian 

Látják,  hogy'  hal  meg  köztük  egy  igaz. 

Mint  egykor  Herkulanum  és  Pompeji 

Végnapján,  láva- temető  alatt. 

Volt  még  egy  hű,  valódi  római. 

Ki  mozdulatlan,  őrhelyén  maradt; 

Ha  majd  kiásnak  a  hamu-özönből 

Álmélkodó  késő  évezredek. 

Találnak  ott  —  s  majd  rám  ismernek  erről  - 

Egy  fölemelt  főt  s  egy  üres  kezet! . . . 

UTÓIRAT. 

Bezárom  én  is  már  a  boltot. 
Napomnak  vége  ;  kész  a  mérJeg  : 
Nem  maradok,  hazám,  adósod. 
Mi  tőlem  telt,  megtettem  érted. 

És  te  nekem  nem  adtál  semmit. 
Bár  csak  szivem  volt  minden  kincsem. 
De  azt  od'  adtam  kicsinyenkint, 
Ott  már,  ugy  tetszik,  semmi  sincsen. 

Kimért,  ínséges  volt  a  kosztod. 
Mint  fegyenczházi  gazdasszonynak. 
Frankfurtiakban  ettem  kóczot, 
A  melylyel  puskát  tisztitottak. 

Nem  tartozom  leányaidnak. 

Kiket  dicsőitek  versekben. 

E  földi  édenből  enyim  csak 

Ugy  festve  volt  s  azt  —  megfizettem. 

Aszúd  helyett,  mitől  a  holtak 
Egy  pillanatra  föltámadnak. 
Ihattam  rendszerint  csak  ollyat. 
Mitől  gyöngébbek  szörnyet  haltak. 

Szó  a  mi  szó,  tagadhatatlan. 
Nem  kényeztettél  semmiképen. 
Azért  ki  még  se  fogtál  rajtam : 
Nem  renditettél  meg  hűségben. 

De  engedd,  adjak  egy  tanácsot. 
Kinek  mit  adsz,  tartsd  jobban  számon. 
Mert  végre,  nem  lehetíen,  mások 
Elrettenhetnének  példámon. 

Hogy  úgy  eresztesz  el  magadtól. 
Mint  gazdag  ház  fukar  gazdája. 
Ki  a  szegény  utast  még  egy  jó 
Pohár  borával  sem  kinálja. .. 


AZ  ELSŐ. 

Egyszer,  vadász- asztal  körül. 

Hol  tréfa,  élez  közt  folynak  perczek, 

Egygyé  kerül  véletlenül 

Sok  fejedelmi  vérű  herczeg 

Nagy  házak  sarja  és  komák  mind. 
Bár  trónjuk  másfelé  ragyog. 
Leülnének,  ám  a  bolond  int: 
(íHohó!  de  melyitek  nagyobb?)) 

Terítve  dúsan,  ékesen. 
Mint  ez  magától  értetődik. 
De  éhesen  bár,  sebtiben 
Kell  dönteni,  ki  ül  elől  itt? 

«Hát,  —  szól  az  egyik  kérkedőn  — 
Az  én  családom  a  legrégibb. 
Király  volt  ősöm,  még  midőn 
Csatlósok  voltak  a  tieid.!) 

Szomszédja  spleenes  gőggel  ásít: 
((Ki  úr  a  legtöbb  nép  fölött?)) 
Dörmögve  vágja  rá  a  másik : 
((Egy  tagba'  nálam  több  a  föld.)) 

így  árverelnek  egyre-másra, 

És  már  elhűlne  a  leves, 

Mert  már  csak  épen  egy  van  hátra, 

De  szólni  már  most  ez  se  rest. 

((Szó  a  mi  szó,  csak  teremtmények, 
Jött- mentek  vagytok  jó  urak. 
Nektek  föl  mondnak,  mint  cselédnek, 
Mint  a  ruhát  fölváltanak. 

Sok  népetek,  nagy  földetek; 

De  meg  volt  már  előbb,  s  úgy  látom, 

El  is  lehet  nélkületek, 

Ha  megunva  a  járom. 

Ám  a  dolog  fordítva  nálam. 

A  melyen  én  uralkodom 

—  Ez  a  különbség  köztünk  —  házam 

Szülötte  az  egyuralom. 

Népek  tejutját  egyedül 
Tartjuk,  mint  Atlasz  az  eget. 
Házam  nekül  úgy  szétrepül. 
Mint  az  anyányi  verebek.)) 

Összenéz  a  víg  komaság; 
Ez  a  beszéd  sehogy  se  dőre. 
A  legidősebb  fölkiált : 
d Öcsém,  kerülj  előre.)) 

A  LEGSZEBBNEK. 

Szép  nyári  éj.  A  parkban  ültünk. 
A  mennybolt  ragyogott  fölöttünk. 
Sűrű  jegenyesor,  platán 
Csoport  nézett  le  ránk  középen, 
Nyugalma,  csöndje  fönségében 
Sötéten,  mint  a  Notredame. 

Az  égi  tündöklő  betűkben 
Sokáig  némán  elmerülten 
Kutattuk  sorsunk  titkait. 
Hogy  vaj  mi  rend,  mi  törvény  ottan. 
Az-e,  vagy  más  a  csillagokban, 
Mint  a  mi  itt  uralkodik? 

Elméikedénk  a  távolságról, 
A  melyről  a  számtudomány  szól 
Dadogva,  miglen  elakad. 
Mint  gyermek,  ki  az  éjszakába 
Csodás,  ki  sértő  rémet  látva. 
Ajkára  fagynak  a  szavak. 

Szédítő  mélyein  az  űrnek 
Parányi  emberértelműnket 
Erőitetők,  —  mi  haszna  van  ? ! 
Minél  tovább  elével ődtűnk. 
Annál  sötétebb  lett  köröttünk. 
Ijesztőbb  a  határtalan! 

Mig  végre  aztán  észre  jőve. 
Szemedbe  néztem  eltűnődve. 

S  a  kérdés  egybe  oldva  lőn. 
Minden  világos  lett  előttem. 
Ez  egyetemes  kis  tükörben 
Láttam,  mi  írva  oda  fönn. 

Különböző  csupán  a  méret. 
Nagyban,  kicsinyben  a  ledérnek 
Áll  a  világ,  most  már  tudom! 
Az  égen,  földön  egy  a  végzet. 
Állhatlanok  szedik  a  mézet; 
A  híveké  a  fájdalom. 

Ha  majd  a  kik  bübájaidnak 
Udvözitő  fényéből  ittak. 
Rég  elfeledt  a  léha  had; 
Kinek  elérheti en  vagy,  messze, 
Lelkében  mint  halhatlan  eszme 
Emléked  él  és  fönmarad. 

Ez  a  világi  sor!  Ha  egyszer 
Elmúlt,  kihajt  egy-egy  naprendszer, 
És  udvarának  keretén 
Boldog,  kegyelt  holdak  csoportja, 
A  kikre  lángját  pazarolta. 
Függnek  kihűltén,  feketén ; 

Hová  egy  eltévedt  sugara 
Az  ég  egy  árva  csillagára 
Reménytelen,  későn  hatott: 
Az  a  sugár  e  mérhetetlen 
Távol  bolyongó  égi  testen 
Még  azután  soká  ragyog . . . 

SZERELEM  HATALMA. 

Hiába  lettél  nagy,  dicső  hős, 
Padisah  vagy  orosz  czár,  dölyfös. 
Ki  nabucoi  érzetében 
Nem  tudja  már,  hogy  hova  lépjen. 

Szivedben  újuló  tavaszszal 
Találkozol  egy  gyermekarczczal. 
Ki  rózsalánczot  vet  nyakadba. 
Bár  láthatatlant,  's  meg  vagy  fogva. 

Ki  ura  vagy  a  seregeknek, 
Kit  népek,  országok  rettegnek, 
E  szép  szemeknek  sugarától 
Remegsz,  a  földön  csúszol -mászol. 

Nyögsz  térdre  esve,  jársz  négy-kéz- 
Nyom  a  fejedre  csörgő  sipkát,   [láb. 
Csinál  belőled  nagy  bolondot. 
És  okosan,  mert  így  vagy  boldog. 

Ne  bánd,  akárki  vagy,  barátom. 
Hogy  így  van  itt  e  szép  világon. 
Hogy  e  kicsiny  bársony  kezecskék 
E  földön  sorsodat  vezessék. 

Hogy  egy  parányi,  láthatatlan 
Szikrában  oly  nagy  hatalom  van. 
A  dinamitnak  egy  morzsája 
Nagyobb  úr,  mint  a  Himalája. 

Tövébe,  hogy  ha  akna  fúrva, 
Egy  öntudatlan  gyermek  újjá 
Érintse  meg  és  hurrah,  egyben 
A  Csimborasszo  légbe  röppen. 


ÖSZl  HANGULAT. 

Vége  már  a  szép  napoknak. 

A  virágok  hervadoznak. 

Bágyadoz  a  nap  sugara. 

Lombjai  a  rengetegnek 

Mélabúsan  integetnek; 

El  kell  menni,  úgy-e,  nem  sokára? 

Közelebb  megyek  hozzájuk, 
Hallgatom  a  suttogásuk, 
Ha  nekem  is  felelnének. 
Ülök  a  füves  bozótba, 
Mint  ki  virraszt,  hallgatózva, 
Agya  mellett  vonagló  betegnek. 

Az  erdőnek  érverése. 

Hegyi  patak  csörrenése 

Egyre  lágyabb,  egyre  lankad. 

Odafönn  a  gyászfelhőbe 

Készül  már  a  szemfedője. 

És  egyszerre  majd  eláll,  elhallgat. 

Elmerengve  tépelődöm. 
Mi  az  ember  itt  e  földön. 
És  a  nagy  rejtély,  a  lélek? 

E  csodás,  c  kcpzelheticn 
Vég  nélkül  való  mindenben 
Elenyész-e  csak  e  percznyi  élet? 

A  levegő  halkan  mozdul. 

És  a  haldokló  falombrul 

Egy  levélke  hull  a  földre. 

Ez  talán  az  égi  válasz, 

E  halott  kép,  néma,  száraz? 

Hátha  mégis...  nézem  eltűnődve. 

Mintha  irva  volna  rája : 
E  világ  egy  játék  kártya; 
Elkeverik,  meg  kiosztják. 
Porszem,  ember,  falevél,  mind 
Megannyi  pillangó  lény  itt. 
Újulásban  forgó  mulandóság . . . 


EMLÉKKÖNYVBE. 

(Rögtönzct.) 

Az  Óriás  nap  képe  elfér 

Egy  harmatcseppben,  hogyha  tiszta. 

Ágaskodó,  hánykódó  tenger 

Egy  sugarát  nem  adja  vissza. 

Tanulj  az  égi,  szende  gyöngyharmattól ! 
Csak  egynek  add  át  szerető  szived'. 
Lehetsz  egész  világé,  ámde  abból 
Egészen  semmi  sem  lesz  a  tied. 

HALÁL. 


Beszélhet  *.  hit  és  a  bölcselet; 
Rút  a  halál,  szépítni  nem  lehet. 
Undort,  iszonyt  kelt  borzasztó  alakja. 
'S  ki  tudja,  vaj'  mi  lappang  még  alatta? 

Álom  talán,  tudat-  s  álomtalan ; 
Embernek  végre  csöndes  nyugta  van  ? 
Örökre  minden  elmúlt,  elenyészett? 
Szomorú  bár,  ez  voln'  a  jobbik  végzet. 

De  hátha  újabb  gyötrelem,  pokol ; 
Az  ember  még  aztán  is  fuldokol ; 
Egymásután,  lassankint,  atómonkint 
Szenvedve  át  tovább  a  haldokló  kint? 

Fekete  sárga  rém,  ádáz  halál, 
Rejtély,  mit  földi  ész  ki  nem  talál ; 
Istennek  büntetése  vagy  kegyelme, 
]ó  vagy  gonosz,  meg  kell  nyugodni  benne. 

De  lenne  bár  a  legszörnyűbb  eset: 
Utálatosabb,  rémületesebb, 
A  mit  belőle  emberek  csinálnak : 
Az  ágy,  a  mit  kezük  vet  a  halálnak. 

Oh  hogy  az  ember,  élve  szolga,  rab, 
Még  hullájában  sem  lehet  szabad! 
Hogy  nemcsak  a  lét  versenyén  egymásnak 
Még  a  halál  után  is  vermet  ásnak! 

Mert  nem  elég  ijesztő  a  halott; 
Megörökítik  e  rémalakot. 
Hallhassa,  tehetetlen,  mozdulatlan. 
Mint  rágja  undok  féreg,  őrli  halkan. 

A  tömeg  haza  várja  lelkedet. 
Hogy  mint  ki  sértet  kelj  föl,  eltemet. 
Leszögeli,  lezárja  koporsóba 
Magát  az  Istent,  a  ki  megváltotta. 

Gyógyíthatatlan,  rögzött  bárgyúság! 
Nem  fog  ki  rajta  a  nagy  tanúság, 
Hogy  a  ki  mint  hős  halt  meg  a  kereszten, 
Nem  birt  maradni  e  sötét  rekeszben. 

Oh  boldogok,  kik  a  máglyán  elégtek. 
Mint  visszaröppenő  láng,  szálltok  égnek, 
A  végtelen,  szabad  légoczeánban, 
Hol  örök  fény,  örök  világosság  van! 

Oh  mily  dicső,  mi  fönséges  lehet 
Ragyogó  ég,  penészes  rög  helyett! 
Megtérni  egyenest,  egyszerre  abba. 
Mely  minden  éltet,  üdvöt  oszt,  a  napba! 

....  Ti  emberek,  ti  többi  emberek ! 
Vesszőfutás  volt  létem  köztetek. 
Mi  enyhitett,  fönntartott  életemben. 
Csak  a  saját  lelkemből  meritettem. 

Ha  majd  megölnek  a  kapott  sebek, 
Maradjatok  következetesek. 

Egyetlen  egyszer,  a  nagy  pillanatban 
Tehettek  jót  velem,  bár  akaratlan  : 

A  keveretlen  öröm,  nyugalom 
Szűz  mosolyával  dermedt  ajkamon 
Égessetek  meg,  mint  egy  átkozottat  — 
És  legyetek  mindannyian  áldottakl 

MESSZE  INNEN! 

Oh  hogy  én  e  förtelmek  helyéről 
Nem  tudok  elmenni  valahára! 
Ide  vagyok  én  bősz  végezettől 
Tolvajok,  csalók  közé  bezárva. 

E  tömegben  nincsen  mit  keresnem. 
Hajh,  hogy  immár  késő  is  belátnom... 
Futni  kedvem  nincs  e  bünverscnyben, 
S  nincs  hitem  fordítni  e  világon. 

Mire  várni  itt?  —  Vad  állatokba 
Menekült  az  egyenes  jámborság. 
Kerge  gőg,  hitványság  összefogva, 
A  szerény  igazt  lábbal  tapossák. 

Itt,  hol  őrjöngő  hiúság  szörnye 
Agyarát  egymásra  csattogatja, 
Itt  vagyok  én  igazán,  e  körbe', 
Egyedül,  magamban,  elhagyatva. 

.  .  .  Lombos  erdők  ábrándos  homálya. 
Áhítatra  késztő  csöndessége ; 

Rajta  átlövclJő  nap  sugara . . . 
Ott,  csak  ott  a  scbhcgcsztő  béke. 

Boltozatos,  titkos  sűrűk  mélyén 
Háboritlan  alacsony  kis  hajlék; 
Oh,  ha  ottan  élhetném  le  békén, 
A  mi  napjaimból  hátra  van  mégi 

.  .  .  Homlokát  omló  hajába  rejtve 
Ama  sziklán  ül  a  méla  bánat. 
Téveteg  szemekkel,  elmerengve 
Képein  az  elmulandóságnak. 

Ott  lehetnék  én  jó  társaságban. 
Hallgatózva,  mit  beszél  az  Isten 
Suttogó  szellőben,  illatárban  . . . 
—  Mással  úgy  sincs  immár  számvetésem. 

S  álmodozva  álmodó  virággal. 
Hervadozva  hervadó  levéllel, 
Mig  fölöttem  elhaló  madárdal 
A  búcsúztató  imát  zengné  cl : 

Ott,  hol  a  világi  lárma  elfogy, 
Várni  rád  utolsó,  örök  álom . . . 
Elfeledve  végkép  teljesen,  hogy 
Emberek  is  vannak  a  világon... 

ELMÚLT  IDÖ. 

1. 
Mikor  a  szél  a  hüs  észak  felül 
Az  erdőn  oly  szomorún  hegedül. 
Hogy  a  fák  borzongnak,  a  gally  remeg, 
Tánczolnak  a  légben  falevelek; 

Mikor  az  égbolt  felhővel  tele 
Egy  leszögelt  koporsó  födele ; 
Miként  ha  az  idő,  az  ég,  a  föld 
Kétségbe  esnék  önmaga  fölött; 

Kiviszem  a  szabadba  szivemet. 
Hogy  a  mit  emberek  közt  nem  lelek, 
A  messze  ég  alatt  találhatok 
Az  övénél  is  nagyobb  bánatot. 

A  fák  alatt  járok,  találgatom. 
Miért  zokog,  mit  nyög  e  zord  vadon? 
A  suhogó  avarba  borulok. 
Multat,  jövőt,  mindent  elgondolok. 

Hogy  minden  elmúl,  elmúlt  Napóleon... 
Es  elmúlunk  mind  innen  egykoron... 
Megfeszi tették  az  Isten  fiát! 
El  van  hibázva  az  egész  világ. . . 

Te  elhaló,  megújuló  sóhaj. 
Nagy  az  bizonynyal,  mit  siratsz,  a  baj. 
De  még  is  egyet  mondok  én  neked, 
Ha  volna  arra  nálad  felelet. 

Vajda  János   kisebb  költeményei.  1^ 

Lehet- e  nem  történtté,  a  mi  lett. 
Betöltve  mással  az  a  jelenet . .  ? 
Múló  idő,  lehet-e  mutatód' 
Előre  hátra  igazítni,  mondd?! 

Tábládon  égni  látok  egy  sebet. 
Törülhető-e,  a  mi  megesett. 
Mitől  az  égi  zárdaszűz,  a  hold. 
Izzó  haragra  lobban,  —  az  a  folt? 

Lehet-e  szűzzé  újra  az  ajak. 
Megtér  e  vissza  az  a  pillanat. 
Mi  nekem  akkor . . .  ottan . . .  elveszett  ? 
Tehetlen  ebben  Isten,  végezet? 

De  hasztalan  kérdezgetek  tovább, 
A  felelet  dermesztő  némaság. 
Mint  az  adós,  fizetni  képtelen. 
Szégyenkezőn  süket  a  végtelen. 

S  hozzá  az  éj  is  társul  érkezik. 
Kárpitja  lassan  rám  ereszkedik. 
S  gyászom  diadalában  egymagam 
Állok  reménytelen,  vigasztalan . . . ! 


Képzeljetek  csak  lángoló  napot, 
Hogy  nincsenek  körülte  csillagok. 
Mi  haszna  ég  el  benne  annyi  láng? 
Neki  sötét  gyász  a  kerek  világ. 

Nem  ragyoghat  a  fény,  nem  melegít. 
Ha  mások  azt  rá  vissza  nem  verik. 
Viszhangtalan  az  üres  végtelen  . . . 
—  Ez  a  te  földi  átkod,  én  szivem. 

S  ha  a  ligetbe  kimegyek  veled, 
Mit  súgnak  ott  a  hulló  levelek? 
Hogy  nincsen  erre  más  vigasztalás, 
Alint  bús  enyészet,  örök  elmúlás . . , 

Várhadd  te  már  —  hiába  —  a  tavaszt I 
Neked  virágot  többé  nem  fakaszt. 
Megsemmisülni!  rád  ez  volna  ír; 
De  hajh !  ki  fejti  meg,  mit  rejt  a  sír  ? 

Nem  csalfa  hazug  álarcz  a  halál  ? 
A  lélek  él,  nyugalmat  nem  talál. 
És  visszatér  a  bősz  emlékezet 
Az  üdvre,  mely  örökre  elveszett ! ! 

Sajgó  szegény  szív!  im  hogy  cserbe  hagy 
Erőködő,  vergődő  emberagy! 
A  végtelen  világ,  az  egyetem 
Hallgat  közömbösen,  részvéttelcn. 

Tehetlen,  véges  minden  gondolat. 
Teremts  magadnak  egy  istent  magad, 
S  higyj  benne  buzgón,  esztelen,  vakon. 
—  A  teremtésben  nincsen  irgalom  . . . ! 


7* 


26o  Vegyes  költemények- 


EMLÉKSOROK. 

Elmúlni  ily  pillangó  lét  után 
Eltűnni  és  nem  tudni,  hogy  hova? 
Megsemmisülni,  mindörökre  tán; 
Nem  látni  többé  a  napot  soha! 

Ember,  mulandó,  koldus  vagy  király. 
Emeld  föl  és  hordd  magasan  fejed! 
Hős  vagy,  fenséges,  mind,  ki  a  halál 
Gondolatát  agyadban  viseled! 

HARMINCZ  ÉV  UTÁN. 

Mi  hátra  volt  még,  elkövetkezett. 
E  földi  létben  gyász  sorunk  betölt. 
Találkozunk  —  irgalmas  végezet!  — 
Utolszor,  egyszer  még,  a  —  sír  előtt. 
Hittem,  hogy  lesz  idő,  midőn  megösmersz, 
S  helyet  cserél  bennünk  a  fájdalom ; 
És  folyni  látom,  majd  ha  már  késő  lesz, 
A  megbánásnak  könnyét  arczodon. 

Mert  a  mit  én  vesztettem,  óriás. 

Hozzá  az  ég  adott  erőt  nekem. 

Én  látok  itt  olyant,  mit  senki  más ; 

Csodákat  mivel  emlékezetem. 

A  múltból  fölmerül  egy  pillanat. 

Mint  oczeánból  elsülyedt  sziget; 

És  látom  újra  ifjú  arczodat, 

Mikor  még  másért  nem  dobbant  szived. 

És  e  varázslat  rád  is  visszahat. 

E  lélek  a  te  Veszta-templomod. 

Oltára  képében  látod  magad ; 

Mi  vagyok  én  neked,  most  már  tudod : 

Ha  majd  e  földi  élettől  megváltam. 

Imába,  dalba  foglalt  szerelem 

Örökkévalósága  a  halálban  . . . 

Az  ég,  ládd,  mégis  eljegyzett  velem! 

Ki  bájaidból  méltatlan  vadakra 
Pazaroltál  nem  értett  kincseket; 
Én,  a  hideg  bálvány  vezeklő  rabja, 
Ki  minden  kéjt  szivébe  temetett: 
Most  itt  ülünk,  siralomházi  lelkek, 
És  nézzük  egymást  hosszan,  szótalan . . . 
Tekintetünkben  hajh!  nem  az  elvesztett  — 
Az  el  nem  nyert  éden  fájdalma  van. 

Így  űl  a  hold  ádáz  vihar  után 
Elcsöndesült  nagy,  tornyos  fellegen, 
És  néz  alá  a  méla  éjszakán 
Bánatosan,  de  szenvedélytelen. 
Hallgatva  a  sirbolti  csöndességet 
A  rémteli  sötét  erdő  alatt, 
Amig  a  fákról  nagy,  nehéz  könnycseppek 
Hervadt  levélre  halkan  hullanak... 

CREDO. 

Ha  neve  sem  lesz  a  régi  vármegyének; 
Kerületek-,  körökről  szól  az  ének. 
Melyek  közérdekűleg  mért  határát 
Már  nem  ((bogár))  után  keringve  járták; 
Lesz  ki  parancsol  és  ki  megfogadja, 
Törvénynek  általános  foganatja; 
A  szolgabírók  rémmesében  élnek, 
Mágnás  nem  áll  fölötte  a  törvénynek; 
Az  árvapénztárnok  többé  nem  sikkaszt. 
Mert  cselekedni  már  nem  úri  <(sikk»  azt; 

Ha  az  adó  lesz  kétszerannyi,  mint  ma. 
De  kulcs,  arány  csalatkozhatlan  minta. 
És  e  cserével  mindakettő  jól  jár: 
Hatalmas  ország  és  jómódú  polgár; 
Mert  államát  igaznak,  szentnek  tudva. 
Adózó  mit  keres,  el  nem  hazudja ; 
Munkás  jutalma  méltó  bér  dicsének. 
Közmegvetés  árnyéka  a  herének. 
Rangot,  czimet  nem  koldult  rend  szalagja : 
A  szellem  és  erkölcs  fensége  adja; 

Ha  mint  megannyi  Cortez  Nándor,  multunk 

Hajóit  eltökélten  fölgyújtottuk. 

Hogy  itt  ez  uj  világot,  melyhöz  értünk. 

Meghódítjuk,  de  vissza  már  nem  térünk; 

Nem  pislogunk  a  sirba  dicsőségér' ; 

Csak  szent  ereklye  már  az  ősi  czégér. 

Eltűnt  s  uj  diszbc  öltözött  a  puszta, 
Szebb  délibáb  —  jólét  fényében  úszva  ; 
Kinvallató  pandúr  s  futó  betyár 
Helyén  sűrűn  a  mozdony  grifFje  jár; 

Ha  németek  hozzánk  tanulni  járnak, 
Magyar  leányt  keresnek  gouvernantcnak ; 
Csikós  mulat  vasárnap  frakkot  öltve, 
Utolsó  antisemita  kitömve; 
Nadrágszij,  csati  bot,  czigányok  sátra. 
Nemesség  bibliája:  ferbli  kártya. 
És  —  tisztesség  nem  eshetik  kimondva  — 
Rojtos  gatya  . . .  kerülnek  múzeumba  : 
Akkor  telik  be  jós  igéd,  Széchényi ! 
Dicsőség,  boldogság  lesz  itten  élni . . . 


NYÁRI  ÉJJEL. 

1. 

Innen  föl  a  Szírius  csillagáig, 
E  képzelemfárasztó  messzeség, 
Mely  már  előttünk  végtelennek  látszik, 
E  napszögekkel  kivert  ives  ég, 

E  szörnyű  távol  a  nagy  egyetemben  — 
Mi  ez  egyéb  ?  —  egy  kulcslyuk,  melyen  át 
A  mindenség  titkát  fürkésző  lelkem 
A  megfoghatlan  végtelenbe  lát. 

S  mit  látni  ottan  ?  —  Csillagok-,  napoknak 
Megszámlálhatlan  tündöklő  raját. 

Amint  az  űrben  forgva  vándorolnak 
Egymás  körül  s  együtt,  tovább,  tovább .  . . 

Mennek,  ménéinek,  mint  a  fővezéri 
Szemlére  kivezényelt  hadsereg. 
Kisebb  nagyobb  közökben  egymást  éri 
Dandár,  hadosztály,  zászlók,  ezredek. 

Mennek  külön-külön,  kimért  ütemben. 
Egy  egy  vezér  után  minden  csapat, 
S  mind  valamennyi  egyfelé,  szünetlen. 
Fagyasztó  fegyelemben,  hallgatag. 

De  hát  hol  a  fő,  mely  vezényel  itten? 
Pásztortalan  nyáj  volna  a  világ? 
Ki  tartja  fönn  e  szörnyű  méretekben 
A  rendet,  mely  hajszálig  összevág? 

E  szakadatlan  haladó  gomolyban 
A  seregeknek  ura,  a  király 
Bizonynyal  a  középen,  mozdulatlan 
Nyugalma  fönségében,  ottan  áll . . . 

Keressük  ottan,  ott  lesz  ő,  az  Isten ...  1 
Képzelhető-e  bárhol  egyebütt? 
—  De  hát  a  térben,  melynek  széle  nincsen. 
Hol  a  közép  ?  —  Sehol,  vagy  mindenütt? . . . ! 

]]. 
Elmúlnak  majd  mind  e  világok; 
Egy  ravatal  lesz  az  ég  boltja. 


T egyes  költemények.  26 

Egymásután  e  sok  gázlángot 
Egy  láthatatlan  kéz  kioltja. 

Az  életet,  az  ((Úr))  vetését, 
(rHalál))  szolgája  learatja. 
Ugarrá  vál  a  nagy  mindenség 
E  —  nekünk  végtelen  —  darabja. 

Világtalan  napok  csoportja 
—  Üres  halálfejek  —  dermedten 
A  sötét  éjszakában  bolygva 
Kisértik  egymást,  jéglepelben. 

Sokáig  nem  lesz  itten  nappal ; 
De  örökké  sem  tart  az  éjjel. 
Előbb-utóbb  megjő  a  hajnal 
Életre  keltő  fényességgel. 

Egyszer  csak  a  nagy  éjszakába'. 
Mint  a  mindenható  kezétől 
A  végtelenbe  lökött  fáklya. 
Csodálatos  jelenség  tün  föl : 

Az  égnek  a  mérheti en  léget 
Átnyargaló  fürtös  csillagja 
A  sötétségben  alvó  réteg 
Lámpáit  sorra  gyújtogatja. 

Aztán  megint  \zsz  itten  élet. 
Teremtmények,  kisebb-nagyobbak. 
Az  emberek  hisznek,  remélnek, 
Halhatlanságról  álmodoznak. 

És  forg  tovább,  miként  az  orsó. 
Világi  rendnek  körhintája. 
Bölcső,  menyasszony- ágy,  koporsó . . 
Enyészet,  élet  egymást  váltja. 

Karácsonyesti  ólomöntők 
Játéka  hát  a  nagy  mindenség? 
Méret  szerint  hangyák,  földgömbök 
Rendeltetése  buboréklét . . .  ? 

Alakok,  tömbök  mindig  újak 
Jönnek,  suhannak,  mint  a  felhők. 
Örök  a  léte  a  salaknak, 
Elmulandók  csupán  az  élők? 

Ez  öntudatlan  zagyva  minden, 
Ez  volt,  van  és  lesz  mindörökké. 
Gondolkozó  lény  perczig  itten 
Él,  meghal,  aztán  —  soha  többé  ? . . .  l 


Elindul  im  egy  árva  lélek. 
Előtte  a  nagy  pusztaság; 
Az  úttalan  végetlenségnek 
Kétségüzötten  neki  vált. 

Mint  a  fogoly  vad  mély  veremben. 
Hol  menthetetlen  vége  van, 
Kisérli  a  szökést  szünetlen. 
Bár  látja  már,  hogy  hasztalan : 

Vergődő  lelkem  is  magába' 
Csak  jár,  kutat,  bár  tudja  jól, 
A  mit  keres,  föl  nem  találja, 
Hiába  fárad,  fuldokol. 

Szeretné  tudni,  hogy  kit  szolgál; 
Hol  itt  az  úr,  ki  ő,  mi  ő? 
Keresse  fönn  a  csillagoknál? 
Vagy  ő  az,  az  örök  idő? 

]tt  mindenütt,  bennem,  fölöttem 
Merő  csoda,  titok,  homály. 
Ide  mi  végre,  honnan  jöttem? 
Miért  e  lét,  mi  a  halál? 

Eszmék,  megfoghatlan  fogalmak! 
Sötét,  ijesztő  kételyek! 
A  mulandóság  lehangol  csak. 
Az  öröklét  kétségbe  ejt. 

E  földi  élet  kínja  hagyján; 
Elvégzi  majd  egy  pillanat. 
De  túl  a  néma  sírok  halmán  — 
Mi  rejlik  ott,  a  föld  alatt? 

Elmúlni  innen,  mindörökre! 
Mi  szomorú,  gyász  végezet! 
Rohadni,  lassankint,  büzhödvc, 
Mig  jajgat,  a  ki  szeretett. . . 

És  mégis  így  jobb,  hogyha  így  van. 
Oh  add,  uram,  hogy  így  legyen. 

Legyen  a  vég  örök  a  sirban, 
A  rög  maradjon  végtelen. 

Örökké  élni,  élni,  élni. 
Lét  kínja  bármi  szaggató ; 
Soha,  soha  meg  nem  pihenni . . . 
Irtóztató,  irtóztató! 

lm  itt  vagyok  a  sötétségben, 
Tehetlen,  árva,  elhagyott. 
Nem  hogy  kié,  de  voltaképen 
Azt  sem  tudom,  hogy  mi  vagyok? 

Teremtmény,  jószág,  ismeretlen 
Erőnek  rabja,  eszköze. 
Nem  magamé  sz  testem,  lelkem 
Egy  mozdulata,  egy  ize. 

Ki  tudja,  mit  hoz  a  jövendő, 
A  közelebbi  pillanat? 
Mesébe,  dajkadalba  illő 
Beszéd  a  szabad  akarat. 

Ó  józan  értelem  csúfsága : 
Örök  világi  rend,  a  hol 
Ki  ártatlan  jött  a  világra. 
Apái  bűneért  lakol ! 

^^Syj^"^>  ^ogy  üdvözül  a  megholt. 
Ha  mind  hibás,  mi  él,  mozog? 
Ámítanak  maguk  az  égbolt 
Szép  szemei,  a  csillagok. 

A  hajadoni  szűz  szemérem 
Pírjában  égni  látszanak. 
Szép  álczák !  —  tudjuk,  voltaképen 
Mindannyitok  merő  salak... 

A  napnak  átlopott  sugara 
Kendőzi,  festi  testetek'. 
Holott  az  oly  sötét,  akár  a 
Börtön,  mint  itt  ez  a  mienk. 

Bűn  a  teremtés,  átok  e  lét. 
Becsületes  csak  a  halál  — 
Talán,  talán,  ha  lelkünk  végkép 
Megsemmisül,  nyugtot  talál . . . 

Oh  hogy  ha  égi,  földi  itten 
Mi  kavarog,  mind  csalfa,  gaz; 
Szinlés,  csalás,  hazugság  minden. 
Csak  lenne  bár  ez  egy  igaz! 

Ölj  meg,  de  igazán,  valóban. 
Örökre  öld  meg  lelkemet. 
Ne  keljen  gondolat  agyamban, 
Ne  tudja,  hogy  volt  s  még  lehet.  . . 

Ez  egyben  légy,  uram,  kegyelmes, 
És  megbocsájtom  én  neked. 
Hogy  adtad  e  nem  kért,  keserves 
Siralomházi  életet . . . 

O  fényes  ég,  o  tündöklő  nap! 
Itt  hagyva  életet,  világot. 
Van  itt  sok  szép,  sok  jó,  mitől  majd 
Megválni  igazán  sajnálok. 

Szép  a  leány;  a  szűznek  csókja 
Édes  lehet  kimondhatatlan. 
De  savanyu  fürt,  ha  a  róka 
Szegény  és  módja  nincsen  abban. 

Mert  nincs  e  földön  semmi  ingyen. 
Az  élet  adva  uzsorára. 
A  gazdagé  a  jóbul  minden. 
Szegénynek  nincsen  ifjúsága. 

S  nem  elveszitni,  a  mi  megvolt, 

—  Hisz  végre  elmúl  minden  egykor,  - 

De  el  nem  érni  a  fegfőbb  jót. 

Ez  itten  a  legszomorúbb  sor. 

És  ez  volt  enyim  is.  Csalódtam, 
Mert  a  mi  földi,  jobbnak  hittem, 
És  szebbnek  láttam,  mint  valóban  — 
Aztán  szerettem,  önfeledten. 

Ugy  tettem,  mint  te.  Szórtam  lángom' 
Mindenfelé,  körös-körültem. 
A  kiadás  volt  boldogságom; 
A  bevétellel  nem  törődtem. 

De  te,  ha  emberek  megcsaltak, 
Keserűségem'  enyhítetted. 
Felhőimet  megaranyoztad. 
Egedet  én  láttam  legszebbnek. 

Én  benned  éltem,  és  te  bennem. 
Te  úgy  néztél  rám,  bármi  ére. 
Mint  édes  anya  az  ölében 
Reá  mosolygó  kisdedére. 

S  láthattad  arczod'  tisztábban,  mint 
Tengerszemében  a  Kárpátnak, 
A  melybe  nyári  éjszakánkint 
Szűz  csillagok  förödni  járnak. 

Te  nekem  a  tündérországot 
Mutattad  erdőben,  mezőben. 
Oh,  hogy  szememből  e  sugárod 
Maholnap  elfogy,  tova  röppen  . . ! 

Mi  szép  a  föld  1  Van  sok  jó  itten. 
Egy  epreért  a  zöld  vágásnak 
Nagy  istenek  álöltözetben, 
Ismeretlenben  le-leszállnak. 

Es  még  sem  a  halál,  nem  a  vég 
—  Hisz  ebben  még  vigasztalás  van  - 
A  szűk  sír  éje  szörnyű.  Lennék 
Halott,  csak  szabadban,  fényárban.. 

Van  fájdalom  a  gondolatban  : 
Itt  hagyni  e  virágos  völgyet. 

Oh  mi  nagyobb,  hasonlíthatlan : 
Hogy  tégedet  nem  látlak  többet! 

De  hát  eltűnni  a  nagy  éjben. 
Mindennél,  a  mi  él,  a  vég  ez. 
Mennem  kell,  a  hová  megy  minden; 
Ahol  csöndes,  hideg,  sötét  lesz . . . 

Dicső  nap  a  fölséges  égen 
Takard  el  akkor  fénydus  képed' ! 
Eltört  a  kis  tükör,  a  melyben 
Magadat  oly  kedvtelve  nézted . . . 

HOSSZÚ   ÉJJEL. 

Oh  te  csodás,  dicső  természet! 
Erthetlen  földi  hangyaésznek  — 
Méhedbe  látni  lehetetlen. 
De  épp  ez  űzi,  hajtja  lelkem. 

Bánt  a  homály,  és  nem  hagy  békét, 
Keresni  a  dolgoknak  végét. 
Ha  túl  a  szent,  a  szűzi  fátylon 
Lehetne  még  valamit  látnom ! 

A  mit  nem  látott  még  a  többi 
Halandó,  tépelődő  földi. 
Ha  már  nem  is  érthetlek  téged  — 
De  mi  vagyok  én?  mi  a  lélek? 

Oh  mert  közéig  épp  a  nagy  óra! 
Már  készülődik  búcsúzóra. 

Testből  a  lélek  válni  készül, 
Mint  kard  kiröppen  hüvelyébül. 

Csodák  csodája,  tündérjáték, 
Minden  csalóka  látszat,  árnyék, 
A  roppant  tömeg  tehetetlen, 
A  lég,  a  puszta  lég —  a  minden  1 

Oh  égbolt  szörnyeteg  nagysága, 
Benne  a  földek  sokasága, 
Mint  öntudatlan  csecsemője 
Ugy  ring  a  légi  anya-ölbe. 

Hol  vége  változó  anyagnak 
Kezdődik,  a  mi  meg  nem  halhat, 
Az,  aminek  nem  kell  születni, 
Elhulhat-e  a  lég?  a  semmi? 

A  Hymmalaya  tehetlen  rög, 
A  lepke,  mely  fölötte  röpköd. 
Egy  porszemét  megmozdíthatja, 
De  ő  tűr,  el  nem  riaszthatja. 

Anyagban  nincs  erő,  se  élet. 

Mi  hát  a  láthatatlan  lélek? 

A  foghatlan,  testetlen  semmi, 

Mely  volt,  van,  s  örökké  fog  lenni  ?.  . 

És  hogyha  így  ?  . .  Ki  tudja  ?  .  .  Hátha  ? 
Mint  örök  mécs,  leül  halmára 
S  ott  megmarad,  ha  meg  nem  halhat, 
Örökké  síró  öntudatnak? 

Vajda  János  kisebb  költeményei.  ío 


!74  Vegyes  költemények- 

Sír  atn'í  ezt  a  drága  testet? 
A  meJybe,  íme,  férgek  estek, 
Holott  előbb  még  által  járta 
Lobogva  égő  kéjek  lángja. 

Siratni  e  siralmak  völgyét, 
Ez  éden  sok  titkos  gyümölcsét, 
Hol  bűnbe  esni  olyan  édes  — 
S  jön  a  halál  s  egyszerre  végez. 

